ജൂണ് 24: വിശുദ്ധ സ്‌നാപകയോഹന്നാന് | Catholic Church News Malayalam\nHome Daily Saints ജൂണ് 24: വിശുദ്ധ സ്‌നാപകയോഹന്നാന്\nസ്ത്രീകളില് നിന്നു ജനിച്ചവരില് ഏറ്റവും വലിയവന് എന്ന് ക്രിസ്തു സാക്ഷ്യപ്പെടുത്തിയ മഹാവിശുദ്ധനാണ് വി. സ്‌നാപകയോഹന്നാന്. ക്രിസ്തുവിനു വഴിയൊരുക്കുക എന്നതായിരുന്നു സ്‌നാപകയോഹന്നാന്റെ ദൗത്യം. വിശുദ്ധന്റെ ജനനവാര്‍ത്ത ഗബ്രിയേല് ദൂതനാണ് പിതാവായ സക്കറിയായെ അറിയിച്ചത്. യോഹന്നാന് എന്ന പേരു നല്കിയതും ദൈവദൂതനായിരുന്നു.\nഎന്നാല്, ദൈവദൂതന്റെ വാക്കുകളെ വിശ്വസിക്കാന് സക്കറിയായ്ക്കായില്ല. അതിനാല് അദ്ദേഹം ഊമനായിത്തീര്‍ന്നു. സമയത്തിന്റെ തികവില് ഏലീശാ ഗര്‍ഭിണിയാവുകയും യഥാസമയം കുട്ടി ജനിക്കുകയും യോഹന്നാന് എന്ന് പേരിടുകയും ചെയ്തു. തതൽക്ഷണം സക്കറിയായ്ക്ക് സംസാരശേഷി വീണ്ടുകിട്ടി.\nവിശുദ്ധന്റെ ബാല്യകാലവും യൗവനാരംഭവും നമുക്ക് അജ്ഞാതമാണ്. മാനസാന്തരത്തിന്റെ സുവിശേഷം പ്രസംഗിക്കുന്ന യോഹന്നാനെയാണ് സുവിശേഷം പിന്നീട് അവതരിപ്പിക്കുന്നത്. യോഹന്നാന് പരസ്യജീവിതം ആരംഭിക്കുന്നതിനു മുമ്പായി തന്റെ ദൗത്യത്തിന് ഒരുക്കമെന്ന നിലയില് മരുഭൂമിയില് പ്രവേശിച്ച് കഠിന തപശ്ചര്യകളില് മുഴുകി. വെട്ടുക്കിളികളും കാട്ടുതേനുമായിരുന്നു അദ്ദേഹത്തിന്റെ ഭക്ഷണം. സ്വന്തം ആത്മാവിനെ ശുദ്ധീകരിച്ച യോഹന്നാന് തന്റെ പരസ്യജീവിതം ആരംഭിച്ചു.\nഅദ്ദേഹത്തിന്റെ പ്രസംഗങ്ങള് അനേകായിരങ്ങളെ ആകര്‍ഷിച്ചു. പലരും അദ്ദേഹത്തിന്റെ ശിഷ്യത്വം സ്വീകരിച്ചു. ജനങ്ങളില് ഭൂരിഭാഗവും വരാനിരിക്കുന്ന മിശിഹാ, യോഹന്നാന് തന്നെയെന്നു വിശ്വസിച്ചു. ഈ അവസരത്തിലാണ് ജോര്‍ദ്ദാനില് വച്ച് മാമ്മോദിസാ സ്വീകരിക്കാനായി ക്രിസ്തു യോഹന്നാന്റെ അടുത്തേക്കു ചെല്ലുന്നത്. ഈശോയ്ക്ക് ജ്ഞാനസ്‌നാനം നല്കിയ യോഹന്നാന് – ‘വരാനിരിക്കുന്നവന് ഇവന് തന്നെ’ എന്ന് ലോകത്തോടു വിളിച്ചുപറഞ്ഞു.\nസത്യത്തിനും നീതിക്കും വേണ്ടി മുഖം നോക്കാതെ പോരാടിയ വ്യക്തിയായിരുന്നു യോഹന്നാന്. ഹേറോദോസ് രാജാവിന്റെ അനീതി വിമര്‍ശിച്ചതിന്റെ പേരിലാണ് യോഹന്നാന് ശിരച്ചേദനം ചെയ്യപ്പെട്ടത്.\nവിചിന്തനം: ”സര്‍വ്വവും ലഭിക്കാന് സര്‍വ്വവും കൊടുക്കണം. യാതൊന്നും നിനക്ക് സ്വന്തമായി ഉണ്ടായിരിക്കരുത്.”


'അന്തിക്കടപ്പുറത്ത്...' മലയാളം ഹിറ്റ് പാട്ടിന് രണ്‍വീര് നൃത്തം ചെയ്താല്...; ചിരിപ്പിച്ച് ട്രോള് വീഡിയോ -\nHome Gallery ‘അന്തിക്കടപ്പുറത്ത്…’ മലയാളം ഹിറ്റ് പാട്ടിന് രണ്‍വീര് നൃത്തം ചെയ്താല്…; ചിരിപ്പിച്ച് ട്രോള് വീഡിയോ\n‘അന്തിക്കടപ്പുറത്ത്…’ മലയാളം ഹിറ്റ് പാട്ടിന് രണ്‍വീര് നൃത്തം ചെയ്താല്…; ചിരിപ്പിച്ച് ട്രോള് വീഡിയോ\nട്രോളന്മാര് അരങ്ങ് വാഴാന് തുടങ്ങിയിട്ട് കാലം കുറച്ചേറെയായി. നാടോടുമ്പോള് നടുവേ അല്ല ഒരുമുഴം മുന്നേ തന്നെയാണ് ട്രോളന്മാര് ഓടുന്നതും. അതുകൊണ്ടുതന്നെ രസകരമായ ട്രോളുകള് പലപ്പോഴും സമൂഹമാധ്യമങ്ങളില് നിറയുന്നു. കാഴ്ചക്കാരെ ചിരിപ്പിക്കുന്ന ഒരു രസികന് ട്രോളാണ് ഇപ്പോള് സമൂഹമാധ്യമങ്ങളില് നിറയുന്നത്.\nമലയാളികള് ഏറ്റുപാടിയ അന്തിക്കറടപ്പുറത്ത് ഒരോലക്കുടയെടുത്ത്…’ എന്നു തുടങ്ങുന്ന ഗാനത്തിന്‍റെ വരികള്‍ക്ക് അനുസരിച്ച് നൃത്തം ചെയ്യുന്ന രണ്‍വീര് സിങ് ആണ് വീഡിയോയില്. രണ്‍വീര് സിങ് പ്രധാന കഥാപാത്രമായെത്തിയ ഗള്ളി ബോയ് എന്ന ചിത്രത്തിലെ ഗാനത്തിനാണ് ഇത്തരത്തില് ട്രോള് ഒരുക്കിയിരിക്കുന്നത്.\nഒരു മിനിറ്റില് താഴെമാത്രമാണ് വീഡിയോയുടെ ദൈര്‍ഘ്യം. രണ്‍വീര് സിങ്, ആലിയ ഭട്ട്, സിദ്ധാന്ത് എന്നിവര് ഒരുമിച്ച ചിത്രത്തിലെ ‘മേരേ ഗള്ളി മെയ്ന്’ എന്ന പാട്ടിനെയാണ് മലയാളത്തിലെ അന്തിക്കടപ്പുറത്ത് എന്ന ഗാനംകൊണ്ട് ട്രോള് ഒരുക്കിയത്. എന്തായാലും സമൂഹമാധ്യമങ്ങളില് മികച്ച സ്വീകാര്യതയാണ് ഈ ട്രോള് വീഡിയോയ്ക്ക് ലഭിയ്ക്കുന്നത്. സത്യജിത് സത്യന് ആണ് ഈ ട്രോള് വീഡിയോയ്ക്ക് പിന്നില്.


GHSS KOTTODI: മാര്‍ച്ച് എട്ട്… ലോക വനിതാ ദിനം\nമാര്‍ച്ച് എട്ട്… ലോക വനിതാ ദിനം\nCall for Greater Equality\n1857 മാര്‍ച്ച് എട്ടിന്, ന്യൂയോര്‍ക്കിലെ വനിതകള് നടത്തിയ സമരവും പ്രക്ഷോഭവുമാണ് വനിതാദിനത്തിന് തുടക്കമായത്. തുണി മില്ലുകളില് തൊഴിലെടുത്തിരുന്ന ആയിരക്കണക്കിന് സ്ത്രീകള്, കുറഞ്ഞ ശമ്പളത്തിനും അതിദീര്‍ഘമായ തൊഴില് സമയത്തിനും മുതലാളിത്തത്തിനുമെതിരെ വോട്ടുചെയ്യാനുമുളള അവകാശത്തിനുവേണ്ടി ആദ്യമായി ശബ്ദമുയര്‍ത്തി. ആ ശബ്ദം നൂറ്റാണ്ടുകളിലൂടെ സ്ത്രീ ശബ്ദമായി മാറി. ന്യൂയോര്‍ക്കില് ഉയര്‍ന്ന ഈ സമരാഗ്‌നി ലോകമാകെ പടര്‍ന്നുപിടിക്കാന് അധികകാലം വേണ്ടിവന്നില്ല. ലോകത്തിന്റെ പല ഭാഗങ്ങളിലും സ്ത്രീകള് സംഘടിക്കാനും അവകാശങ്ങള്‍ക്കുവേണ്ടി ശബ്ദമുയര്‍ത്താനും തുടങ്ങി.\nയു.എസ്സില് 1909 ഫെബ്രുവരി 28ന് വനിതാദിനം ആചരിച്ചു. 1910ല് കോപ്പന്‍ഹേഗനില് നടന്ന സമ്മേളനത്തില്, ലോക വനിതാ ദിനം ആചരിക്കണമെന്ന ആവശ്യമുയര്‍ന്നു. തുടര്‍ന്ന്, 1911 മാര്‍ച്ച് 19ന് ജര്‍മ്മനിയും സ്വിറ്റ്‌സര്‍ലന്‍ഡും ഉള്‍പ്പെടെയുള്ള രാജ്യങ്ങള് വനിതാ ദിനം ആചരിച്ചു. ജര്‍മ്മനിയിലെ സോഷ്യലിസ്റ്റ് ഡെമോക്രാറ്റിക് പാര്‍ട്ടി വനിതാ വിഭാഗം അദ്ധ്യക്ഷ ക്ലാരസെട്കിനിന്റെ നേതൃത്വത്തിലായിരുന്നു ഇത്. അന്ന് 17 രാജ്യങ്ങളില് നിന്നുള്ള വനിതാ പ്രതിനിധികള് പങ്കെടുത്ത സമ്മേളനത്തില് ഉയര്‍ന്നുവന്ന ആശയത്തിന് അപ്പോള്‍ത്തന്നെ അംഗീകാരം നല്‍കി. തൊട്ടടുത്ത വര്‍ഷം, അതായത് ഒരു നൂറ്റാണ്ട് മുമ്പ് 1911 മാര്‍ച്ച് എട്ടിന്, അന്താരാഷ്ട്രതലത്തില് ഈ ദിനം വനിതാ ദിനമായി ആചരിച്ചു. 1917 മാര്‍ച്ച് എട്ടിന് റഷ്യയില് നടത്തിയ വനിതാ ദിന പ്രകടനം, റഷ്യന് വിപ്ലവത്തിന്റെ ഒന്നാം ഘട്ടമായാണ് കണക്കാക്കപ്പെടുന്നത്. 1975ല്, ഐക്യരാഷ്ട്ര സഭ മാര്‍ച്ച് എട്ട് അന്താരാഷ്ട്ര വനിതാ ദിനമായി പ്രഖ്യാപിച്ചു.\nനമ്മുടെ സ്ത്രീകള്, പെണ്‍മക്കള്, കുഞ്ഞുങ്ങള് എല്ലാവരുടെയും സുരക്ഷക്കായി സ്വയം ശക്തിപ്പെടേണ്ട കാലമായി എന്നാണ് ഈ ദിവസം നമ്മോട് പറയുന്നത്.ഒക്ടോബര് 15 ഗ്രാമീണ വനിതാ ദിനമാണ്.\nഅവകാശസമരത്തിന്റെ ഓര്‍മ്മകള് നൂറ്റാണ്ട് കടക്കുകയാണ്. ഓരോ ദിവസവും പുറത്തുവന്നുകൊണ്ടിരിക്കുന്ന വാര്‍ത്തകള് പെണ്‍സുരക്ഷയെക്കുറിച്ചുള്ള നടുക്കങ്ങളാണ് സൃഷ്ടിക്കുന്നത്. പെണ്‍കുഞ്ഞുങ്ങള് മുതല് വൃദ്ധകള്‍വരെ നീളുന്ന പീഡിതരുടെ നിര നീണ്ടുനീണ്ട് നമ്മുടെ കിടപ്പുമുറിയോളം വരുന്നുവെന്ന ഞെട്ടല് സമൂഹം ഒന്നിച്ച് ഏറ്റെടുക്കേണ്ടതാണ്.


ummanchandy defends tarin accident death of sunaina\nപെണ്‍കുട്ടികള് ആത്മഹത്യ ചെയ്തതിന് ഐസ്‌ക്രീംകേസുമായി ബന്ധമില്ല: മുഖ്യമന്ത്രി\nThursday 20th October 2011 9:58am\nതിരുവനന്തപുരം: കോഴിക്കോട് രണ്ട് പെണ്‍കുട്ടികള് ആത്മഹത്യ ചെയ്ത സംഭവത്തിന് ഐസ്‌ക്രീംകേസുമായി ബന്ധമില്ലെന്ന് മുഖ്യമന്ത്രി ഉമ്മന്‍ചാണ്ടി. സംഭവവുമായി ബന്ധപ്പെട്ട് അസിസ്റ്റന്റ് പോലീസ് കമ്മീഷണര് രാധാകൃഷ്ണപിള്ള കോടതിയില് റിപ്പോര്‍ട്ട് നല്‍കിയിട്ടില്ലെന്നും മുഖ്യമന്ത്രി പറഞ്ഞു. കോഴിക്കോട് രണ്ട് പെണ്‍കുട്ടികള് ആത്മഹത്യ ചെയ്ത സംഭവത്തെക്കുറിച്ച് ചര്‍ച്ച ചെയ്യണമെന്നാവശ്യപ്പെട്ട് പ്രതിപക്ഷം നല്‍കിയ അടിയന്തര പ്രമേയ നോട്ടീസിന് മറുപടി പറയുകയായിരുന്നു അദ്ദേഹം.\n15 വര്‍ഷം മുന്‍പു നടന്ന സംഭവമാണ്. ഇതില് ഒന്‍പതു വര്‍ഷം ഇടതു ഭരണമായിരുന്നു. അന്നൊന്നും ഇല്ലാത്ത തരത്തില് കേസ് വെറുതെ വിവാദമാക്കുകയാണെന്നും ഉമ്മന് ചാണ്ടി പറഞ്ഞു. കേസില് തുടരന്വേഷണം വേണ്ടെന്ന് അസിസ്റ്റ്ന്റ് കമ്മിഷണര് കെ.രാധാകൃഷ്ണപിള്ള കോടതിക്കു റിപ്പോര്‍ട്ട് നല്‍കിയിട്ടില്ലെന്നും മുഖ്യമന്ത്രി പറഞ്ഞു. അന്വേഷണ ഉദ്യോഗസ്ഥനായ ജെയ്‌സണ് കെ.ഏബ്രഹാമിന്റെ റിപ്പോര്‍ട്ട് കവറിങ് ലെറ്റര് സഹിതം സമര്‍പ്പിക്കുകയാണു ചെയ്തത്. പോസ്റ്റ്‌മോര്‍ട്ടം റിപ്പോര്‍ട്ട് നഷ്ടപ്പെട്ടിട്ടില്ല. ആദ്യത്തെ കുട്ടി പീഡനത്തിന് ഇരയായിട്ടില്ല. രണ്ടാമത്തെ കുട്ടിയെ പരുക്കു മൂലം പരിശോധനയ്ക്കു വിധേയയാക്കിയില്ലെന്നും ഉമ്മന് ചാണ്ടി അറിയിച്ചു. സംഭവത്തില് പെണ്‍കുട്ടികളുടെ ബന്ധുക്കള്‍ക്കു പരാതിയോ സംശയമോ ഇല്ലെന്നും അറിയിച്ചിരുന്നു. ആത്മഹത്യയുടെ കാരണം പെണ്‍കുട്ടികള്‍ക്കു മാത്രമേ അറിയൂവെന്നും അദ്ദേഹം പറഞ്ഞു.\nഎന്നാല് കേസ് അട്ടിമറിക്കുന്നതിനുവേണ്ടിയാണ് രാധാകൃഷ്ണപിള്ളയെ കോഴിക്കോടേക്ക് മാറ്റിയതെന്ന് കെ.കെ ലതിക എം.എല്.എ കുറ്റപ്പെടുത്തി.\nകോഴിക്കോട് രണ്ട് പെണ്‍കുട്ടികള് ആത്മഹത്യ ചെയ്ത സംഭവത്തില് അസിസ്റ്റന്റ് പോലീസ് കമ്മീഷണര് രാധാകൃഷ്ണപിള്ള നല്‍കിയ റിപ്പോര്‍ട്ട് കോടതി കഴിഞ്ഞദിവസം തള്ളിയിരുന്നു. ജെയ്‌സണ്. കെ എബ്രഹാമിന് കേസിന്റെ അന്വേഷണ ചുമതല നല്‍കണമെന്നും കോഴിക്കോട് ചീഫ് ജുഡീഷ്യല് മജിസ്‌ട്രേറ്റ് ഉത്തരവിട്ടിരുന്നു. തെളുവുകള് ഇല്ലെന്നും കേസ് പുനരന്വേഷിക്കേണ്ട ആവശ്യമില്ലെന്നും ചൂണ്ടിക്കാട്ടിയാണ് രാധാകൃഷ്ണപിള്ള റിപ്പോര്‍ട്ട് നല്‍കിയിരുന്നത്. കേസില് ശ്രീദേവി ഒന്നാം പ്രതിയും മന്ത്രി പി.കെ കുഞ്ഞാലിക്കുട്ടി രണ്ടാം പ്രതിയുമാണ്.\nകേസന്വേഷണത്തിനു ചുമതലയില്ലാത്ത ഉദ്യോഗസ്ഥനായ കോഴിക്കോട് നോര്‍ത്ത് അസി.കമ്മിഷണര് രാധാകൃഷ്ണപിള്ള പ്രതികള്‍ക്കൊപ്പം നിന്ന് കേസ് അട്ടിമറിക്കാന് ശ്രമിക്കുന്നുവെന്ന് ചൂണ്ടിക്കാട്ടി നാഷണല് സെക്യുലര് കോണ്‍ഫറന്‍സ് നേതാവ് എന്.കെ അബ്ദുല് അസീസ് നല്‍കിയ പരാതിയുടെ അടിസ്ഥാനത്തിലായിരുന്നു കോടതി തീരുമാനം.


സംസ്ഥാന സർക്കാരിനെ കടന്നാക്രമിച്ച് യുപി മുഖ്യമന്ത്രി യോഗി ആദിത്യനാഥ്\nഒരു കാലത്ത് കേരളത്തിന്‍റെ മുഖ്യമന്ത്രി യുപിയെ പുച്ഛിച്ചിരുന്നെന്നും എന്നാൽ ഇപ്പോൾ കേരളത്തിന്‍റെ ആരോഗ്യ അവസ്ഥ എന്താണെന്നും യോഗി ചോദിച്ചു\nകാസര്‍കോട്: സംസ്ഥാന സർക്കാരിനേയും സിപിഎമ്മിനെയും കടന്നാക്രമിച്ച് യുപി മുഖ്യമന്ത്രി യോഗി ആദിത്യനാഥ്. ബിജെപി അധ്യക്ഷൻ കെ.സുരേന്ദ്രൻ നയിക്കുന്ന വിജയയാത്ര ഉദ്‌ഘാടനം ചെയ്യവെയാണ് യുപി-കേരള സർക്കാരുകളെ താരതമ്യപ്പെടുത്തിയുള്ള വിമർശനം. കേരളത്തിൽ സിപിഎം ശബരിമല ആചാര ലംഘനത്തിന് കൂട്ട് നിന്നു. ഹൈന്ദവ വിശ്വാസങ്ങളെ ഹനിച്ചു. യുപിയിൽ ശ്രീരാമ ക്ഷേത്രത്തിനാണ് ശിലയിട്ടത്. രാമനെ രാഷ്ട്രപുരുഷനായി ആദരിച്ചു. അയോധ്യയിൽ നിർമിക്കുന്നത് കേവലം ഒരു ക്ഷേത്രമല്ലെന്നും രാജ്യത്തിൻ്റെ ആത്മാഭിമാനം പ്രതിഫലിക്കുന്ന രാഷ്ട്ര മന്ദിരമാണെന്നും യോഗി ആദിത്യനാഥ് പറഞ്ഞു.\nസംസ്ഥാന സർക്കാരിനെ കടന്നാക്രമിച്ചു യുപി മുഖ്യമന്ത്രി യോഗി ആദിത്യനാഥ്\nകേരള സർക്കാർ ജനഹിതം അനുസരിച്ചല്ല പ്രവർത്തിക്കുന്നത്. ശബരിമലയിൽ സർക്കാർ ജനഹിതം പാലിച്ചില്ലെന്നും യോഗി ആദിത്യനാഥ് പറഞ്ഞു. അയോധ്യയിലെ ശ്രീരാമ ക്ഷേത്രത്തിന് കേരളത്തിലെ ജനങ്ങളിൽ നിന്ന് വലിയ പിന്തുണയാണ് ലഭിക്കുന്നത്. ആദിശങ്കരൻ്റെയും നാരായണ ഗുരുവിൻ്റെയും ഭൂമിയാണ് കേരളം. രാജ്യത്തിൻ്റെ നാല് കോണുകളിൽ പീഠങ്ങൾ സ്ഥാപിച്ച് ദേശീയ അഖണ്ഡതയുടെ സന്ദേശം നൽകിയ മഹാനാണ് ആദിശങ്കരൻ. എന്നാൽ ഇന്ന് കേരളത്തിൽ വിഭാഗീയതയും വർഗീയതയും വളർത്തുന്നു. തീവ്രവാദ ശക്തികളെ താലോലിക്കുന്നവരാണ് ഭരണം നടത്തുന്നത്. ഇടത് സർക്കാർ കേരളത്തിൽ അരാജകത്വം സൃഷ്ടിച്ചു. ജനങ്ങളെ ഭിന്നിപ്പിച്ചു. ഏറ്റവും വലിയ വിപത്തായ ലൗ ജിഹാദിനെ നിയന്ത്രിക്കുന്നതിന് യാതൊരു നടപടിയും ഉണ്ടായിട്ടില്ല. ലൗ ജിഹാദിന് പദ്ധതിയിടുന്നവർക്ക് കേരളം സഹായം നൽകിയപ്പോൾ ഉത്തർപ്രദേശിൽ ലൗ ജിഹാദിന് എതിരായി നിയമം കൊണ്ടു വന്നു. കേരളത്തിലെ സർക്കാരുകൾ ദേശസുരക്ഷക്കായി യാതൊരു നടപടിയും സ്വീകരിക്കുന്നില്ലെന്നും യോഗി കുറ്റപ്പെടുത്തി.\nഎല്ലാം ഹലാൽ വത്കരിക്കാനാണ് തീവ്രവാദികൾ ശ്രമിക്കുന്നത്. ഹലാൽ ബാങ്ക് സ്ഥാപിക്കാനുള്ള നീക്കത്തിന് സർക്കാർ പിന്തുണ നൽകുന്നു. ക്ഷേമ പദ്ധതികൾ ജനങ്ങൾക്ക് നൽകുന്നതിലും ചേരിതിരിവ് വ്യക്തമാണ്. ജാതിയും മതവും നോക്കാതെ വികസനം എല്ലാവരിലേക്കും എത്തണമെന്നതാണ് ബിജെപിയുടെ നയം. കേരളത്തിൽ അതു സംഭവിക്കുന്നില്ലെന്ന് അദ്ദേഹം പറഞ്ഞു. എൽഡിഎഫ്, യുഡിഎഫ് മുന്നണികൾ ജനങ്ങളെ അവഗണിച്ച് അഴിമതി നടത്താൻ മത്സരിക്കുമ്പോൾ കേരളത്തിൽ കൊവിഡ് വ്യാപിക്കുകയാണ്. കൊവിഡ് തടയുന്നതിൽ കേരളം പരാജയപ്പെട്ടു. യുപിയിൽ കൊവിഡ് വ്യാപനം കുറഞ്ഞു. രണ്ടായിരത്തിൽ താഴെയാണ് രോഗികൾ. ലോകാരോഗ്യ സംഘടന യുപിയെ അഭിനന്ദിച്ചു. കൊവിഡ് വ്യാപനത്തിൻ്റെ ആദ്യഘട്ടത്തിൽ കേരള മുഖ്യമന്ത്രി യുപിയെ നോക്കി ചിരിച്ചു. ഇപ്പോൾ ലോകം കേരളത്തെ നോക്കി ചിരിക്കുന്നു.\nയുപിയിൽ നാലുലക്ഷം പേർക്ക് തൊഴിൽ നൽകി. കേന്ദ്ര സഹായത്തോടെ 30 മെഡിക്കൽ കോളജുകൾ സ്ഥാപിച്ചു. 40 ലക്ഷം വീടുകൾ നൽകി. രണ്ട് കോടി ശൗചാലയങ്ങള് നിർമിച്ചു. 1.38 കോടി വൈദ്യുതി കണക്ഷനുകൾ നൽകി. പത്ത് കോടി വീടുകൾ ആയുഷ്‌മാൻ ഭാരതിൻ്റെ സംരക്ഷണ പരിധിയിലായി. എന്നാൽ കേരളത്തിൽ ഒരു വികസനവും ഉണ്ടാകുന്നില്ല. കേന്ദ്ര പദ്ധതികൾ ഫലപ്രദമായി നടപ്പാക്കാന് ഇവിടുത്തെ സർക്കാരിന് താൽപര്യമില്ല എന്നും അദ്ദേഹം കുറ്റപ്പെടുത്തി. ത്രിപുരയിലും ആസാമിലും മണിപ്പൂരിലും ബിജെപി അധികാരത്തിലെത്തി. കേരളത്തിലും ബിജെപി വിജയിക്കും. എല്ലാവരിലേക്കും വികസനമെത്താൻ ബിജെപി വരണം. വിജയയാത്ര അതിനുള്ള മാർഗമാകുമെന്ന് അദ്ദേഹം പറഞ്ഞു.


Coronavirus vaccine: 95% effective Pfizer soon get UK approval, India may get vaccine for Covid treatment | ഫൈസറിന് ഒരാഴ്ചയ്ക്കുള്ളിൽ അംഗീകാരം: വാക്സിൻ ഉടൻ ഇന്ത്യയിലേക്കും, 95 ശതമാനം ഫലപ്രദമെന്ന് പഠനം!! - Malayalam Oneindia\nUpdated: Tue, Dec 1, 2020, 12:36 [IST]\nദില്ലി: ബ്രിട്ടനിൽ വികസിപ്പിച്ചെടുത്ത കൊറോണ വൈറസ് വാക്സിൻ ഫൈസറിന് ബ്രിട്ടീഷ് ഡ്രഗ് റെഗുലേറ്ററുടെ അനുമതി ഉടൻ ലഭിച്ചേക്കുമെന്ന് സൂചന. വൈറസ് ബാധക്കെതിരെ 95 ശതമാനം ഫലപ്രദമാണെന്ന് കണ്ടെത്തിയ തോടെയാണ് അടുത്ത ആഴ്ചയോടെ വാക്സിന് അനുമതി ലഭിച്ചേക്കുമെന്ന വിവരം. എന്നാ ൽ ഉയർന്ന തോതിൽ തണുപ്പിലാണ് വാക്സിൻ സൂക്ഷിക്കേണ്ടത്. ബ്രിട്ടനിൽ ഫൈസറിന് അംഗീകാരം ലഭിക്കുന്നതോടെ ഇന്ത്യയിലും കൊവിഡ് ചികിത്സയ്ക്കായി ഉടൻ വാക്സിൻ ഉപയോഗിക്കും.\nഫൈസർ ഇൻകും ബയോടെക് എസ്ഇയും ചേർന്ന് വികസിപ്പിച്ചെടുത്ത വാക്സിൻ ബ്രിട്ടീഷ് ഡ്രഗ് കൺട്രോളർ വാക്സിൻ വിശകലനം ചെയ്യാൻ ആരംഭിക്കുമെന്നാണ് സർക്കാർ വൃത്തങ്ങൾ നൽകുന്ന വിവരം. ഡിസംബർ ഒന്നോടെ മരുന്നിന് അംഗീകാരം തയ്യാറാണെന്ന് നാഷണൽ ഹെൽത്ത് സർവീസും വ്യക്തമാക്കിയിട്ടുണ്ട്. ഇതോടെ ഫൈസറിന്റെ കോവിഡ് വാക്സിൻ കോവിഡ് ചികിത്സയ്ക്ക് ഉപയോഗിക്കാൻ അടുത്ത ആഴ്ച ആദ്യത്തോടെ അംഗീകാരം ലഭിക്കുമെന്നാണ് കരുതുന്നത്. സർക്കാരിൽ നിന്ന് വേറിട്ട് നിൽക്കുന്ന മെഡിക്കൽ റെഗുലേറ്റർ മെഡിസിൻസ് ആന്റ് ഹെൽത്ത് കെയർ പ്രൊഡക്ട്സ് റെഗുലേറ്ററി ഏജൻസിയുടെ (എം‌എച്ച്‌ആർ‌എ) അംഗീകാര പ്രക്രിയയും സ്വതന്ത്രമാണ്. ഫൈസറിന്റെ കൊറോണ വൈറസ് വാക്സിനുകളുടെ അന്തിമ വിവരങ്ങൾ അവലോകനം ചെയ്യേണ്ടിവരുന്നതിന് കൂടുതൽ സമയമെടുക്കുമെന്നാണ് വക്താവ് വ്യക്തമാക്കിയത്.\nഎന്നിരുന്നാലും, ഇന്ത്യയിൽ കോവിഡ് വ്യാപനം രൂക്ഷമാകുന്നതിനിടെ ഫൈസർ കൊവിഡ് വാക്സിൻ ഇന്ത്യയുടെ എല്ലാ കോണുകളിലും ലഭ്യമാക്കിയേക്കുമെന്നാണ് പുറത്തുവരുന്ന വിവരം. എന്നാൽ കൊവിഡ് വാക്സിൻ ചെലവേറിയതാണ് എന്നതാണ് മറ്റൊരു വസ്തുുത. ഇന്ത്യയിൽ വളരെ ചെലവേറിയ ഒരു എം‌ആർ‌എൻ‌എ വാക്സിനാണ് ഫൈസറിന്റെ കൊറോണ വൈറസ് വാക്സിൻ. ഇന്ത്യയിൽ കോവിഡ് ചികിത്സയ്ക്കായി ഉപയോഗിക്കാൻ ലഭ്യമാക്കുന്നതിനായി ഫൈസറുമായി ഒരു ചർച്ചയ്ക്ക് തയ്യാറാണെന്ന് കേന്ദ്രസർക്കാരും വ്യക്തമാക്കിയിട്ടുണ്ട്.\nവിഭവങ്ങളുടെ കുറവുള്ളതും ഇന്ത്യയിലെ ഗ്രാമ പ്രദേശങ്ങളിലും ദരിദ്ര രാഷ്ട്രങ്ങലിലും കോവിഡ് വാക്സിൻ സംഭരണം വെല്ലുവിളിയാണ്. നഗരത്തിലെ വലിയ ആശുപത്രികളിൽ പോലും വാക്സിൻ -70 ഡിഗ്രിയിൽ സൂക്ഷിക്കാനുള്ള സൌകര്യങ്ങളില്ല. കൊറോണ വൈറസ് സ്ഥിതി അവലോകനം ചെയ്യുന്നതിനായി പ്രധാനമന്ത്രി നരേന്ദ്ര മോദി എല്ലാ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും മുഖ്യമന്ത്രിമാരുമായി നേരത്തെ കൂടിക്കാഴ്ച നടത്തിയിരുന്നു. കൊറോണ വൈറസ് വാക്‌സിനുള്ള കോൾഡ് സ്റ്റോറേജ് സൗകര്യങ്ങൾ ഒരുക്കുന്നതിനായി പ്രവർത്തിക്കനാണ് മുഖ്യമന്ത്രിമാരോട് അദ്ദേഹം ആവശ്യപ്പെട്ടത്.\nഅടിയന്തര ആവശ്യത്തിന് തങ്ങൾ വികസിപ്പിച്ചെടുത്ത വാക്സിൻ ഉപയോഗിക്കാൻ അനുമതി തേടിക്കൊണ്ട് അമേരിക്കൻ ഫാർമ കമ്പനി മോഡേണ ഡ്രഗ് കൺട്രോളറെയും യൂറോപ്യൻ യൂണിയനെയും സമീപിച്ചിരുന്നു. വാക്സിൻ നൽകിയവരിൽ കൊറോണ വൈറസിനെതിരായ പ്രതിരോധ ശേഷി രൂപപ്പെടുന്നുണ്ടെന്നാണ് പുതിയ അവകലോകനം സൂചിപ്പിക്കുന്നത്.\n100 ശതമാനം ഫലപ്രദം\nമോഡേണയുടെ വാക്സിൻ കുത്തിവെച്ചവരിൽ ഗുരുതരമായ സുരക്ഷാ പ്രശ്‌നങ്ങളൊന്നുമില്ലെന്നും വാക്സിൻ 94.1 ശതമാനം ഫലപ്രദമാണെന്നും അവസാനഘട്ട പഠനത്തിലെ പൂർണ്ണ ഫലങ്ങൾ തെളിയിച്ചിട്ടുണ്ട. ഗുരുതമായ കൊവിഡ് കേസുകൾ തടയുന്നതിൽ 100 വിജയകരമാണെന്നും റിപ്പോർട്ട് ചെയ്തിട്ടുണ്ട്.\ncoronavirus uk യുകെ positive news വാക്സിന്\nCoronavirus vaccine: 95% effective Pfizer soon get UK approval, India may get vaccine for Covid treatment


സംവരണ അട്ടിമറിയിൽ നിന്നും സർക്കാർ പിൻമാറണം ജമാഅത്തെ ഇസ്‌ലാമി\nസംവരണ അട്ടിമറിയിൽ നിന്നും സർക്കാർ പിൻമാറണം; ജമാഅത്തെ ഇസ്‌ലാമി\nഇടതുപക്ഷ സർക്കാർ അധികാരത്തിൽ വന്നതുമുതൽ സംവരണവിരുദ്ധ നിലപാടാണ് ഉദ്യോഗ, വിദ്യാഭ്യാസ മേഖലകളിൽ തുടരുന്ന\n17 Oct, 2020 at 09:44 AM\nസംവരണ തത്വങ്ങളെ അട്ടിമറിച്ച് പിന്നാക്കവിഭാഗങ്ങളുടെ ഭരണഘടനാപരമായ അവകാശങ്ങൾ നിഷേധിക്കാനുള്ള നീക്കത്തിൽനിന്നും സംസ്ഥാന സർക്കാർ പിൻമാറണമെന്ന് ജമാഅത്തെ ഇസ്‌ലാമി കേരള അമീർ എം.ഐ അബ്ദുൽ അസീസ് പ്രസ്താവനയിൽ ആവശ്യപ്പെട്ടു. ഇടതുപക്ഷ സർക്കാർ അധികാരത്തിൽ വന്നതുമുതൽ സംവരണവിരുദ്ധ നിലപാടാണ് ഉദ്യോഗ, വിദ്യാഭ്യാസ മേഖലകളിൽ തുടരുന്നത്. മുന്നാക്ക, സവർണ സമുദായങ്ങളുടെ താൽപര്യങ്ങൾക്ക് വിധേയപ്പെട്ട് അവർക്കുവേണ്ടി സംവരണം നടപ്പാക്കുകയും അതേസമയം പിന്നാക്കവിഭാഗങ്ങളുടെ ന്യായമായ അവകാശത്തെ നിരാകരിക്കുകയുമാണ് സർക്കാർ. അതിന്റെ ഏറ്റവും ഒടുവിലത്തെ ഉദാഹരണമാണ് മെഡിക്കൽ, ഹയർ സെക്കണ്ടറി വിദ്യാഭ്യാസ മേഖലയിൽ നടക്കുന്നത്.\nജനറൽ സീറ്റിൽ നിന്നാകും മുന്നാക്ക സംവരണം എന്നായിരുന്നു സർക്കാർ വാഗ്ദാനം. എന്നാൽ ആകെ സീറ്റിൻ്റെ 10 ശതമാനം മുന്നാക്കാർക്കായി മാറ്റിവെച്ച് സർക്കാർ ആ വാക്ക് ലംഘിച്ചു. ആ സീറ്റുകളിൽ ബഹുഭൂരിപക്ഷത്തിലേക്കും അപേക്ഷിക്കാൻ പോലും ആളില്ലായിരുന്നു. അപ്പോൾതന്നെ പിന്നാക്ക സമുദായങ്ങളിൽ പെട്ടവരടക്കം പതിനായിരക്കണക്കിന് വിദ്യാർഥികൾക്ക് പ്രവേശനം ലഭിക്കാതെ പോകുന്നു.\nബിരുദാനന്തര ബിരുദ മെഡിക്കൽ രംഗത്ത് ജനസംഖ്യയുടെ 27 ശതമാനംവരുന്ന പിന്നാക്ക ഈഴവ സമുഹത്തിന് സംവരണം ചെയ്യപ്പെട്ടിരിക്കുന്നത് 13 സീറ്റും, 26 ശതമാനം വരുന്ന മുസ്‌ലിംകൾക്ക് ഒമ്പതു സീറ്റുമായിരിക്കെ 20 ശതമാനത്തിൽ താഴെ ജനസംഖ്യ വരുന്ന മുന്നാക്ക വിഭാഗത്തിന് 30 സീറ്റാണ് സംവരണം ചെയ്തിരിക്കുന്നത്. പിന്നാക്കവിഭാഗങ്ങളോടുള്ള കടുത്ത അനീതിയും വഞ്ചനയുമാണിത്. ഇടത് സർക്കാറിന്റെ ഈ നയത്തിനെതിരെ എല്ലാ പിന്നാക്ക, മത, ജാതി, സമുദായ രാഷ്ട്രീയ സംഘടനകളും രംഗത്തു വരണമെന്നും എം.ഐ. അബ്ദുൽ അസീസ് ആവശ്യപ്പെട്ടു.\nReservationJamaateIslami\nഇത് താര ബേദി കൌശല്; നാല് വയസുകാരിയെ ദത്തെടുത്ത് മന്ദിര ബേദി\nചൈനയില് നിന്നും കൊറോണയുമായി മഞ്ഞ പൊടിക്കാറ്റ്; പുറത്തിറങ്ങരുതെന്ന് ഉത്തര കൊറിയ\nപഠനം ഓൺലൈനായപ്പോൾ കുട്ടികൾക്കെതിരായ സൈബർ കുറ്റകൃത്യങ്ങളും വർധിച്ചെന്ന് പൊലീസ്\nഎതിര്‍പ്പറിയിച്ച് ഇരുപാര്‍ട്ടികളിലെയും ഒരുവിഭാഗം നേതാക്കള്: ജെഡിഎസ്-എല്‍ജെഡി പാര്‍ട്ടികള് തമ്മിലുള്ള ലയനം വൈകും


‘സുധാകരന്റെ സ്വഭാവം വെച്ച് കേരളത്തിലെ കോണ്‍ഗ്രസിനെ നയിക്കാന് സാധിക്കില്ല’; ബ്രണ്ണന് കാലഘട്ടം മുതല് അറിയാമെന്ന് എകെ ബാലന്\n‘സുധാകരന്റെ സ്വഭാവം വെച്ച് കേരളത്തിലെ കോണ്‍ഗ്രസിനെ നയിക്കാന് സാധിക്കില്ല’; ബ്രണ്ണന് കാലഘട്ടം മുതല് അറിയാമെന്ന് എകെ ബാലന്\nകെ സുധാകരന്റെ കെപിസിസി അധ്യക്ഷ ചുമതലയില് പ്രതികരിച്ച് മുന് മന്ത്രി എകെ ബാലന്. സുധാകരനെ കെപിസിസി പ്രസിഡണ്ടാക്കിയത് കോണ്‍ഗ്രസിലെ പ്രതിസന്ധി രൂക്ഷമാക്കുമെന്ന് എകെ ബാലന് അഭിപ്രായപ്പെട്ടു. സുധാകരന് അധ്യക്ഷ പദവി കാലങ്ങളായി ആഗ്രഹിക്കുന്നതാണെന്നും അദ്ദേഹത്തിന്റെ സ്വഭാവം വെച്ച് കേരളത്തിലെ കോണ്‍ഗ്രസിനെ നയിക്കാന് കഴിയില്ലെന്നും എ കെ ബാലന് വിമര്‍ശിച്ചു. വിഎം സുധീരനും മുല്ലപ്പള്ളി രാമചന്ദ്രനും പരാജയപ്പെട്ടിടത്ത് സുധാകരന്റെ നില അതിനേക്കാള് ദയനീയമായിരിക്കുമെന്നും അദ്ദേഹം പറഞ്ഞു. ഇരുവരും തമ്മില് ബ്രണ്ണന് കോളെജ് കാലത്ത് തുടങ്ങിയ സൗഹൃദവും രാഷ്ട്രീയമായ വിയോജിപ്പുകളുടേയും […]\n8 Jun 2021 8:53 PM GMT\nകെ സുധാകരന്റെ കെപിസിസി അധ്യക്ഷ ചുമതലയില് പ്രതികരിച്ച് മുന് മന്ത്രി എകെ ബാലന്. സുധാകരനെ കെപിസിസി പ്രസിഡണ്ടാക്കിയത് കോണ്‍ഗ്രസിലെ പ്രതിസന്ധി രൂക്ഷമാക്കുമെന്ന് എകെ ബാലന് അഭിപ്രായപ്പെട്ടു. സുധാകരന് അധ്യക്ഷ പദവി കാലങ്ങളായി ആഗ്രഹിക്കുന്നതാണെന്നും അദ്ദേഹത്തിന്റെ സ്വഭാവം വെച്ച് കേരളത്തിലെ കോണ്‍ഗ്രസിനെ നയിക്കാന് കഴിയില്ലെന്നും എ കെ ബാലന് വിമര്‍ശിച്ചു. വിഎം സുധീരനും മുല്ലപ്പള്ളി രാമചന്ദ്രനും പരാജയപ്പെട്ടിടത്ത് സുധാകരന്റെ നില അതിനേക്കാള് ദയനീയമായിരിക്കുമെന്നും അദ്ദേഹം പറഞ്ഞു.\nഇരുവരും തമ്മില് ബ്രണ്ണന് കോളെജ് കാലത്ത് തുടങ്ങിയ സൗഹൃദവും രാഷ്ട്രീയമായ വിയോജിപ്പുകളുടേയും കാര്യങ്ങള് വിശദീകരിച്ചുകൊണ്ടാണ് എകെ ബാലന്റെ അഭിപ്രായ പ്രകടനം. കൂറുമാറി വന്ന ഒരാളെന്ന നിലയില് സുധാകരനോട് അവിടത്തെ കോണ്‍ഗ്രസ്സുകാരില് വലിയൊരു വിഭാഗത്തിന് മാനസികമായ യോജിപ്പില്ലെന്നും എകെ ബാലന് പറഞ്ഞുവെക്കുന്നു.\nകോണ്‍ഗ്രസ് വിട്ടത് 8 സ്ഥാനാര്‍ത്ഥികളും 20 എംഎല്‍എമാരും; തൃണമൂലിലും സിപിഐഎമ്മിലും കൊഴിഞ്ഞുപോക്ക്; കണക്കുകള് ഇങ്ങനെ\nഎകെ ബാലന്റെ പ്രതികരണത്തിന്റെ പൂര്‍ണരൂപം-\nകെ സുധാകരന് കെ പി സി സി പ്രസിഡന്റായി സ്ഥാനമേറ്റത് കേരളത്തില് കോണ്‍ഗ്രസ്സിലെ പ്രതിസന്ധി രൂക്ഷമാക്കും. ഏറെക്കാലമായി സുധാകരന് മനസ്സില് കൊണ്ടുനടന്ന സ്വപ്നമായിരുന്നു കെപിസിസി പ്രസിഡന്റ് സ്ഥാനം. ഇത്തരം ആഗ്രഹമുള്ള പലരും അത് പരസ്യമായി പ്രകടിപ്പിച്ചിരുന്നില്ല. എന്നാല് സുധാകരന് അത് പരസ്യമായി പ്രകടിപ്പിക്കാന് ഒരു മടിയുമുണ്ടായിരുന്നില്ല.\nഅദ്ദേഹത്തിന്റെ സ്വഭാവം വെച്ചുകൊണ്ട് കേരളത്തിലെ കോണ്‍ഗ്രസ്സിനെ നയിക്കാന് സാധിക്കില്ല. വി എം സുധീരനും മുല്ലപ്പള്ളി രാമചന്ദ്രനും പരാജയപ്പെട്ട സ്ഥാനത്ത് സുധാകരന്റെ നില അതിനേക്കാള് ദയനീയമായിരിക്കും. അതാണ് ഇന്നത്തെ കോണ്‍ഗ്രസ്സിന്റെ അവസ്ഥ.\nസുധാകരനുമായി വളരെക്കാലത്തെ ബന്ധം എനിക്കുണ്ട്. ഏതാണ്ട് അര നൂറ്റാണ്ടോളം നീളുന്ന ബന്ധം. ഇപ്പോഴും വ്യക്തിബന്ധത്തിന് മങ്ങലേറ്റിട്ടില്ല. തലശ്ശേരി ബ്രണ്ണന് കോളേജില് ഞാന് കെ എസ് എഫിന്റെയും സുധാകരന് കെ എസ് യുവിന്റെയും നേതാക്കളായി പ്രവര്‍ത്തിച്ചു. ആദ്യകാലത്ത് നാമമാത്രമായുണ്ടായിരുന്ന കെ എസ് എഫിനെ തകര്‍ക്കാന് സുധാകരന്റെ നേതൃത്വത്തില് നടത്തിയ ശ്രമങ്ങളെ പരിമിതമായ സാഹചര്യത്തില് നിന്ന് ചെറുത്തുതോല്‍പ്പിക്കാനാണ് ഞാന് നേതൃത്വം നല്‍കിയത്. അന്ന് വിദ്യാഭ്യാസമന്ത്രിയായിരുന്ന സി എച്ച് മുഹമ്മദ്‌കോയ സാഹിബ് ബ്രണ്ണന് കോളേജില് ഒരു ചടങ്ങില് പങ്കെടുക്കാന് വന്നപ്പോള് കരിങ്കൊടി കാട്ടിയും ചീമുട്ടയെറിഞ്ഞും ആ ചടങ്ങ് അലങ്കോലപ്പെടുത്താന് സുധാകരന് ശ്രമിച്ചു. അന്ന് മുഹമ്മദ്‌കോയക്ക് പിന്തുണ പ്രകടിപ്പിച്ച് ശക്തമായ മുദ്രാവാക്യം മുഴക്കി ചടങ്ങ് സുഗമമായി നടത്താന് ഞാന് മുന്നില് നിന്നതും ഓര്‍ക്കുകയാണ്. ഒരു ഘട്ടത്തില് ഞങ്ങളെ ആക്രമിക്കാന് സുധാകരനും സംഘവും വന്നപ്പോള് അതിനെ ചെറുക്കാന് സ. പിണറായി വിജയന് വന്നതും ഓര്‍മയിലെത്തുന്നു.\nകൊടകര കള്ളപ്പണം; സുരേന്ദ്രനെ ദില്ലിക്ക് വിളിപ്പിച്ചു; അമിത് ഷായും നദ്ദയുമായി കൂടിക്കാഴ്ച നാളെ; നേതൃമാറ്റത്തിന് സാധ്യത\nപിന്നീട് സുധാകരന് കെ എസ് യുവില് നിന്ന് മാറി. സംഘടനാ കോണ്‍ഗ്രസ്സിന്റെ വിദ്യാര്‍ത്ഥി സംഘടനയായ എന് എസ് യുവിന്റെ നേതാവായി. ഒരു ഘട്ടത്തില് എസ് എഫ് ഐ പിന്തുണയോടെ സ്വതന്ത്ര സ്ഥാനാര്‍ത്ഥിയായി ചെയര്‍മാന് സ്ഥാനത്തേക്ക് മത്സരിക്കാന് സുധാകരന് സന്നദ്ധനായി. എന്നാല് എന്നെയാണ് ചെയര്‍മാന് സ്ഥാനാര്‍ത്ഥിയായി എസ് എഫ് ഐ തീരുമാനിച്ചത്. മമ്പറം ദിവാകരനായിരുന്നു കെ എസ് യുവിന്റെ ചെയര്‍മാന് സ്ഥാനാര്‍ഥി. സുധാകരന് എന് എസ് യുവിന്റെയും സ്ഥാനാര്‍ത്ഥിയായി. ചെയര്‍മാനായി ഞാന് വിജയിക്കുകയും ചെയ്തു. ബ്രണ്ണന് കോളേജില് കെ എസ് യുവിന്റെ പതനത്തിനു ഒരു കാരണക്കാരന് സുധാകരനാണ്. കെ പി സി സി എക്‌സിക്യൂട്ടീവ് അംഗമായ മമ്പറം ദിവാകരന്റെ ഒരു ഫേസ്ബുക് കുറിപ്പില് ഈ അതൃപ്തി വ്യക്തമാക്കുകയും ചെയ്തു. കോണ്‍ഗ്രസ് വിട്ട് സംഘടനാ കോണ്‍ഗ്രസിലേക്ക് പോയി ജനതാ പാര്‍ട്ടി വഴി പിന്നീട് കോണ്‍ഗ്രസിലേക്ക് തിരിച്ചുവരികയാണ് സുധാകരന് ചെയ്തത്. കോണ്‍ഗ്രസ്സ് വിട്ടുപോയ സുധാകരന് വീണ്ടും കോണ്‍ഗ്രസിലേക്ക് വന്നപ്പോള് വലിയ മാര്‍ക്‌സിസ്റ്റ് വിരോധിയാണ് താനെന്നു കാണിക്കാന് കണ്ണൂര് ജില്ലയില് വലിയ തോതില് അക്രമം അഴിച്ചുവിട്ടത് ചരിത്രമാണ്. കണ്ണൂരില് രാമകൃഷ്ണന്റെ നേതൃത്വം കോണ്‍ഗ്രസ്സില് ചോദ്യം ചെയ്യപ്പെട്ട ഘട്ടത്തില് അവിടെ കോണ്‍ഗ്രസുകാരെ സജീവമാക്കാന് സുധാകരന് നേതൃത്വം നല്‍കി. എന്നാല് കൂറുമാറി വന്ന ഒരാളെന്ന നിലയില് സുധാകരനോട് അവിടത്തെ കോണ്‍ഗ്രസ്സുകാരില് വലിയൊരു വിഭാഗത്തിന് മാനസികമായ യോജിപ്പില്ല.കോണ്‍ഗ്രസ്സിനിടയില് ഇത്രയും മാനസികമായ പിന്തുണയില്ലാതെ ഒരാള് കെ പി സി സി പ്രസിഡന്റാകുമ്പോള് അതിനെ അതിജീവിക്കാന് സുധാകരന് തന്റെ തനതു ശൈലിയില് പ്രവര്‍ത്തിക്കും. അത് കോണ്‍ഗ്രസ്സിന്റെ നാശത്തിലായിരിക്കും കലാശിക്കുക. കണ്ണൂര് ജില്ലയില് ഇത് കണ്ടതാണ്. സുധാകരന്റെ രാഷ്ട്രീയമായ നിലനില്‍പ്പ് തന്നെ മാര്‍ക്‌സിസ്റ്റ് വിരുദ്ധതയായതുകൊണ്ട് അദ്ദേഹം ആ ശൈലിയില് നിന്ന് മാറുമെന്ന് പ്രതീക്ഷിക്കാന് വയ്യ. കെ പി സി സി പ്രസിഡന്റ് ആകണമെങ്കില് ശക്തമായ മാര്‍ക്‌സിസ്റ്റ് വിരുദ്ധ നിലപാട് വേണമെന്ന തെറ്റായ ധാരണ ഉള്ളതുകൊണ്ടായിരിക്കാം മുല്ലപ്പള്ളി രാമചന്ദ്രനും ആ നിലപാടാണ് കൈക്കൊണ്ടത്. അതിന് എന്താണ് സംഭവിച്ചതെന്ന് കണ്ടുകഴിഞ്ഞു. അതിനൊപ്പം നില്‍ക്കുന്ന ശൈലിയാണ് സുധാകരന്റേതും. ആ നിലയ്ക്ക് സുധാകരന് കോണ്‍ഗ്രസ്സിനകത്തുനിന്നും പുറത്തുനിന്നും വേണ്ടത്ര പിന്തുണ കിട്ടുമെന്ന കരുതാന് വയ്യ. ഏതു സമയത്തും കോണ്‍ഗ്രസിന്റെ ഈ കുപ്പായം വലിച്ചെറിയാനും സുധാകരന് മടിക്കില്ല.\nഇന്നത്തെ കോണ്‍ഗ്രസ്സിന്റെ അവസ്ഥയില് നല്ലൊരു കോണ്‍ഗ്രസ് പ്രസിഡന്റാകാന് സുധാകരന് കഴിയുമെന്ന് തോന്നുന്നില്ല. പരാജയപ്പെട്ട ഒരു കെ പി സി സി പ്രസിഡന്റ് എന്ന് ചരിത്രത്തില് സുധാകരന്റെ പേര് രേഖപ്പെടുത്തും.


ഇന്ന് മുതൽ അഞ്ച് ദിവസത്തേക്ക് ബാങ്ക് അവധി - Calicut Journal\nHome » ധനം » ഇന്ന് മുതൽ അഞ്ച് ദിവസത്തേക്ക് ബാങ്ക് അവധി\nമാസാവസാനം തുടര്‍ച്ചയായ ദിനങ്ങളിലെ ബാങ്ക് അവധി ജനങ്ങളെ ദുരിതത്തിലാക്കും. 24 വെള്ളിയാഴ്ച മുതലാണ് തുടര്‍ച്ചയായി അവധി വരുന്നത്. വെള്ളിയാഴ്ച ശിവരാത്രി പ്രമാണിച്ച് അവധിയാണ്. 25 നാലാം ശനി. 26 ഞായറാഴ്ച.\nതുടര്‍ച്ചയായ മൂന്ന് ദിവസത്തെ അവധിക്ക് ശേഷം 27 തിങ്കളാഴ്ച ബാങ്കുകള് തുറക്കും. എന്നാല് 28ന് ബാങ്ക് ജീവനക്കാര് സമരം പ്രഖ്യാപിച്ചിരിക്കുകയാണ്. സമരം പിന്‍വലിച്ചില്ലെങ്കില് അന്നും ബാങ്കുകള് പ്രവര്‍ത്തിക്കില്ല.\nഅങ്ങനെ വന്നാല് ഈ മാസത്തെ അവസാന അഞ്ച് ദിനങ്ങളില് ഒരു ദിവസം മാത്രമാണ് ബാങ്ക് പ്രവര്‍ത്തിക്കുക. എടിഎമ്മുകളില് പണം നിറയ്ക്കുന്നതിന് ബാങ്കുകള് നടപടികള് സ്വീകരിച്ചില്ലെങ്കില് അത് ജനങ്ങളെ ശരിക്കും വലയ്ക്കും. നോട്ട് അസാധുവാക്കലിന്റെ ഭാഗമായി പണം പിന്‍വലിക്കലിന് ഏര്‍പ്പെടുത്തിയിരുന്ന നിയന്ത്രണങ്ങള് കഴിഞ്ഞ ദിവസമാണ് നീങ്ങിയത്. ഈ സാഹചര്യത്തില് തുടര്‍ച്ചയായി വരുന്ന അവധി ഇടപാടുകാരെ കാര്യമായി ബാധിക്കും.\nPrevious: കോഴിക്കോട്ടേക്കും കൊച്ചിയിലേക്കും കുറഞ്ഞ നിരക്കിൽ യാത്രാ സൗകര്യമൊരുക്കി ഫ്ലൈ നാസ് എയർ ലൈൻസ്\nNext: കോഴിക്കോട് കാറും ബസും കൂട്ടിയിടിച്ചു; നാല് പേർക്ക് പരിക്ക്


കൊച്ചി: ബാര് ലൈസന്‍സ് വിഷയത്തില് അപ്പീല് പരിഗണിക്കുന്നതില് നിന്ന് ജഡ്ജിമാര് പിന്‍മാറി. ജസ്റ്റിസ് അലക്‌സാണ്ടര് തോമസ്, ജസ്റ്റിസ് ആന്റണി ഡൊമിനിക് എന്നിവരടങ്ങുന്ന ബെഞ്ചാണ് പിന്‍മാറിയത്. എന്നാല് പിന്‍മാറിയതിന്റെ കാരണം വ്യക്തമാക്കാന് ജഡ്ജിമാര് തയ്യാറായില്ല. ബാര്‍ലൈസന്‍സ് കേസില് സാമനസ്വഭാവമുള്ള മറ്റു കേസുകളും ഈ ബെഞ്ചിലേക്ക് വരേണ്ടതില്ലെന്നും ജഡ്ജിമാര് വ്യക്തമാക്കിയിട്ടുണ്ട്. ഇതു സംബന്ധിച്ച് ഹൈക്കോടതി രജിസ്റ്റാര്‍ക്കും നിര്‍ദ്ദേശം നല്‍കിയിട്ടുണ്ട്.\nനേരത്തെ ബാര്‍ലൈസന്‍സ് കേസില് വിധി പറയാനിരിക്കെ ജസ്റ്റിസ് രവികുമാര് പിന്‍മാറിയത് വിവാദമായിരുന്നു. സര്‍ക്കാര് അഭിഭാഷകന് തന്നെ വീട്ടിലെത്തി സ്വാധീനിക്കാന് ശ്രമിച്ചുവെന്നാരോപിച്ചായിരുന്നു രവികുമാര് പിന്‍മാറിയത്. പിന്നീട് കേസ് പരിഗണിച്ച ചിലമ്പരേശ്വറിന്റെ ബെഞ്ച് ബാര് ഉടമകളുടെ ഹര്‍ജി തള്ളിയതിനെതിരെയാണ് ബാര്‍ഉടമകള് ഡിവിഷന് ബെഞ്ചിനെ സമീപിച്ചത്.\nപാക്കിസ്ഥാന്റെ കരസേനാ മേധാവിയായി ലഫ്. ജനറല് ഖമര് ജാവേദിനെ നിയമിച്ചു\nപാര്‍ട്ടി ഭരിക്കുമ്പോള് സ്റ്റേഷന് ഉപരോധം വേണ്ടെന്ന് പി. ജയരാജനോട് സി.പി.എം\nസൗത്ത് കരോളിനായില് ഇന്ത്യന് വംശജന് ബാലഗോപാല് അക്രമികളുടെ വെടിയേറ്റ് മരിച്ചു\nസെക്രട്ടേറിയറ്റില് വന് തീപിടിത്തം; സ്വര്‍ണ്ണക്കടത്ത് കേസ് തെളിവുകള് നശിപ്പിക്കാനാണെന്ന് പ്രതിപക്ഷം\nഇപ്പോഴും ഹര്‍ത്താലിനോട് യോജിപ്പില്ലെന്ന നിലപാടെന്ന് ഹസന്


Mon Sep 21 2020 18:46:21 GMT+0530 (India Standard Time)\nSHN26 March 2019 1:07 PM GMT\nപുലിപ്പേടിയിലാണ് കുറേ നാളായി വയനാടന് ഗ്രാമങ്ങള്. കാട്ടിനുള്ളില് മാത്രമല്ല, വീട്ടിനുള്ളിലെ കട്ടിലിനടിയില് പോലും സാക്ഷാല് പുലി പതുങ്ങുന്ന ആസുര കാലം!. വയനാട്ടുകാര് പുലിപ്പേടിയില് അങ്ങനെ ഉറക്കമിളച്ചിരിക്കുമ്പോഴാണ്, തിരഞ്ഞെടുപ്പ് കാഹളമുയര്‍ന്നത്. മനുഷ്യരേയും വളര്‍ത്തു മൃഗങ്ങളേയുമൊക്കെ പച്ചയ്ക്ക് കടിച്ചു കീറുന്ന കടുവകളേയും പുലികളേയും പിടിച്ച് കൂട്ടിലടച്ചില്ലെങ്കില് വോട്ടു ചെയ്യുന്നകാര്യം ആലോചിക്കേണ്ടി വരുമെന്ന് വയനാടന് ഗ്രാമവാസികള് ജാതി-മത-രാഷ്ട്രീയ ഭേദമില്ലാതെ പ്രതിജ്ഞയുമെടുത്തു തുടങ്ങിയിരുന്നു. പുലിക്കെണിയും പുലി മുരുകന്‍മാരുമൊക്കെയായി വനപാലകര് റോന്ത് ചുറ്റുന്നതിനിടെയാണ് വയനാട്ടില് ഒരു 'പുപ്പുലി' തിരഞ്ഞെടുപ്പ് ഗോദയിലിറങ്ങുന്നതായി വാര്‍ത്ത പരന്നത്.\nരാഹുല് ഗാന്ധിയെന്ന 'ഭാവി പ്രധാനമന്ത്രി' മല്‍സരിക്കാനെത്തുന്നുവെന്ന് കോണ്‍ഗ്രസ്സിലെ ഗ്രൂപ്പ് മുതലാളിമാര് ചാനലുകാരെ വിളിച്ചു കൂട്ടി പൂതി പറഞ്ഞതോടെ, ഓണം കേറാ മൂലയെന്ന് രാഷ്ട്രീയക്കാര് തന്നെ പറഞ്ഞു നടന്ന വയനാട് ഇരുട്ടി വെളുക്കും മുമ്പേ താര മണ്ഡലമായി മാറുകയും ചെയ്തു. തിരഞ്ഞെടുപ്പങ്കത്തില് ചാവേറാവാന് ഇടതു മുന്നണി പതിവായി സിപിഐക്ക് കനിഞ്ഞു നല്‍കുന്ന സീറ്റാണ് വയനാട്. പാര്‍ട്ടി നാലാം സ്ഥാനത്തെത്തുമെന്നുറപ്പില്ലാത്ത മണ്ഡലങ്ങള്‍ക്കു പോലും ബിജെപിയില് ഇക്കുറി പിടി വലിയായിരുന്നു. പക്ഷേ, ബിജെപിക്കു വേണ്ടി വയനാട്ടിലാരും ചാവേറാവാന് സ്വയം അവകാശവാദമുന്നയിക്കാത്തതിനാല് ശ്രീധരന് പിള്ള യാതൊരു വൈമനസ്യവുമില്ലാതെയാണ് വയനാട് ബിഡിജെഎസിനു നല്‍കിയത്.\nഎന്നാല്, രാഹുല് വയനാട്ടിലെത്തുന്നുവെന്ന് വാര്‍ത്ത പരന്നതോടെ കഥയാകെ മാറി.താളാണു കറിയെങ്കില് ഉണ്ണാമെന്ന പോലെ, രാഹുലാണ് വയനാട്ടിലെങ്കില് മല്‍സരിക്കണമെന്നാണ് ഇപ്പോള് ബിജെപിയുടെ മോഹമത്രെ. അമേത്തിയില് നിന്ന് സ്മൃതി ഇറാനിയെ വരെ വയനാട്ടിലെത്തിക്കാനാണ് നീക്കമത്രെ.\nആരോമല് ചേകവരാണ് അങ്കത്തിനെങ്കില് അരിങ്ങോടരില് കുറഞ്ഞ ആരും പാടില്ലെന്നാണല്ലോ. അതിനാല്, രാഹുലാണ് എതിരാളിയെങ്കില്, തുഷാര് വെള്ളാപ്പള്ളിയെന്ന 'ഒത്ത എതിരാളി' തന്നെ വയനാടങ്കത്തിന് കച്ച കെട്ടുമെന്നും ചില മാധ്യമ പാണന്‍മാര് പാടി നടക്കുന്നുമുണ്ട്.സംഗതിയൊക്കെ കൊള്ളാം. സ്മൃതി ഇറാനിയെ ഇറക്കാം. തുഷാറിന് തിമര്‍ക്കാം. പക്ഷേ, രാഹുലിനെ തോല്‍പിക്കാന് വോട്ടു കൂടെ അമേത്തിയില് നിന്നോ കണിച്ചു കുളങ്ങരയില് നിന്നോ കൊണ്ടു വരുമോ എന്നതാണ് ദോഷൈകദൃക്കുകള് ബാക്കിയാക്കുന്ന ചോദ്യം..!\n(വാല്‍ക്കഷണം: കഴിഞ്ഞ നിയമസഭാ തിരഞ്ഞെടുപ്പില് കണിച്ചുകുളങ്ങര മൊതലാളിയും ഭാര്യയും ഹെലികോപ്റ്ററെടുത്ത് പ്രചാരണത്തിനു വന്നിട്ടും സുല്‍ത്താന് ബത്തേരിയില് സികെ ജാനുവിന് ലഭിച്ചത് 27920വോട്ട് മാത്രം. അതോടെ ജാനു എന്‍ഡിഎ തന്നെ വിട്ടു.)


ലണ്ടനിൽ വട പാവ് വിറ്റ് ഇന്ത്യൻ യുവാക്കൾ സമ്പാദിക്കുന്നത് 4.4 കോടി രൂപ\nആഗോള സാമ്പത്തികമാന്ദ്യം രൂക്ഷമായ 2010ൽ ലണ്ടനിലെ ഇന്ത്യൻ യുവാവ് സുജയ് സൊഹാനിക്ക് ഒരുദിവസം തന്‍റെ ബോസിന്‍റെ സന്ദേശമെത്തി. ലണ്ടനിലെ പഞ്ചനക്ഷത്ര ഹോട്ടലിലെ ഫുഡ് ആൻഡ് ബിവറേജ് മാനേജറായിരുന്ന സൊഹാനിയെ പിരിച്ചുവിട്ടു എന്നായിരുന്നു ആ സന്ദേശം. ആ സത്യത്തിനു മുന്നിൽ ഒരുനിമിഷം പകച്ചുനിന്ന സൊഹാനി പക്ഷേ തോറ്റു പിന്മാറാൻ തയാറായിരുന്നില്ല. തന്‍റെ സഹപാഠിയായിരുന്ന സുബോധ് ജോഷിയെ അയാൾ സമീപിച്ചു. ഒരു വട പാവ് വാങ്ങി കഴിക്കാൻ പോലും തന്‍റെ കൈയിൽ പണമില്ലെന്ന് സൊഹാനി സുഹൃത്തിനോടു പറഞ്ഞു. ആ വാചകമായിരുന്നു പിന്നീട് ഇരുവരുടെയും തലവര തന്നെ മാറ്റിമറിച്ചത്. ഇന്ന് ലണ്ടനിൽ വട പാവ് വിറ്റ് ഈ മുംബൈ യുവാക്കൾ സമ്പാദിക്കുന്നത് പ്രതിവർഷം 4.4 കോടി രൂപയാണ്.\nഹോട്ടൽ മാനേജ്മെന്‍റ് പഠനത്തിനിടെ 1999ൽ ബാന്ദ്രയിലെ റിസ് വി കോളജിൽ വെച്ചാണ് താനെ സ്വദേശിയായ സൊഹാനിയും വാഡാലക്കാരനായ സുബോധും പരിചയപ്പെട്ടത്. ഹോട്ടൽ മാനേജ്മെന്‍റിൽ ബിരുദം കരസ്ഥമാക്കിയ ഇവർ ബിരുദാനന്തര ബിരുദം നേടിയത് ലണ്ടനിൽ നിന്നാണ്. പഠനശേഷം ലണ്ടനിലുള്ള ഒരു ഫൈവ് സ്റ്റാർ ഹോട്ടലിൽ ഇരുവർക്കും ജോലി ലഭിക്കുകയും ചെയ്തു. സാമ്പത്തിക മാന്ദ്യത്തിൽ ഇവർ രണ്ടു പേർക്കും ജോലി നഷ്ടപ്പെട്ടതോടെയാണ് കാര്യങ്ങൾ കൂടുതൽ ഗൗരവകരമായി മാറിയത്.\nസ്വന്തമായി എന്തെങ്കിലും ബിസിനസ് ചെയ്യാൻ തയാറായ സൊഹാനിയുടെ മുന്നിൽ വിലങ്ങു തടിയായി നിന്നത് പണമായിരുന്നു. പക്ഷേ സഹായഹസ്തവുമായി സുഹൃത്ത് സുബോധ് എത്തി. അങ്ങനെയിരിക്കയാണ് വട പാവ് ബിസിനസിനെ പറ്റി ഇവർ ചിന്തിക്കാൻ ആരംഭിച്ചത്. അതിനായി പല സ്ഥലങ്ങളും ഇവർ തിരഞ്ഞു. അപ്പോഴാണ് ഹോണ്‍സ്ലോവിൽ നഷ്ടത്തിൽ പ്രവർത്തിക്കുന്ന ഒരു പോളിഷ് ഐസ്ക്രീം കഫെ ഉടമയെ കണ്ടു മുട്ടിയത്. അദ്ദേഹത്തോട് വട പാവ് ബിസിനസിനെ പറ്റി പറഞ്ഞപ്പോൾ കടയ്ക്കുള്ളിൽ തന്നെ രണ്ട് ടേബിൾ ഇടാൻ അനുവാദം നൽകി. വാടകയായി 35,000 രൂപ നൽകാമെന്ന വ്യവസ്ഥയിലായിരുന്നു അത്. അത് വളരെ കൂടുതലായി തോന്നിയിരുന്നെങ്കിലും മുന്പിൽ മറ്റ് മാർഗങ്ങളൊന്നുമില്ലാതിരുന്നതിനാൽ അവർ അതിനു സമ്മതിക്കുകയായിരുന്നു.\n2010 ഓഗസ്റ്റ് 15നാണ് ഇരുവരും ലണ്ടനിൽ വട പാവ് ബിസിനസ് ആരംഭിച്ചത്. വട പാവിന് ഒരു പൗണ്ട് (80 രൂപ) നിരക്കിലാണ് വിൽക്കാൻ ആരംഭിച്ചത്. ആദ്യത്തെ മാസത്തെ സമ്പാദ്യമായി വളരെ കുറച്ചു തുകയെ ഇവർക്കു ലഭിച്ചിരുന്നുള്ളു. തുടർന്ന് തങ്ങളുടെ വട പാവ് ബിസിനസിനെ പറ്റി പരസ്യം ചെയ്തു. തുടർന്ന് ഹോണ്‍സ്ലോയിലെ തിരക്കേറിയ സ്ഥലങ്ങളിൽ വട പാവ് ആകർഷിക്കാനുള്ള വിദ്യകൾ പരീക്ഷിച്ചു. ആളുകൾക്ക് സൗജന്യമായി വട പാവ് കഴിക്കാൻ നൽകി. ഈ സമയത്ത് ബർഗറിന് അഞ്ചു പൗണ്ട് ( 440രൂപ) ആയിരുന്നു വില. ഇവിടെ ബിസിനസ് ബുദ്ധി പ്രയോഗിച്ച ഇവർ രണ്ടു പൗണ്ടിന് (175 രൂപ) വട പാവ് വിൽക്കാൻ ആരംഭിച്ചു.\nകുറച്ചു നാളുകൾക്ക് ശേഷം കുറച്ചു ദൂരം മാറി ഇവർ അടുത്ത സ്റ്റാൾ ഇട്ടു. ബിഗ് ബൈറ്റ് എന്നയൊരു പഞ്ചാബി റസ്റ്ററന്‍റിന്‍റെ മുന്നിൽ ആയിരുന്നു അത്. ഇതിന്‍റെ നടത്തിപ്പുകാർ അവരെ സമീപിച്ച് അവർക്കൊപ്പം ബിസിനസ് ചെയ്യാൻ താത്പര്യമുണ്ടോ എന്ന് ചോദിച്ചു. അവർ അത് സന്തോഷത്തോടെ സ്വീകരിക്കുകയും ചെയ്തു. അത്രയും നാൾ ശ്രീകൃഷ്ണ വട പാവ് എന്ന പേരിൽ പ്രവർത്തിച്ചിരുന്ന ഇവരുടെ സ്റ്റാൾ ഒരു റസ്റ്ററന്‍റായി മാറുകയായിരുന്നു. ഒരു ചെറിയ ജോലി ഉണ്ടായിരുന്ന ജോഷി ജോലി രാജിവച്ച് റസ്റ്ററന്‍റിൽ മുഴുവൻ സമയം ജോലി ചെയ്യാനും ആരംഭിച്ചു.\nവട പാവ് ഇഷ്ടപ്പെട്ട് ആവശ്യക്കാരായി നിരവധിയാളുകൾ എത്തിയതോടെ രണ്ടു വർഷങ്ങൾക്കു ശേഷം ഹാരോയിൽ ഇവർ അടുത്ത സ്റ്റാൾ തുടങ്ങി. മറ്റൊന്ന് പിന്നെറിലും. കഴിഞ്ഞ വർഷം മുതൽ വിവാഹമുൾപ്പടെയുള്ള പാർട്ടികൾക്ക് ഭക്ഷണം എത്തിക്കുന്നതിന്‍റെ ഓർഡർ സ്വീകരിക്കാനും ഇവർ ആരംഭിച്ചു. ഇന്ത്യയിലെ അറുപതിൽപരം വഴിയോര ഭക്ഷണങ്ങളാണ് ഇവരുടെ മെനുവിലുള്ളത്. മൂന്ന് റസ്റ്ററന്‍റിലുമായി 35 പേരാണ് ഇവരുടെ കീഴിൽ ജോലി ചെയ്യുന്നത്. ഇന്ത്യക്കാരെ കൂടാതെ, റൊമേനിയൻ, പോളിഷ് പൗരന്മാരും ഇവിടെ ജോലിക്കാരായുണ്ട്.\nഇന്ന് ഇവരുടെ വാർഷിക വരുമാനം 4.4 കോടി രൂപയാണ്. ജീവിതത്തിലുണ്ടാകുന്ന പരാജയങ്ങളിൽ മനസാന്നിധ്യം നഷ്ടപ്പെട്ട് തോറ്റ് പിന്മാറുന്ന ഏവർക്കും ജീവിതത്തോട് പോരാടാൻ പ്രചോദനമാണ് സുജയ് സൊഹാനിയുടെയും സുദോഹ് ജോഷിയുടെയും ജീവിതം.


"കുടുംബത്തിന്റെയും മക്കളുടെയും ഭാവിക്കുവേണ്ടി സ്വന്തം നാടും വീടും വിട്ടുപോകാന് സന്നദ്ധരാകുന്ന സ്ത്രീകളുടെ ധൈര്യം പ്രശംസിക്കപ്പെടേണ്ടത്" : Marian Pathram\nLast updated Oct 11, 2019 267\nന്യൂയോര്‍ക്ക്: വനിതകള്‍ക്ക് നേരെയുള്ള അക്രമങ്ങളില് ആഗോള വ്യാപകമായ കരുതലുണ്ടായിരിക്കണമെന്നും അക്രമങ്ങള് അവസാനിപ്പിക്കണമെന്നും യുഎന്നിനോട് പരിശുദ്ധ സിംഹാസനത്തിന്റെ സ്ഥിരം നിരീക്ഷകന് ആര്‍ച്ച് ബിഷപ് ബെര്‍ണാര്‍ഡിറ്റോ ഔസോ ആവശ്യപ്പെട്ടു. ഓരോ സ്ത്രീയുടെയും പെണ്‍കുട്ടിയുടെയും മാന്യത കാത്തുസംരക്ഷിക്കപ്പെടേണ്ടതാണ്. ലോകത്തില് വനിതകളുടെ സ്ഥാനം ആര്‍ക്കും നിഷേധിക്കാനാവില്ല. കുടിയേറ്റക്കാരായ സ്ത്രീകള് നേരിടുന്ന വിവിധപ്രശ്‌നങ്ങളെക്കുറിച്ച് വത്തിക്കാന് ബോധ്യങ്ങളുണ്ടെന്നും അദ്ദേഹം അറിയിച്ചു.\nതൊഴില് ചൂഷണം, മനുഷ്യക്കടത്ത്, നിര്‍ബന്ധിത ജോലി ഇവയെല്ലാം സ്ത്രീകള് നേരിട്ടുകൊണ്ടിരിക്കുന്ന പ്രശ്‌നങ്ങളാണ്. സ്ത്രീകളെ കൂടുതലായി നമ്മുടെ സമൂഹത്തിലേക്ക്‌സ്വാഗതം ചെയ്യണം. അവരെ സംരക്ഷിക്കണം നീതിവ്യവസ്ഥയുടെ മുമ്പിലും എല്ലാവിധ തുല്യ അവകാശങ്ങളും അവള്‍ക്കും ബാധകമാണ്.\nജീവിതത്തിലെ ദുഷ്‌ക്കരമായ സാഹചര്യങ്ങളിലും കുടുംബത്തിന്റെയും മക്കളുടെയും നല്ലഭാവിക്കുവേണ്ടി സ്വന്തം നാടും വീടും വിട്ടുപോകാന് ധൈര്യം കാണിക്കുന്നവരുമാണ് സ്ത്രീകള്. അവരുടെ ധൈര്യം പ്രശംസിക്കപ്പെടേണ്ടതാണെന്നും ആര്‍ച്ച് ബിഷപ് ഔസോപറഞ്ഞു.\nബിഷപ് ജോണ് ബാപ്റ്റിസ്റ്റിന്റെ സംസ്‌കാരം ഇന്ന്


ന്യൂദല്‍ഹി: കേന്ദ്രസര്‍ക്കാര് നയത്തെ വിമര്‍ശിച്ചതിന്റെ പേരില് വിജയ് ചിത്രം മെര്‍സലിനെതിരായ ബി.ജെ.പി പ്രചരണത്തില് ആഞ്ഞടിച്ച് കോണ്‍ഗ്രസ് ഉപാധ്യക്ഷന് രാഹുല് ഗാന്ധി. തമിഴ് സിനിമയെ ഇല്ലാതാക്കരുതെന്നായിരുന്നു രാഹുലിന്റെ പ്രതികരണം.\nമിസ്റ്റര് മോദി, തമിഴ് സംസ്‌ക്കാരത്തിന്റേയും തമിഴ്ഭാഷയുടേയും സുപ്രധാന ആവിഷ്‌കാരമാണ് സിനിമ. മെര്‍സലില് ഇടപെട്ടുകൊണ്ട് തമിഴ് പ്രതാപത്തെ ഡീമോണറ്റൈസ് ചെയ്യരുത് -രാഹുല് ഗാന്ധി ട്വിറ്ററില് കുറിച്ചു.\nമെര്‍സല് വിവാദത്തില് നിലപാട് വ്യക്തമാക്കി നേരത്തെ കോണ്‍ഗ്രസ് നേതാവ് പി. ചിദംബരവും രംഗത്തെത്തിയിരുന്നു.\nDont Miss അഫ്‌സല്‍ഗുരുവിന്റെ ദയാഹരജി തള്ളിയത് കേന്ദ്രത്തിന്റെ നിര്‍ദേശപ്രകാരം; വെളിപ്പെടുത്തലുമായി പ്രണാബ് മുഖര്‍ജി\nബി.ജെ.പി സര്‍ക്കാരിന്റെ നയങ്ങളെ പുകഴ്ത്തുന്ന ഡോക്യുമെന്ററികള്‍ക്കും സിനിമകള്‍ക്കും മാത്രമേ സെന്‍സര് സര്‍ട്ടിഫിക്കറ്റ് നല്‍കൂ എന്ന അവസ്ഥയിലേക്കാണ് കാര്യങ്ങള് പോകുന്നതെന്നായിരുന്നു ചിദംബരത്തിന്റെ വിമര്‍ശനം.\nസിനിമ സംവിധായകര് ഇനി ശ്രദ്ധിക്കണം. നിങ്ങള്‍ക്കുള്ള നിയമം അണിയറയില് ഒരുങ്ങുന്നുണ്ട്. സര്‍ക്കാര് നയങ്ങളെ പുകഴ്ത്തുകയും അഭിനന്ദിക്കുകയും ചെയ്യുന്ന സിനിമകള്‍ക്ക് മാത്രമേ ഇനി അനുമതി ലഭിക്കൂ എന്ന അവസ്ഥയിലേക്കാണ് കാര്യങ്ങള് പോപകുന്നത്. ചിദംബരം പറഞ്ഞു.\nസര്‍ക്കാറിനെ വിമര്‍ശിക്കുന്ന ഭാഗങ്ങള് മെര്‍സലില് നിന്നും നീക്കം ചെയ്യണമെന്നായിരുന്നു ഇവരുടെ ആവശ്യപ്പെട്ടിരുന്നു. ഇത് അണിയറ പ്രവര്‍ത്തകര് നിഷേധിച്ചതോടെ നായകന് വിജയ്ക്കെതിരെ ബി.ജെ.പി പ്രചരണമഴിച്ചുവിടുകയും ചെയ്തിരുന്നു.


സി.ഐ. അടക്കം കാസര്‍കോട് ടൗണ് സ്റ്റേഷനിലെ ആറ് പൊലീസ് ഉദ്യോഗസ്ഥര്‍ക്ക് കോവിഡ് – Utharadesam\nOctober 1, 2020 Published Time: 7:27 PM\nകാസര്‍കോട്: സി.ഐ. അടക്കം കാസര്‍കോട് ടൗണ് സ്റ്റേഷനിലെ ആറ് പൊലീസ് ഉദ്യോഗസ്ഥര്‍ക്ക് കോവിഡ്. വ്യാഴാഴ്ച്ച വൈകീട്ടോടെയാണ് കോവിഡ് സ്ഥിരീകരിച്ചത്. പനിയെ തുടര്‍ന്നാണ് പരിശോധന നടത്തിയത്. സി.ഐ., മൂന്ന് പൊലീസ് ഉദ്യോഗസ്ഥര്, രണ്ട് ഡ്രൈവര്‍മാര് എന്നിവര്‍ക്കാണ് കോവിഡ് സ്ഥിരീകരിച്ചത്. ഇതോടെ ഇവരുമായി സമ്പര്‍ക്കം പുലര്‍ത്തിയ പൊലീസ് സ്‌റ്റേഷനിലെ മറ്റു ഉദ്യോഗസ്ഥരോട് ക്വാറന്റൈനില് പോകാന് നിര്‍ദ്ദേശം നല്‍കിയിട്ടുണ്ട്. നേരത്തേ സ്റ്റേഷനിലെ ഏതാനും പൊലീസ് ഉദ്യോഗസ്ഥര്‍ക്ക് കോവിഡ് സ്ഥിരീകരിച്ചിരുന്നു. പൊലീസ് സ്റ്റേഷനില് പരാതിയുമായി പോകുന്നവര്‍ക്ക് വിലക്ക് ഏര്‍പ്പെടുത്തിയിട്ടുണ്ട്. പരാതികള് സ്റ്റേഷനിലെ ഫോണില് വിളിച്ച് പറയാമെന്ന് പൊലീസ് അറിയിച്ചു.\nഅമേരിക്കന് പ്രസിഡണ്ട് ഡൊണാള്‍ഡ് ട്രംപിനും ഭാര്യക്കും കോവിഡ്\nഫാഷന് ഗോള്‍ഡ് നിക്ഷേപതട്ടിപ്പ്; ക്രൈംബ്രാഞ്ച് 33 കേസുകള് കൂടി രജിസ്റ്റര് ചെയ്തു\nസ്വപ്ന സുരേഷ് രമേശ് ചെന്നിത്തലക്ക് ഐ ഫോണ് നല്‍കിയതായി ഹൈക്കോടതിയില് യൂണിടാക് എം.ഡിയുടെ മൊഴി; വിവാദം കത്തുന്നു


പ്രവാസ കവിതകള്: നിനക്കെഴുതിയപ്പോള്..\nഅക്ഷരങ്ങള് നിലത്തു വീണു\nവാതില് ശബ്ദം കേട്ട്\nPosted by shimna at 4:27 PM\nഈ കവിത പൂര്‍ണമായി എനിക്ക് മനസിലായി എന്ന് തോന്നുന്നില്ല. പക്ഷെ ഇതിനെന്തോ ഒരു പ്രത്യേകത ഉണ്ട്. ഇമേജുകള്‍ക്ക് നല്ല ജീവനുണ്ട്. അത് ഉള്ളിലെവിടെയോക്കെയോ തൊടുന്നുമുണ്ട്.\nനിനക്കെഴുതിയപ്പോള് ,അക്ഷരങ്ങള് നിലത്തുവീണു\nനിഴലുകള്‍ക്കുപോറലേറ്റു ; പേന മാറ്റിവച്ചു ...


ബുലന്ദ്ഷഹർ കലാപത്തിനിടെ പോലീസ് ഉദ്യോഗസ്ഥനെ കല്ലെറിഞ്ഞും വെടിവച്ചും കൊലപ്പെടുത്തിയ പ്രതികൾക്ക് ജാമ്യം: 'ജയ് ശ്രീരാം' വിളിച്ച് വരവേൽപ്പ്\n25 Aug 2019 2:14 PM GMT\nഉത്തർപ്രദേശിലെ ബുലന്ദ്ഷഹറിൽ വർഗീയ കലാപം സംഘടിപ്പിക്കുകയും പൊലീസുദ്യോഗസ്ഥനെ കല്ലെറിഞ്ഞും വെടിവെച്ചും കൊലപ്പെടുത്തുകയും ചെയ്ത കേസിലെ പ്രതികൾ ജാമ്യത്തിലിറങ്ങിയപ്പോൾ വൻ സ്വീകരണം സംഘടിപ്പിച്ച് സംഘപരിവാർ അനുകൂലികൾ. ഭാരത് മാതാ കി ജയ്, വന്ദേ മാതരം, ജയ് ശ്രീരാം തുടങ്ങിയ മുദ്രാവാക്യങ്ങളുടെ അകമ്പടിയോടെയാണ് കേസിൽ കുറ്റാരോപിതരായ ഏഴു പേരെ സ്വീകരിച്ചത്.\nകേസിലെ പ്രധാന പ്രതികളായ ശിഖർ അഗർവാൾ, ജീതു ഫോജി തുടങ്ങിയവരെ മാലയിട്ട് മുദ്രാവാക്യം വിളിച്ച് സ്വീകരിക്കുന്നതിന്റെ വീഡിയോ സോഷ്യൽ മീഡിയയിൽ പ്രചരിക്കുന്നുണ്ട്. ഇവർക്കൊപ്പം സെൽഫികളെടുക്കാനും ചിലർ മത്സരിക്കുന്നുണ്ട്. ബുലന്ദ്ഷഹറില് പൊലീസ് ഇന്‍സ്‌പെക്ടര് സുബോധ്കുമാര് സിംഗ് അടക്കം രണ്ട് പേരുടെ കൊലപാതകത്തിലേക്ക് നയിച്ച കലാപത്തിൽ നേതൃസ്ഥാനം വഹിച്ചവരാണ് ഇപ്പോൾ പുറത്തിറങ്ങിയിരിക്കുന്നത്.\nഗോവധം ആരോപിച്ച് സംഘടിപ്പിച്ച കലാപത്തിനിടയ്ക്കാണ് സുബോധ് കുമാർ എന്ന പൊലീസ് ഇന്‍സ്‌പെക്ടറേയും മറ്റൊരാളേയും ആള്‍ക്കൂട്ടം വധിച്ചത്. സംഭവത്തില് 27 പേര്‍ക്കെതിരെ കേസെടുത്തിരുന്നു. ഗോവധത്തിന്റെ പേരിലും കേസെടുക്കുകയുണ്ടായി. ബുലന്ദ്ഷഹര് ജില്ലയിലെ ചിംഗ്രാവതി, മഹാവ് ഗ്രാമങ്ങളിലാണ് വ്യാപക അക്രമം അറങ്ങേറിയത്. ദാദ്രിയില് ബീഫിന്റെ പേരില് ആള്‍ക്കൂട്ടം മുഹമ്മദ് അഖ്‌ലാഖിനെ തല്ലിക്കൊന്ന കേസ് ആദ്യം അന്വേഷിച്ചത് കൊല്ലപ്പെട്ട ഇന്‍സ്‌പെക്ടര് സുബോധ് കുമാര് സിംഗ് ആയിരുന്നു. ഇദ്ദേഹത്തെ പിന്നീട് ആ ചുമതലയിൽ നിന്നും നീക്കുകയായിരുന്നു. സുബോധ് കുമാർ തുടക്കത്തിൽ കണ്ടെത്തിയ തെളിവുകളാണ് അഖ്‌ലാഖ് കേസിനെ ദുർബലപ്പെടുത്തുന്നതിന് വിഘാതമായിത്തീര്‍ന്നത്.\nയോഗി ആദിത്യനാഥിന്റെ ഉത്തര് പ്രദേശില് കാര്യങ്ങള് കൈവിടുകയാണ്; ഒരു ജനാധിപത്യത്തില് ഒരിക്കലും പാടില്ലാത്ത കാര്യങ്ങള്\n25 പശുക്കളുടെ ശവം കണ്ടെത്തിയതിനെ തുടര്‍ന്നാണ് സംഘര്‍ഷം തുടങ്ങിയത്. ഗോവധം ആരോപിച്ച് ഹിന്ദുത്വ സംഘടനകള് രംഗത്തെത്തുകയായിരുന്നു. തുടര്‍ന്ന് വ്യാപക അക്രമം അരങ്ങേറി. ദേശീയപാതയില് നിന്ന് ഇവരെ ഒഴിപ്പാക്കാനുള്ള ശ്രമത്തിനിടെയാണ് നാടന് തോക്കുകളുപയോഗിച്ച് അക്രമികള് വെടി വയ്ക്കാന് തുടങ്ങിയത്.\nപശുക്കളുടെ മൃതദേഹങ്ങൾ നാട്ടുകാർ കണ്ടെത്തിയതിനു പിന്നാലെ ഹിന്ദുത്വ സംഘടനകൾ പ്രക്ഷോഭത്തെ നയിക്കാനായി എത്തിച്ചേർന്നെന്നാണ് ലഭ്യമായ റിപ്പോർട്ടുകൾ ചൂണ്ടിക്കാട്ടുന്നത്. ഹിന്ദു യുവവാഹിനി, ബജ്റംഗ്ദൾ എന്നീ സംഘടനകളാണ് അക്രമികളെ നയിച്ചതെന്ന് തിരിച്ചറിയപ്പെട്ടിട്ടുണ്ട്. ഇവരാണ് പൊലീസിനെ ആക്രമിക്കാനും പൊലീസ് വാഹനങ്ങൾ തകർക്കാനും തീയിടാനുമെല്ലാം രംഗത്തുണ്ടായിരുന്നത്. പ്രദേശത്ത് ‘ന്യൂനപക്ഷക്കാർ’ പശുക്കളെ കൊല്ലുന്നതായി സ്ഥലത്തെ ഹിന്ദുത്വ സംഘടനാ നേതാക്കൾക്ക് പരാതിയുണ്ടായിരുന്നു.B\nBULANDSHAHR Jai Sriram


വിദ്യാര്‍ത്ഥിയുമായി സെക്‌സ് നടത്തിയതിന് തടവിലായ അധ്യാപിക ഇപ്പോള് ജയിലിലെ ആദരണീയ വ്യക്തിത്വം! | teacher imprisoned for sex with underage student\nവിദ്യാര്‍ത്ഥിയുമായി സെക്‌സ് നടത്തിയതിന് തടവിലായ അധ്യാപിക ഇപ്പോള് ജയിലിലെ ആദരണീയ വ്യക്തിത്വം!\nവിദ്യാര്‍ത്ഥിയുമായി സെക്‌സ് നടത്തിയതിന് 20 വര്‍ഷം തടവിന ശിക്ഷിക്കപ്പെട്ട അധ്യാപിക ജയിലിലെ ആദരണീയ വ്യക്തിത്വമായി മാറി.\nArizona City, First Published Nov 3, 2021, 3:45 PM IST\n13 വയസ്സുള്ള വിദ്യാര്‍ത്ഥിയുമായി കാറിലും ക്ലാസ് മുറിയിലും ലൈംഗിക ബന്ധത്തില് ഏര്‍പ്പെട്ട കുറ്റത്തിന് ജയിലില് കഴിയുന്ന അധ്യാപിക ഇപ്പോള് അന്തേവാസികളെ പഠിപ്പിക്കുകയാണ്. ജയില് അന്തേവാസികള്‍ക്കിടയില് ആദരണീയയായ അധ്യാപികയാണ് ഇപ്പോള് ഇവര്. ജയിലിലെ പാഠശാലയില് ഇവര് അന്തേവാസികള്‍ക്ക് ക്ലാസ് എടുക്കുകയും സ്‌കൂള് പ്രവര്‍ത്തനങ്ങള്‍ക്ക് മേല്‍നോട്ടം വഹിക്കുകയും ചെയ്യുന്നതായി ജയില് അധികൃതരെ ഉദ്ധരിച്ച് മാധ്യമങ്ങള് റിപ്പോര്‍ട്ട് ചെയ്തു. ജയില് ജീവിതം ഇവരെ മാനസാന്തരപ്പെടുത്തിയതായും ഇവര് ആളാകെ മാറിയെന്നും അരിസോണ ഡിപ്പാര്‍ട്ട്‌മെന്റ് ഓഫ് കറക്ഷന്‍സ് അധികൃതര് പറഞ്ഞു.\nവിദ്യാര്‍ത്ഥിയുമായി ലൈംഗിക ബന്ധത്തില് ഏര്‍പ്പെട്ട കുറ്റത്തിന് 2019-ലാണ് ബ്രിട്ടാനി സമോറ എന്ന അധ്യാപികയ്ക്ക് ഫീനിക്‌സ് കോടതി 20 വര്‍ഷം തടവ് ശിക്ഷ വിധിച്ചത്. കുട്ടിയുടെ മൊബൈല് ഫോണില് ഇരുവരും തമ്മിലുള്ള ചാറ്റുകള് രക്ഷിതാക്കള് കണ്ടെത്തിയതിനെ തുടര്‍ന്നാണ് അധ്യാപിക കുടുങ്ങിയത്. തുടര്‍ന്ന്് നടന്ന പൊലീസ് അന്വേഷണത്തില് ആരോപണം സത്യമാണെന്ന് കണ്ടെത്തിയിരുന്നു. തനിക്ക് തെറ്റു പറ്റിയെന്നും ഇനിയിത് ആവര്‍ത്തിക്കില്ലെന്നും അധ്യാപിക കോടതിയില് ഉറപ്പു നല്‍കിയെങ്കിലും, 20 വര്‍ഷത്തെ തടവിനു ശിക്ഷിക്കുകയായിരുന്നു.\nഅമേരിക്കയിലെ ഗൂഡ് ഇയറിലുള്ള ലാസ് ബ്രിസാസ് അക്കാദമിയിലെ അധ്യാപികയായ ബ്രിട്ടാനി സമോറയാണ് ലൈംഗിക ആരോപണത്തെ തുടര്‍ന്ന് ജയിലിലായത്.കാറിലും ക്ലാസ് മുറിയിലുമായി നിരവധി തവണ വിദ്യാര്‍ത്ഥിയുമായി ലൈംഗിക ബന്ധത്തില് ഏര്‍പ്പെട്ടതായി ഇവര് പൊലീസിനോട് സമ്മതിച്ചിരുന്നു. കുട്ടിയും ഇതേ മൊഴിയാണ് നല്‍കിയത്. തുടര്‍ന്നാണ്, കോടതി ഇവര്‍ക്കെതിരെ ജയില് ശിക്ഷ വിധിച്ചത്.\nതാന് ചെയ്ത കുറ്റം പൊറുക്കാനാവാത്തതാണെന്നും അതില് അങ്ങേയറ്റം ദു:ഖിക്കുന്നതായും അവര് കോടതിയില് പറഞ്ഞിരുന്നു. കുട്ടിയോടും കുടുംബത്തോടും ഇവര് മാപ്പു പറയുകയും ചെയ്തിരുന്നു. ജയില് വാസകാലത്ത് പുതിയ ബിരുദം കൂടി എടുക്കുമെന്നും പുതിയൊരു മനുഷ്യനായാണ് താന് പുറത്തിറങ്ങുകയെന്നും അവര് അന്ന് പറഞ്ഞിരുന്നു. ജയിലില് എത്തിയപ്പോഴും അവര് നല്ല നടപ്പായിരുന്നുവെന്നും ഇപ്പോള് ജയില് പാഠശാലയിലെ മികച്ച അധ്യാപികയാണ് അവരെന്നുമാണ് ജയില് അധികൃതര് പറയുന്നത്. എന്നാല്, നല്ലനടപ്പ് പരിഗണിച്ച് അവരുടെ ശിക്ഷയില് ഇളവു വരാന് സാദ്ധ്യതയില്ല. 50 വയസ്സാവാതെ അവര്‍ക്ക് ജയിലില്‍നിന്നിറങ്ങാനും കഴിയില്ല.\nLast Updated Nov 3, 2021, 3:45 PM IST


കലയനാട് വി.ഒ.യു.പി സ്‌കൂളിലെ വിദ്യാഭ്യാസ ഗ്രാമസഭ മന്ത്രി കെ.രാജു ഉദ്ഘാടനം ചെയ്തു \nഹോം Punalur കലയനാട് വി.ഒ.യു.പി സ്‌കൂളിലെ വിദ്യാഭ്യാസ ഗ്രാമസഭ മന്ത്രി കെ.രാജു ഉദ്ഘാടനം ചെയ്തു\nകലയനാട് വി.ഒ.യു.പി സ്‌കൂളിലെ വിദ്യാഭ്യാസ ഗ്രാമസഭ മന്ത്രി കെ.രാജു ഉദ്ഘാടനം ചെയ്തു\nപുനലൂർ:കലയനാട് വി.ഒ.യു.പി സ്‌കൂളിലെ വിദ്യാഭ്യാസ ഗ്രാമസഭ മന്ത്രി കെ.രാജു ഉദ്ഘാടനം ചെയ്തു. അക്കാദമിക പ്രവർത്തനങ്ങളുടെ നിലവാരം രാജ്യാന്തര തലത്തിലേക്ക് ഉയർത്തുന്നതിന്റെ ഒന്നാം ഘട്ട പ്രവർത്തനങ്ങളുമായി ബന്ധപ്പെട്ടാണു നയരേഖ പ്രകാശനം. 10 മേഖലകളുമായി ബന്ധപ്പെട്ടു നയരേഖകൾ പ്രകാശനം ചെയ്തു. പദ്ധതി പ്രകാരം ഓരോ വർഷവും സോഷ്യൽ ഓഡിറ്റിങ് നടത്തും. മൂന്നാം വർഷം വീണ്ടും വിദ്യാഭ്യാസ ഗ്രാമസഭ വിളിച്ചുചേർത്തു കുട്ടികളുടെ അക്കാദമിക നിലവാരത്തിന്റെ തത്സമയ പ്രകടനവും വിലയിരുത്തലും വിദ്യാഭ്യാസ വിദഗ്ധരുടെ മേൽനോട്ടത്തിൽ ക്രമീകരിക്കും.\nപിന്നിട്ട വർഷങ്ങളിൽ നൂതനമായ അക്കാദമിക പ്രവർത്തനങ്ങൾ ആവിഷ്‌കരിച്ചതിന്റെ ഭാഗമായി സർവശിക്ഷ അഭിയാന്റെ ദേശീയ സെമിനാറിൽ സ്‌കൂൾ പ്രബന്ധം അവതരിപ്പിച്ചിരുന്നു. ഈ സ്‌കൂൾ നടത്തിയ പല പ്രവർത്തനങ്ങളും സംസ്ഥാന വിദ്യാഭ്യാസ ഗവേഷണ കൗൺസിൽ പഠനവിധേയമാക്കിക്കൊണ്ടിരിക്കുകയാണ്. സ്‌കൂൾ ലോക്കൽ മാനേജർ റവ. പി.ഫിലിപ്പ്, വാർഡ് കൗൺസിലർ യമുന സുന്ദരേശൻ, മുൻ വാർഡ് കൗൺസിലർമാരായ എസ്.രാജേന്ദ്രൻ നായർ, എൻ. സുന്ദരേശൻ, വി.പി.ഉണ്ണിക്കൃഷ്ണൻ, സ്‌കൂൾ പിടിഎ പ്രസിഡന്റ് ജിജി ബാബു, ഹെഡ്മാസ്റ്റർ ബിജു കെ.തോമസ്, എസ്ആർജി കൺവീനർ രജീഷ് വിൻസന്റ് എന്നിവർ പ്രസംഗിച്ചു.


ബി ജി എന്' ന്റെ ലോകം: ജീവിതം കൊണ്ട് മുറിവേറ്റവര്\najith August 2, 2013 at 10:36 PM\nഎന്റെ യുവത്വകാലത്ത് ഇങ്ങനെ പലരെ കണ്ടിട്ടുണ്ട്\nഇപ്പോള് അത്രയധികം ഇല്ലെന്ന് മനസ്സിലാക്കുന്നു. ശരിയാണോ?\nBiju G Nath August 3, 2013 at 5:41 PM\nഞാനും ആ കാലത്തെ കാഴ്ചകള്‍ക്ക് അപ്പുറം നാട്ടില് ഇല്ലായിരുന്നു ഭായ് . ഓര്‍മ്മകളില് നിന്നാണ് ഈ കുറിപ് ജനിക്കുന്നത് അതും രണ്ടയിരത്ത്ല് ഗുജറാത്തില് ആയിരിക്കുമ്പോള് . നാട്ടില് നിന്നും പുറത്തായി പതിമൂന്നു വര്‍ഷത്തിനു ശേഷം


Hashim Amla retires from International cricket | 'ഈ അവിസ്മരണീയ യാത്രയിൽ പാഠങ്ങൾ ഏറെ പഠിച്ചു; സന്തോഷകരമായ ഒരുക്രിക്കറ്റ് ജീവിതത്തിന് ശേഷം വിടവാങ്ങട്ടെ': ഡെയ്ൽ സ്‌റ്റെയ്‌ന് പിന്നാലെ ദക്ഷിണാഫ്രിക്കൻ താരം ഹാഷിം അംലയും വിരമിച്ചു; അന്താരാഷ്ട്ര ക്രിക്കറ്റിലെ എല്ലാ ഫോർമാറ്റിലും കളി മതിയാക്കിയെന്ന് അംല - MarunadanMalayali.com\nAugust 08, 2019 | 09:56 PM IST | Permalink\nഡർബൻ: ദക്ഷിണാഫ്രിക്കൻ ഹാഷിം അംല അപ്രതീക്ഷിതമായി ക്രിക്കറ്റിന്റെ എല്ലാ ഫോർമാറ്റിൽ നിന്നും വിരമിക്കൽ പ്രഖ്യാപിച്ചു. ക്രിക്കറ്റ് സൗത്ത് ആഫ്രിക്കയുടെ വാർത്താക്കുറിപ്പിലാണ് ഇക്കാര്യം അറിയിച്ചത്. തന്റെ കാലഘട്ടത്തിലെ മികച്ച ബാറ്റ്മാന്മാരിലൊരാളായിരുന്നു ഈ 36 കാരൻ. ടെസ്റ്റ് ക്രിക്കറ്റിൽ നിന്ന് താൻ വിരമിക്കുകയാണെന്ന് ഇതിഹാസതാരം ഡെയ്ൽ സ്റ്റെയ്ൻ പ്രഖ്യാപിച്ചതിന് പിന്നാലെയാണ് അംലയും കളി മതിയാക്കിയത്.\nഈ അവിസ്മരണീയ യാത്രയിൽ ഞാൻ ഒരുപാട പാഠങ്ങൾ പഠിച്ചു. ധാരാളം കൂട്ടുകാരെ കിട്ടി. കുടുംബക്കാർക്കും സുഹൃത്തുക്കൾക്കും അടക്കം എല്ലാവർക്കും നന്ദി. പ്രസിഡന്റിനും ദക്ഷിണാഫ്രിക്കൻ ക്രിക്കറ്റ് ബോർഡിനും പ്രത്യേക നന്ദി, അംല പറഞ്ഞു. അടുത്ത മാസം തുടങ്ങുന്ന ഇന്ത്യൻ പര്യടനത്തിന് ടീമിനെ പ്രഖ്യാപിക്കാനിരിക്കെയാണ് അംല പടിയിറങ്ങിയത്. 2012 ഇംഗ്ലണ്ടിലെ ഓവൽ ടെസ്റ്റിൽ ദക്ഷിണാഫ്രിക്കയുടെ ടെസ്‌ററ് റെക്കോഡായ 311 റൺസ് സ്വന്തമാക്കിയത് അംലയുടെ മികവിൽ.\nടെസ്റ്റ് ക്രിക്കറ്റിൽ ട്രിപ്പിൾ സെഞ്ചുറി നേടിയിട്ടുള്ള ഏക ദക്ഷിണാഫ്രിക്കൻ താരമാണ് അംല. മാത്രമല്ല, ഏകദിനത്തിൽ 2000, 3000, 4000, 5000, 6000, 7000 റൺസ് എന്നീ നാഴികക്കല്ലുകൾ ഏറ്റവും വേഗത്തിൽ പിന്നിട്ടതിന്റെ റെക്കോർഡും അംലയുടെ പേരിലാണ്. ഏകദിനത്തിൽ കൂടുതൽ സെഞ്ചുറികൾ നേടിയ ദക്ഷിണാഫ്രിക്കൻ താരം, ഐസിസി റാങ്കിങ്ങിൽ ടെസ്റ്റിലും ഏകദിനത്തിലും ഒരേസമയം ഒന്നാമതെത്തിയ 10 താരങ്ങളിൽ ഒരാൾ എന്നീ നേട്ടങ്ങളും അംലയ്ക്കാണ്.\n2009ൽ അന്താരാഷ്ട്ര ക്രിക്കറ്റിൽ അരങ്ങേറിയ അംല, ടെസ്റ്റിലും ഏകദിനത്തിലും ട്വന്റി20യിലും ശ്രീലങ്കയ്ക്കെതിരെയാണ് അവസാന മൽസരം കളിച്ചത്. 124 ടെസ്റ്റുകളും 181 ഏകദിനങ്ങളും 44 ട്വന്റി20 മൽസരങ്ങളും ഉൾപ്പെടുന്നതാണ് അംലയുടെ കരിയർ. 2004 ഡിസംബറിൽ ഇന്ത്യയ്‌ക്കെതിരായ ടെസ്റ്റിൽ കൊൽക്കത്തയിലായിരുന്നു അംലയുടെ അന്താരാഷ്ട്ര ക്രിക്കറ്റ് അരങ്ങേറ്റം. ഈ വർഷം ഫെബ്രുവരിയിൽ പോർട്ട് എലിസബത്തിൽ ശ്രീലങ്കയ്‌ക്കെതിരെയാണ് അവസാന ടെസ്റ്റ് കളിച്ചത്. സാങ്കേതിക മികവിൽ ലോകത്തിലെ മുൻനിര താരങ്ങളിൽ ഒരാളായി എണ്ണപ്പെടുന്ന അംല, 124 ടെസ്റ്റുകളിൽനിന്ന് 46.64 റൺസ് ശരാശരിയിൽ 9282 റൺസ് നേടി. 28 സെഞ്ചുറികളും 41 അർധസെഞ്ചുറികളും സഹിതമാണിത്.


ഒരു നാടൊഴുകിയെത്തി; ഇനി വരട്ടാര് ഒഴുകും | varattar rejuvenation | Varattar River\nഒരു നാടൊഴുകിയെത്തി; ഇനി വരട്ടാര് ഒഴുകും\nഒരു ജനതയുടെ സാമൂഹ്യ-സാംസ്‌കാരിക ജീവതത്തില് നിര്‍ണായക പങ്കുവഹിച്ചിരുന്ന ഒരു നദി പതിയപ്പതിയെ അപ്രത്യക്ഷമായി. പിന്നെ അത് വിസ്മൃതിയിലാണ്ടു; പതിറ്റാണ്ടുകളോളം.\nവരട്ടാര് നവീകരണത്തിന് മുന്നോടിയായി നടന്ന പുനരുജ്ജീവന സന്ദേശ യാത്ര. ഫോട്ടോ: സി. ബിജു\nവരട്ടാര് ഒരു പുഴ മാത്രമായിരുന്നില്ല, ഒരു ദേശത്തിന്റെ സാമൂഹ്യ, സാംസ്കാരിക ജീവിതത്തെ നിര്‍ണയിച്ച ജലരാശിയായിരുന്നു. അടുത്തിടെ വരട്ടാര് മാധ്യമശ്രദ്ധ നേടിയത് ആ പുഴയെ പുനരുജ്ജീവിപ്പിക്കാന് നടത്തിയ 'പുഴയാത്ര'യുടെ പേരിലായിരുന്നു. പുഴയെ തിരിച്ചുപിടിക്കാനുള്ള ഒരു നാടിന്റെ വലിയൊരു ശ്രമത്തിന്റെ തുടക്കമായിരുന്നു അത്. മന്ത്രിമാരും ജനപ്രതിനിധികളുമടക്കം നിരവധി പേര് അതില് പങ്കെടുത്തു. ഒരു പുഴയെ തങ്ങളുടെ ജീവിതത്തിലേയ്ക്ക് തിരിച്ചുപിടിക്കാനുള്ള ഈ മഹാപ്രയത്നം സമാനതകളില്ലാത്തതാണ്.\nഒരു പ്രദേശത്തിന്റെ സംസ്‌കാരവുമായും സാമൂഹ്യജീവിതവുമായും ഒന്നുചേര്‍ന്നൊഴുകിയിരുന്ന നദിയായിരുന്നു വരട്ടാര്; നാല്‍പത് വര്‍ഷം മുന്‍പുവരെ. എന്നാല് ഇന്ന് അങ്ങനെയൊരു നദിയില്ല. വരട്ടാര് പുനരുജ്ജീവനം എന്നത് പുതിയതായി ഒരു പുഴനിര്‍മിക്കുന്നതുപോലെ അതിസാഹസികമായ പ്രവൃത്തിയാവുന്നത് അതുകൊണ്ടാണ്.\nവരട്ടാറിന് എന്താണ് സംഭവിച്ചത്?\nആലപ്പുഴ- പത്തനംതിട്ട ജില്ലകളുടെ അതിര്‍ത്തി പങ്കിടുന്ന വരട്ടാര് മണിമലയാറിനെയും പമ്പയാറിനെയും ബന്ധിപ്പിച്ചാണ് ഒഴുകിയിരുന്നത്. തിരുവിതാംകൂര് രാജാക്കന്‍മാരുടെ കാലത്ത് നിര്‍മിച്ച പുഴയാണ് വരട്ടാര് എന്ന് ചരിത്രം പറയുന്നു. രണ്ട് പ്രധാന നദികളെ പരസ്പരം ബന്ധിപ്പിക്കുന്നതുകൊണ്ടുതന്നെ ഈ നദികളിലെ ജലനിരപ്പില് സംതുലനമുണ്ടാക്കി വര്‍ഷകാലത്ത് ഈ പ്രദേശത്ത് വെള്ളപ്പൊക്കം തടയുന്നതില് ഈ പുഴയ്ക്ക് വലിയ പങ്കാണുണ്ടായിരുന്നത്. ഈ മേഖലയില് വന്‍തോതിലുണ്ടായിരുന്ന കരിമ്പ് കൃഷി വരട്ടാറിലെ വെള്ളത്തെ ആശ്രയിച്ചാണ് നടന്നുവന്നത്.\nഒരിക്കല് ഇവിടൊരു പുഴയുണ്ടായിരുന്നു- പുല്ലുവളര്‍ന്ന് കിടക്കുന്ന വരട്ടാര്. ഫോട്ടോ: സി. ബിജു\nമനുഷ്യന്റെ യുക്തിരഹിതവും സ്വാര്‍ഥവുമായ ഇടപെടല് തന്നെയാണ് വരട്ടാറിനെയും നാമാവശേഷമാക്കിയത്. വരട്ടാറിന്റെ ഇരു കരകളിലുമായി നടന്ന കയ്യേറ്റങ്ങളും പുഴയിന് നടത്തിയ നിര്‍മാണപ്രവര്‍ത്തനങ്ങളും മരണമണിയായി. 'റ' ആകൃതിയില് ഒഴുകുന്ന വരട്ടാറിന്റെ ഇരു ഭാഗങ്ങളിലും എക്കല് അടിഞ്ഞ് നികന്നുവരുന്നതിനുള്ള സാഹചര്യം സ്വാഭാവികമായിത്തന്നെയുണ്ടായിരുന്നെന്ന് വരട്ടാറിന്റെ പുനരുജ്ഞീവനത്തിനായി ഏറെ ശ്രമങ്ങള് നടത്തിയ പ്രൊഫ. കെ. പി മാത്യു പറയുന്നു. അശാസ്ത്രീയമായ നിര്‍മാണ പ്രവൃത്തികളാണ് നദിയുടെ നാശത്തിന് പ്രധാന കാരണമായതെന്ന് അദ്ദേഹം ചൂണ്ടിക്കാട്ടുന്നു.\nകടപ്പാട്: പ്രൊഫ. കെ. പി മാത്യു\nചെങ്ങന്നൂര് മുനിസിപ്പാലിറ്റി നദിക്കു കുറുകെ കലുങ്ക് നിര്‍മിച്ച് റോഡുണ്ടാക്കിയത് ഇതിന്റെ ഒരു ഉദാഹരണമാണ്. കലുങ്ക് നിര്‍മിച്ചതോടെ 200 മീറ്ററോളം വീതിയുണ്ടായിരുന്ന നദി എക്കലടിഞ്ഞ് ഒരു മണ്‍കൂനയായി മാറി. നദിയുടെ നിരവധി ഭാഗങ്ങളില് ഇങ്ങനെ കലുങ്കുകള് ഉണ്ടാക്കിയിട്ടുണ്ടായിരുന്നു. നദീയുടെ പുനരുദ്ധാരണത്തിനായി കോടിക്കണക്കിന് പണം പലകാലങ്ങളിലായി ചിലവഴിക്കപ്പെട്ടെങ്കിലും അതെല്ലാം പാഴായതായി പ്രൊഫ. കെ. പി മാത്യു പറയുന്നു.\nവരട്ടാറിനായി യത്നിച്ച അധ്യാപകന്\nപ്രൊഫ. കെ. പി. മാത്യു\nവരട്ടാര് നവീകരണത്തിനായി സ്വന്തം നിലയില് നിരവധി പ്രവര്‍ത്തനങ്ങള് നടത്തിയ ആളാണ് ചെങ്ങന്നൂര് എസ്.എന് കോളജില് ഫിസിക്സ് വകുപ്പ് മേധാവിയായിരുന്ന പ്രൊഫ. കെ. പി. മാത്യു. കോളേജിലെ വിദ്യാര്‍ഥികളെ സംഘടിപ്പിക്കുകയും അഞ്ച് പഞ്ചായത്തുകളിലെ പഞ്ചായത്ത് ഭാരവാഹികളെ ചേര്‍ത്ത് സമിതി രൂപീകരിക്കുകയും വരട്ടാര് നവീകരണത്തിനായുള്ള ശ്രമങ്ങള് നടത്തുകയും ചെയ്തു.\nവിദ്യാര്‍ഥികളെക്കൊണ്ട് നദീയുടെ സ്ഥിതി പഠിക്കുന്നതിനായി സര്‍വ്വേകള് നടത്തി. വിദ്യാര്‍ഥികളെ കൂടി പങ്കെടുപ്പിച്ച് ബോധവത്കരണ പ്രവര്‍ത്തനങ്ങളും ചിത്രപ്രദര്‍ശനങ്ങളും ശില്‍പശാലകളും നടത്തി വരട്ടാറിന്റെ പ്രശ്‌നം ജനശ്രദ്ധയിലെത്തിക്കുന്നതില് വലിയ പങ്കുവഹിച്ചിട്ടുള്ള വ്യക്തിയാണ് പ്രൊഫ. കെ. പി. മാത്യു.\nനദിയുടെ പുനരുജ്ജീവനത്തിനായി പ്രൊഫ. കെ. പി. മാത്യുവിന്റെ നേതൃത്വത്തില് റിപ്പോര്‍ട്ട് തയ്യാറാക്കുകയും മുഖ്യമന്ത്രി പിണറായി വിജയന് സമര്‍പ്പിക്കുകയും ചെയ്തിരുന്നു. വിരമിച്ചതിനു ശേഷം പരിസ്ഥിതി സംരക്ഷണ പ്രവര്‍ത്തനങ്ങളില് സജീവമായ പ്രോഫ. കെ. പി മാത്യു നിരവധി നോവലുകളുടെ രചയിതാവുകൂടിയാണ്.\nവരട്ടാറിനു കുറുകെ കലുങ്കുകള് നിര്‍മിച്ചത് പുഴയുടെ ഒഴുക്കിനെ കാര്യമായി ബാധിച്ചു. പത്ത് കിലോമീറ്റര് ദൂരത്തിനിടയില് എട്ട് കലുങ്കുകളാണ് നിര്‍മിക്കപ്പെട്ടത്. ഇതോടെ ഇവിടങ്ങളില് വന്‍തോതില് മണ്ണു വന്നടിയുകയും പുഴ നികന്നുവരികയും ചെയ്തു. വെള്ളത്തിന്റെ ഒഴുക്ക് കാര്യമായി കുറഞ്ഞു. മുന്‍പ് ആറന്മുള വള്ളംകളിക്കുള്ള കളിയോടങ്ങള് പോലും കടന്നുപോയിരുന്ന പുഴയില് ചങ്ങാടം പോലും ഇറക്കാന് സാധിക്കാത്ത നിലവന്നു.\nമുന്‍പ് കര്‍ഷകര് കരിമ്പ് വരട്ടാറിലൂടെ കെട്ടുവള്ളങ്ങളിലൂടെയായിരുന്നു കൊണ്ടുപോയിരുന്നത്. ജലത്തിലൂടെയുള്ള ഗതാഗതം സാധ്യമാകാതെവന്നതോടെ കരമാര്‍ഗ്ഗം കരിമ്പ് ലോറിയില് കയറ്റി കൊണ്ടുപോകേണ്ട സ്ഥിതിവന്നു. വലിയ തുക ചിലവാകുന്നതിനാല് ഇത് കര്‍ഷകര്‍ക്ക് വലിയ നഷ്ടം വരുത്തിവെച്ചു. ക്രമേണ കരിമ്പുകൃഷിയില്‍നിന്ന് കര്‍ഷകര് പിന്‍വലിയാന് തുടങ്ങി. ഇവിടെനിന്നുള്ള കരിമ്പിനെ ആശ്രയിച്ച് പ്രവര്‍ത്തിച്ചിരുന്ന ഷുഗര് ഫാക്ടറികളുടെ പ്രവര്‍ത്തനത്തെയും ഇത് ബാധിച്ചു.\nഇരു കരകളിലും വ്യാപകമായ കയ്യേറ്റം നടക്കുകയും ഭൂമി കൃഷിയിടങ്ങളായി മാറുകയും ചെയ്തു. പലയിടങ്ങളിലും കെട്ടിടങ്ങള് ഉയര്‍ന്നു. പലയിടത്തും അക്ഷരാര്‍ഥത്തില്‍ത്തന്നെ പുഴ ഇല്ലാതായി. ഒരു ജനതയുടെ സാമൂഹ്യ-സാംസ്‌കാരിക ജീവത്തില് നിര്‍ണായക പങ്കുവഹിച്ചിരുന്ന ഒരു നദി പതിയപ്പതിയെ അപ്രത്യക്ഷമാവുകയായിരുന്നു. പിന്നെ അത് വിസ്മൃതിയിലാണ്ടു; പതിറ്റാണ്ടുകളോളം.\nകൃഷിയിടമായി മാറിയ വരട്ടാര്. ഫോട്ടോ: സി. ബിജു\nകാലക്രമത്തില് പ്രദേശത്ത് ജലക്ഷാമം രൂക്ഷമായി. വറ്റാത്ത വെള്ളമുള്ള കിണറുകള് വറ്റിവരളുകയും ഭൂമിയിലെ ജലനിരപ്പ് കുത്തനെ താഴുകയും ചെയ്തു. ഏതുവിധേനയും പുഴയെ വീണ്ടെടുക്കണമെന്ന തിരിച്ചറിവിലേയ്ക്ക് പ്രദേശവാസികള് എത്തിച്ചേരുന്നത് അങ്ങനെയാണ്. കണ്‍മുന്നില് ഇല്ലാതായ പുഴയെ വീണ്ടെടുക്കാനുള്ള ശ്രമങ്ങള്‍ക്കും പതിറ്റാണ്ടുകളുടെ പഴക്കമുണ്ട്. നിരവധി പേര് അതിനായി അധ്വാനിച്ചിട്ടുണ്ട്. എന്നാല് എല്ലാ ശ്രമങ്ങളും ഏറെക്കുറെ വിഫലമായിരുന്നു എന്നതാണ് സത്യം.\nനാടൊരുമിക്കുന്നു, വരട്ടാറിനെ വീണ്ടെടുക്കാന്\nനാല് പഞ്ചായത്തുകളും ഒരു മുനിസിപ്പാലിറ്റി യും ഉല്‍പ്പെടുന്ന പ്രദേശത്തുകൂടിയാണ് പുഴ ഒഴുകുന്നത്. ഇരവിപേരൂര്, കോയിപ്രം, തിരുവമണ്ടൂര്, കുറ്റൂര് എന്നീ പഞ്ചായത്തുകളിലൂടെയും ചെങ്ങന്നൂര് മുനിസിപ്പാലിറ്റിയുടെ നാല് വാര്‍ഡുകളിലൂടെയും ഈ പുഴ കടന്നുപോകുന്നുണ്ട്. പഞ്ചായത്തുകള് പലതും സ്വന്തം നിലയ്ക്ക് നവീകരണ പ്രവര്‍ത്തനങ്ങള് പലതും നടത്തിയിരുന്നെങ്കിലും ഒന്നും ഫലംകണ്ടില്ല. പുഴയുടെ നവീകരണം എങ്ങനെ സാധ്യമാക്കണം എന്നതു സംബന്ധിച്ച് നിരവധി പഠനങ്ങള് നടക്കുകയും റിപ്പോര്‍ട്ടുകള് പുറത്തുവരികയും ചെയ്തിരുന്നു. എന്നാല് ഒന്നും പ്രവൃത്തിപഥത്തിലെത്തുകയുണ്ടായില്ല. ഒടുവിലാണ് എല്ലാ പഞ്ചായത്തുകളും മുനിസിപ്പാലിറ്റിയും സംയുക്തമായി പുഴയുടെ വീണ്ടെടുപ്പിനായി പ്രവര്‍ത്തിക്കാന് തീരുമാനിച്ചത്.\nവരട്ടാര് നവീകരണത്തിന് മുന്നോടിയായി നടന്ന പുനരുജ്ജീവന സന്ദേശ യാത്ര.\nപൂര്‍വ്വ പമ്പയില്‍നിന്ന് വെള്ളം പമ്പയിലൂടെ വരട്ടാറിലെത്തിച്ച് അവിടെനിന്ന് മണിമലയാറ്റിലേയ്ക്ക് ഒഴുകുന്ന സ്ഥിതിയുണ്ടാക്കുക എന്നതാണ് ഇപ്പോള് നടക്കുന്ന വരട്ടാര് നവീകരണ പ്രവൃത്തികളുടെ ലക്ഷ്യം. സാധാരണയായി മഴക്കാലത്ത് വെള്ളം കൂടുതലുള്ളപ്പോള് പൂര്‍വ്വ പമ്പയില്‍നിന്ന് പമ്പയിലൂടെ വരട്ടാറു വഴി മണിമലയാറ്റിലേയ്ക്കാണ് ജലപ്രവാഹമുണ്ടാകുക. വെള്ളം കുറയുന്ന വേനല്‍ക്കാലത്ത് മണിമലയാറ്റില്‍നിന്ന് വരട്ടാറുവഴി പമ്പയിലേയ്ക്ക് വെള്ളം ഒഴുകും. ഇത്തരമൊരു സവിശേതയുള്ളതുകൊണ്ടുതന്നെ ഈ മൂന്ന് നദികളുടെ ഭൂമിശാസ്ത്രപരമായ സവിശേഷതകളെക്കുറിച്ച് പഠിച്ചു വേണം നവീകരണ പ്രവര്‍ത്തനങ്ങള് നടത്താന്. ഇതിനായി ഒരു പഠനസമിതി രൂപീകരിച്ചിട്ടുണ്ട്. പഠനപ്രവര്‍ത്തനങ്ങള് ഉടന് ആരംഭിക്കും- ഇരവിപേരൂര് ഗ്രാമപഞ്ചായത്ത് വൈസ് പ്രസിഡന്റ് അഡ്വ. എന്. രാജീവ് പറയുന്നു.\nഭൂമിയിലെ വെള്ളത്തിന്റെ സ്വാഭാവികമായ ഒഴുക്കിന് സഹായിക്കുന്ന തരത്തിലുള്ള പ്രവര്‍ത്തനങ്ങളാണ് അദ്യ ഘട്ടത്തില് നടത്താന് ഉദ്ദേശിക്കുന്നത്. വരട്ടാറിലേയ്ക്ക് വെള്ളം എത്തേണ്ടത് പമ്പയില്‍നിന്നാണ്. പമ്പയില്‍നിന്ന് വരട്ടാറിലേയ്ക്കുള്ള ഒഴുക്ക് വര്‍ധിപ്പിക്കുന്നതിന് വഴിയൊരുക്കുന്ന പ്രവര്‍ത്തനങ്ങളാണ് നടത്തുന്നത്. പുല്ലും പായലും ചെടികളും വളര്‍ന്ന് ഈ ഭാഗം അടഞ്ഞുനില്‍ക്കുയാണ്. ഇത് മാറ്റി വെള്ളം കടന്നുവരുന്നതിനുള്ള വഴിയൊരുക്കുകയാണ് ലക്ഷ്യം. ഏതാനും ദിവസംകൊണ്ട് ഇത് പൂര്‍ത്തിയാകും.\nഎക്കല് വന്ന് അടിഞ്ഞിരിക്കുന്നിടങ്ങളില് തുറന്നുകൊടുക്കുകയെന്നതാണ് അടുത്ത ഘട്ടം. പുഴയുടെ സ്വമേധയാ ഉള്ള പ്രവാഹം ഉറപ്പുവരുത്തുകയാണ് ഉദ്ദേശിക്കുന്നത്. മഴക്കാലത്തിനു ശേഷമാണ് അടുത്ത ഘട്ടം പ്രവൃത്തികള് നടക്കുക. അപ്പോഴേയ്ക്കും വിദഗ്ധ സമിതിയുടെ പഠനറിപ്പോര്‍ട്ടു വരും. അതിനനുസരിച്ച് ബാക്കി പ്രവൃത്തികള് ചെയ്യാനും മൂന്നുവര്‍ഷത്തിനുള്ളില് പൂര്‍ത്തീകരിക്കാനുമാണ് ഉദ്ദേശിക്കുന്നത്.\nവരട്ടാര് നവീകരണത്തിന് മുന്നോടിയായി നടന്ന പുനരുജ്ജീവന സന്ദേശ യാത്രയില്\nമന്ത്രിമാരായ തോമസ് ഐസക്, മാത്യു ടി. തോമസ് തുടങ്ങിയവര് ഫോട്ടോ: സി. ബിജു\nഹരിത കേരള മിഷനില് ഉള്‍പ്പെടുത്തിയാണ് ഇപ്പോള് വരട്ടാര് പുനരുജ്ജീവനം നടപ്പാക്കുന്നത്. വരട്ടാറിന്റെ 10 കിലോമീറ്റര് ദൂരവും ആദിപമ്പയുടെ ഭാഗമായിവരുന്ന എട്ട് കിലോമീറ്ററും അടക്കം 18 കിലോമീറ്ററാണ് പുനരുജ്ജീവിപ്പിക്കുന്നത്. മന്ത്രി തോമസ് ഐസകിന്റെ സവിശേഷ താല്‍പര്യവും പ്രവര്‍ത്തനങ്ങള്‍ക്കു പിന്നിലുണ്ട്. ഒരു ജനകീയ പരിപാടിയായാണ് വരട്ടാര് പുനരുജ്ജീവനം നടപ്പാക്കുന്നത്. 'ജലമൊഴുകും മുന്‍പേ ജനമൊഴുകും' എന്ന മുദ്രാവാക്യത്തോടുകൂടി അടുത്തിടെ വരട്ടാര് പുനരുജ്ജീവനയാത്ര സംഘടിപ്പിച്ചിരുന്നു. മന്ത്രിമാരായ തോമസ് ഐസക്, മാത്യു ടി. തോമസ്, രാജു എബ്രഹാം എം.എല്.എ., ടി.എന്. സീമ തുടങ്ങിയവരൊക്കെ ഈ പുഴനടത്തത്തില് പങ്കെടുത്തു. ഇത് ജനങ്ങള്‍ക്കിടയില് വലിയ ആവേശവും പ്രതീക്ഷയും ഉണർത്തിയിട്ടുള്ളതായി സംഘാടകര് പറയുന്നു.\nമണ്ണുമൂടിപ്പോയ ഭാഗങ്ങള് നീക്കുക, കാടും ചെടികളും നീക്കുക, കയ്യേറ്റങ്ങള് ഒഴിപ്പിക്കുക, വരട്ടാറിന്റെ കൈവഴികള് കൂടി ഉള്‍പ്പെടുത്തി പുനരുദ്ധാരണം നടത്തുക തുടങ്ങിയ പ്രവൃത്തികള് കൂടാതെ ഇരു കരകളിലും മുള, ഈറ്റ, കണ്ടല് തുടങ്ങിയവ വെച്ചുപിടിപ്പിക്കുക, ടൂറിസം സാധ്യതകള് ഉപയോഗപ്പെടുത്തുക എന്നിങ്ങനെ തുടര്‍പദ്ധതികളും ആവിഷ്കരിച്ച് നടപ്പാക്കാന് ഉദ്ദേശിക്കുന്നുണ്ട്.\n'പുഴനടത്ത'ത്തിന്റെ ചിത്രങ്ങള് കാണാം\nവരട്ടാര് കാണാന് പഞ്ചനദികളുടെ ദേശത്തുനിന്ന് പരിസ്ഥിതി പ്രവര്‍ത്തകര് എത്തി\nവരട്ടാര് ഇനി ജനപ്രതിനിധികളുടെ പാഠപുസ്തകം\nആവേശം ഇരട്ടിപ്പിച്ച് വരട്ടാര് തീരത്ത് സുരേഷ്‌ഗോപി\nവരട്ടാറില് തടസ്സങ്ങള് നീക്കിത്തുടങ്ങി: ഇനി ജലമൊഴുകും


മീൻ വളർത്തുമ്പോൾ വെള്ളത്തിൻറെ ക്വാളിറ്റി നിലനിർത്താൻ\nBy: Arun T Published on: 23 September, 2020 12:20 PM IST\nവെള്ളത്തിന്റെ ക്വാളിറ്റി മോശമാണെങ്കിൽ, നമ്മൾ ഏതു മുന്തിയ ബ്രീഡ് ആയാലും എത്ര വില കൂടിയ ഫുഡ് കൊടുത്താലും, അസുഖങ്ങൾ വരാനും മീൻ ചത്തു പോകാനും കാരണമാകും. മിത്ര ബാക്ടരിയാകളാണ് വെള്ളത്തിന്റെ pH, അമോണിയ എന്നിവ മീനുകൾക്ക് ശെരിയായ അളവിൽ നില നിർത്തുവാൻ സഹായിക്കുന്നത്. ഫുഡ് വേസ്റ്റ്, മീൻ വിസർജനം എന്നിവ വികടിപ്പിക്കുന്നതിനും മിത്ര ബാക്റ്റീരിയകൾ സഹായിക്കുന്നു.\nപല കാരണങ്ങൾ കൊണ്ട് ഈ മിത്ര ബാക്ടരിയകൾ വെള്ളത്തിൽ ഉണ്ടാവാറില്ല, ഉദാഹരണത്തിന് methylene blue, പൊട്ടാസ്സിയും പെര്മങ്ങനേറ്റ് ഉപയോഗം, chlorine എന്നിവയുടെ സാന്നിധ്യം മിത്ര ബാക്റ്ററിയകളെ കൊന്നു കളയുന്നു. ഇത് അസുഖങ്ങൾ വരുത്തുന്ന ബാക്റ്റീരിയകളുടെ വളർച്ചക്ക് സഹായകമാകുന്ന. തൻ മൂലം മീനുകളുടെ പ്രധിരോധ ശേഷി കുറയുകയും അസുഖങ്ങൾ വരുത്തുന്നതിനും കാരണമാകുന്നു...\nBIOCURE STANDARD ഇൽ. 8തരം മിത്ര ബാക്റ്റീരിയയും, ഒരു പ്രോബിയോട്ടിക്‌കും, ഒരു അമോണിയ ബിൻഡറും അടങ്ങിയിരിക്കുന്നു.\nആഴ്ചയിൽ ഒരിക്കൽ ഇതിന്റെ ഉപയോഗം നിങ്ങളുടെ ടാങ്ക് അമോണിയ രഹിതവും, അസുഖ മുക്തവുമായിരിക്കും. കൂടാതെ വെള്ളത്തിലെ DO(ഡിസ്സോൾവ്ഡ് ഓക്സിജന്റെ )അളവ് കൃത്യമായി നിലനിർത്തുന്നതിനാൽ മീനുകൾ ആക്റ്റീവും ആരോഗ്യമുള്ളവയും ആയിരിക്കുകയും.\nകൂടുതൽ വിവരങ്ങൾക്കും വാങ്ങുന്നതിനും വിളിക്കുക :9895345845\nEnglish Summary: fish water quality kjarsep2320


ജനവിധി അറിയാൻ മണിക്കൂറുകൾ മാത്രം; സുവിധയും ട്രെൻഡും തയാർ : Deepika.com Nattu Visesham\nജനവിധി അറിയാൻ മണിക്കൂറുകൾ മാത്രം; സുവിധയും ട്രെൻഡും തയാർ\nTuesday, May 21, 2019 10:24 PM IST\nആലപ്പുഴ: ജനവിധി അറിയാൻ മണിക്കൂറുകൾ മാത്രം അവശേഷിക്കെ ഒരുക്കങ്ങൾ പൂർത്തിയായതായി കളക്ടർ എസ്. സുഹാസ്. ആലപ്പുഴ, മാവേലിക്കര മണ്ഡലങ്ങൾക്കായി സജ്ജമാക്കിയിട്ടുള്ള അഞ്ചു കേന്ദ്രങ്ങളിലാണ് വോട്ടെണ്ണൽ. ആലപ്പുഴ ലോകസഭ മണ്ഡലത്തിൽ ലിയോ തേർട്ടീന്ത് സ്കൂൾ, സെന്‍റ് ജോസഫ്സ് കോളജ്, സെന്‍റ് ജോസഫ്സ് ഹൈസ്കൂൾ എന്നിവിടങ്ങളിലാണ് വോട്ടെണ്ണൽ കേന്ദ്രം. മാവേലിക്കര മണ്ഡലത്തിലെ വോട്ടെണ്ണൽ കേന്ദ്രങ്ങൾ സജ്ജമാക്കിയിട്ടുള്ളത് എസ്ഡി കോളജ്, തിരുവന്പാടി എച്ച്എസ്എസ് എന്നിവിടങ്ങളിലാണ്.\nതെരഞ്ഞെടുപ്പ് വോട്ടെണ്ണൽ നടപടിക്രമം അപ്പപ്പോൾ ലഭ്യമാക്കുന്ന സുവിധ, ട്രെൻഡ് ആപ്പുകളിലെ പരീക്ഷണപ്രവർത്തനം ഇതിനകം പൂർത്തീകരിച്ചു. സുവിധ, ട്രെൻഡ് പ്രവർത്തനം കുറ്റമറ്റതെന്നുറപ്പാക്കാൻ നിയോജകമണ്ഡലാടിസ്ഥാനത്തിൽ ഉദ്യോഗസ്ഥരെ ചുമതലപ്പെടുത്തിയിട്ടുണ്ട്.\nതെരഞ്ഞെടുപ്പു ഫലം കൃത്യതയോടെ വേഗത്തിൽ ജനങ്ങളിലെത്തിക്കുന്നതിനുള്ള മൊബൈൽ ആപ്പാണ് സുവിധ. വോട്ടെണ്ണൽ കേന്ദ്രങ്ങളിലെ ആധുനിക സംവിധാനങ്ങളുടെ സഹായത്തോടെ സുവിധ വോട്ടെണ്ണലിന്‍റെ ഓരോ റൗണ്ടിലും പുറത്തുവരുന്ന ഫലം ജനങ്ങൾക്ക് ലഭ്യമാക്കും.\nഇതിനായി കംപ്യൂട്ടർ വിദഗ്ധരായ ഒരു സംഘത്തെ എല്ലാ വോട്ടെണ്ണൽ കേന്ദ്രത്തിലും സജ്ജമാക്കിയിട്ടുണ്ട്. സുവിധ ആപ് വഴി വോട്ടിംഗ് യന്ത്രത്തിൽനിന്നുള്ള ഫലം സുതാര്യമായി വോട്ടെണ്ണൽ കേന്ദ്രങ്ങളുടെ ചുമതലയുള്ള സഹവരണാധികാരിയുടെ മേൽനോട്ടത്തിലാകും സുവിധയിൽ അപ്‌ലോഡ് ചെയ്യുക. ഓരോ റൗണ്ടുകളുടെയും കൃത്യമായ ഫലസൂചകം സുവിധയിൽ അപ്‌ലോഡ് ചെയ്ത ശേഷമേ ഒൗദ്യോഗികമായി പുറത്തുവിടൂ. തപാൽവോട്ടുകളുടെ ഫലങ്ങൾ വരണാധികാരിയായ കളക്ടർ തന്നെ നേരിട്ട് സുവിധ വഴി പുറത്തുവിടും. വോട്ടെണ്ണൽ കേന്ദ്രങ്ങൾ, എത്ര റൗണ്ടുകൾ, എത്ര മേശകൾ തുടങ്ങി വോട്ടെണ്ണൽ സംബന്ധിച്ച എല്ലാ വിവരവും സുവിധ വഴി ലഭ്യമാകും. അവസാനഫലം സുവിധയിൽ പ്രസിദ്ധീകരിക്കുന്നതിൽനിന്നും ഒരു മാറ്റവും ഉണ്ടാവില്ലെന്നതാണ് ഇത്തവണത്തെ പ്രത്യേകത.\nസുരക്ഷയ്ക്കായി 2500 പോലീസുകാർ\nവോട്ടെണ്ണൽ കേന്ദ്രങ്ങളിലും പുറത്തും സുരക്ഷ ഉറപ്പാക്കുന്നതിനും ഫലപ്രഖ്യാപനത്തിനുശേഷം ക്രമസമാധാനം ഉറപ്പാക്കാനുമായി 14 ഡിവൈഎസ്പിമാരുടെ നേതൃത്വത്തിൽ അഞ്ചു കന്പനി ആംഡ് പോലീസ് ഉൾപ്പെടെ 2500 പോലീസുകാരെയാണ് നിയോഗിച്ചിരിക്കുന്നത്. ജില്ലയിലെ പ്രശ്നബാധിത ബൂത്തുകളായി കണ്ടെത്തിയിരിക്കുന്ന 15ഓളം സ്ഥലങ്ങളിൽ കൂടുതൽ സേനയെയും വിന്യസിച്ചിട്ടുണ്ട്.\nജനവിധി 39 സ്ട്രോംഗ് റൂമുകളിൽ\nആലപ്പുഴ, മാവേലിക്കര ലോകസഭ മണ്ഡലങ്ങളിലെ ജനവിധിയടങ്ങിയ വോട്ടുയന്ത്രങ്ങൾ അഞ്ചു കേന്ദ്രങ്ങളിലെ 39 സ്ട്രോംഗ് റൂമുകളിലായാണ് സൂക്ഷിച്ചിട്ടുള്ളത്. ഉപയോഗിക്കാത്തതും കരുതലായുള്ളതുമായ വോട്ടുയന്ത്രങ്ങൾ കേടുവന്നതും ഉപയോഗിക്കാത്തതുമായ വോട്ടുയന്ത്രങ്ങളും വിവിപാറ്റ് മെഷീനും പ്രത്യേകം അറകളിലായി സൂക്ഷിച്ചിട്ടുണ്ട്. ഇവിടങ്ങളിൽ തടസമില്ലാതെ വൈദ്യുതി ലഭ്യമാണെന്ന് ഉറപ്പാക്കിയിട്ടുണ്ട്.\nവിവിപാറ്റ് എണ്ണാൻ പ്രത്യേക സംവിധാനം\nവിവിപാറ്റ് രസീതുകൾ എണ്ണാൻ പ്രത്യേക സംവിധാനമാണ് ഓരോ വോട്ടെണ്ണൽ കേന്ദ്രത്തിലും സജ്ജമാക്കുന്നത്. ബാങ്കുകളിലെ ക്യാഷ് കൗണ്ടർ പോലെ കന്പിവലയ്ക്കുളിലായിരിക്കും വിവിപാറ്റ് എണ്ണാനുള്ള മേശ. ഓരോ മണ്ഡലത്തിലെയും അഞ്ചു ബൂത്തുകളെ പ്രത്യേക നറുക്കെടുപ്പിലൂടെയാകും വിവപാറ്റ് രസീത് എണ്ണുന്നതിനായി തെരഞ്ഞെടുക്കുക.\nതപാൽ വോട്ടുകൾ 21,750\nമാവേലിക്കര, ആലപ്പുഴ ലോകസഭ മണ്ഡലങ്ങളിലായി തപാൽ വോട്ട്, ഇടിപിബിഎസ് എന്നിവയായി അനുവദിച്ചത് 21,750 എണ്ണമാണ്. മാവേലിക്കരയിൽ 7035 ഇടിപിബിഎസും, 4486 തപാൽ വോട്ടുമാണ് അനുവദിച്ചത്. ഇതിൽ ഇന്നലെവരെ 4288 ഇടിപിബിഎസും 1921 തപാൽ വോട്ടും ഉൾപ്പടെ 6209 എണ്ണം തിരികെ ലഭിച്ചിട്ടുണ്ട്. 2747 ഇടിപിബിഎസും 2565 തപാൽവോട്ടും ഉൾപ്പടെ 5312 എണ്ണമാണ് ഇനി തിരികെ ലഭിക്കാനുള്ളത്.\nവോട്ടെണ്ണൽദിനമായ നാളെ രാവിലെ എട്ടിനകം ലഭിക്കുന്നവ സ്വീകരിക്കും. ആലപ്പുഴ മണ്ഡലത്തിൽ 5296 ഇടിപിബിഎസും 4933 തപാൽവോട്ടും ഉൾപ്പടെ 10,229 എണ്ണമാണ് അനുവദിച്ചത്. ഇതിൽ 3252 ഇടിപിബിഎസും 1999 തപാൽവോട്ടും ഉൾപ്പടെ 5251 എണ്ണം ഇതിനകം തിരികെ ലഭിച്ചിട്ടുണ്ട്. 2044 ഇടിപിബിഎസും 2934 തപാൽവോട്ടും ഉൾപ്പടെ 4978 എണ്ണം ഇനി തിരികെ ലഭിക്കാനുണ്ട്. തപാൽ വോട്ടുകൾ എണ്ണുക കളക്ടറേറ്റിലായിരിക്കും. ആലപ്പുഴ, മാവേലിക്കര മണ്ഡലങ്ങളിലെ തപാൽവോട്ടുകൾ എണ്ണാൻ പ്രത്യേക സജ്ജീകരണം കളക്ടറേറ്റിൽ ഒരുക്കിയിട്ടുണ്ട്. രണ്ടു മണ്ഡലങ്ങളിലുമായി അഞ്ചുവീതം മേശകളാണ് ഒരുക്കിയത്.\nഓരോ മേശയ്ക്കും ഓരോ ഉപവരണാധികാരിയേയും ഇടിവിബിഎസ് എണ്ണുന്ന രണ്ടു മേശയ്ക്ക് ഒരു ഉപവരണാധികാരി എന്ന നിലയ്ക്കും ഉദ്യോഗസഥരെ നിയമിച്ചിട്ടുണ്ട്. ഓരോ നിയോജകമണ്ഡലത്തിലും വോട്ടുയന്ത്രങ്ങൾ എണ്ണുന്നതിന് 14 മേശകൾ വീതമാണ് സജ്ജമാക്കിയിട്ടുള്ളത്. ഓരോ മേശയിലും ഒരു കൗണ്ടിംഗ് സൂപ്പർവൈസർ, ഒരു കൗണ്ടിംഗ് അസിസ്റ്റന്‍റ്, ഒരു സൂക്ഷ്മ നിരീക്ഷകൻ തുടങ്ങിയവർ ഉണ്ടാകും.


Barcelona eliminated from Champions League group stage for first time in 21 years: യുവേഫ ചാമ്പ്യന്‍സ് ലീഗ്: വീണ്ടും വില്ലനായി ബയേണ്; ബാഴ്സലോണ പുറത്ത്\n21 വര്‍ഷത്തിനിടെ ആദ്യമായാണ് ബാഴ്സ പ്രീക്വാര്‍ട്ടര് കാണാതെ പുറത്താകുന്നത്\nUpdated: December 9, 2021 10:12:58 am\nമ്യൂണിച്ച്. യുവേഫ ചാമ്പ്യന്‍സ് ലീഗില് നിന്ന് കരുത്തരായ ബാഴ്സലോണ പുറത്ത്. ഗ്രൂപ്പ് മത്സരത്തില് ജര്‍മന് ക്ലബ്ബായ ബയേണ് മ്യൂണിച്ചിനോട് ഒരിക്കല് കൂടി പരാജയപ്പെട്ടതോടെയാണ് പ്രീ ക്വാര്‍ട്ടര് കാണാതെ ബാഴ്സയ്ക്ക് മടങ്ങേണ്ടി വന്നത്. എതിരില്ലാത്ത മൂന്ന് ഗോളിനായിരുന്നു ബയേണിന്റെ വിജയം. ഗ്രൂപ്പ് ഇയില് നിന്ന് ബയേണിന് പുറമെ ബെന്‍ഫിക്ക യോഗ്യത നേടി.\nഅടുത്ത റൗണ്ടിലേക്ക് കടക്കാന് ജയം അനിവാര്യമായിരുന്ന ബാഴ്സയ്ക്ക് ബയേണ് എലിയന്‍സ് അറീനയില് ദയനീയ തോല്‍വിയാണ് ഏറ്റുവാങ്ങേണ്ടി വന്നത്. 34-ാം മിനിറ്റില് തോമസ് മുള്ളറാണ് ഗോള് വേട്ടയ്ക്ക് തുടക്കമിട്ടത്. ലിയോറി സനെ (43′), ജമാല് മുസിയാല (62′) എന്നിവരാണ് മറ്റ് സ്കോറര്‍മാര്. 21 വര്‍ഷത്തിനിടെ ആദ്യമായാണ് ബാഴ്സ പ്രീക്വാര്‍ട്ടര് കാണാതെ പുറത്താകുന്നത്.\nമറ്റൊരു മത്സരത്തില് ഇംഗ്ലീഷ് പ്രീമിയര് ലീഗിലെ വമ്പന്മാരായ മാഞ്ചസ്റ്റര് യുണൈറ്റഡ് യങ് ബോയ്സിനോട് സമനില വഴങ്ങി. ഇരു ടീമുകളും ഓരോ ഗോള് വീതം നേടി. ഒന്‍പതാം മിനിറ്റില് മാസന് ഗ്രീന്‍വുഡ് യുണൈറ്റഡിന് ലീഡ് നേടിക്കൊടുത്തു. ഫാബിയാന് റെയ്ഡറിലൂടെയാണ് യങ് ബോയ്സ് സമനില പിടിച്ചത്. ഗ്രൂപ്പ് എഫിലെ ചാമ്പ്യന്മാരായാണ് യുണൈറ്റഡ് പ്രീക്വാര്‍ട്ടറില് കടന്നത്.\nഅതേസമയം, നിലവിലെ ചാമ്പ്യന്മാരായ ചെല്‍സിയെ സെനിത് സമനിലയില് തളച്ചു. മത്സരത്തിന്റെ അധിക സമയത്ത് മാഗോമെദ് നേടിയ ഗോളാണ് ചെല്‍സിയുടെ വിജയം നിഷേധിച്ചത്. ക്ലോഡിനോയും സര്‍ദാര് ആസ്മൗനുമാണ് സെനിതിന്റെ മറ്റ് സ്കോറര്‍മാര്. ടിമൊ വെര്‍ണര് (2′,85′) റൊമേലു ലൂക്കാക്കു (62′) എന്നിവരാണ് ചെല്‍സിക്കായി ഗോള് നേടിയത്.\nAlso Read: ISL 2021/22: Hyderabad FC vs Bengaluru FC: രക്ഷകനായി ഒഗ്ബച്ചെ; ഹൈദരാബാദിന് രണ്ടാം ജയം\nWeb Title: Barcelona eliminated from champions league group stage for first time in 21 years


Students suicide of K.P. Yohannan's engineering college in controversy | കോളേജിലെ പ്രശ്‌നങ്ങൾ മറച്ചുവച്ച് അമലിനെ കുറ്റം പറഞ്ഞു; ഹോസ്റ്റലിൽ നിന്ന് പുറത്താക്കി; പീഡനം പരിധിവിട്ടപ്പോൾ കല്ലടയാറ്റിൽ ചാടി ആത്മഹത്യയും; മെത്രാൻ കെപി യോഹന്നാന്റെ എഞ്ചിനിയറിങ് കോളേജ് വിദ്യാർത്ഥിയുടെ മരണത്തിൽ ദുരൂഹത ഏറെ - MarunadanMalayalee.com\nകോളേജിലെ പ്രശ്‌നങ്ങൾ മറച്ചുവച്ച് അമലിനെ കുറ്റം പറഞ്ഞു; ഹോസ്റ്റലിൽ നിന്ന് പുറത്താക്കി; പീഡനം പരിധിവിട്ടപ്പോൾ കല്ലടയാറ്റിൽ ചാടി ആത്മഹത്യയും; മെത്രാൻ കെപി യോഹന്നാന്റെ എഞ്ചിനിയറിങ് കോളേജ് വിദ്യാർത്ഥിയുടെ മരണത്തിൽ ദുരൂഹത ഏറെ\nNovember 03, 2015 | 04:31 PM IST | Permalink\nപത്തനംതിട്ട: സ്വയം പ്രഖ്യാപിത മെത്രാനായ കെപി യോഹന്നാന്റെ എഞ്ചിനിയറിങ് കോളേജിലെ വിദ്യാർത്ഥിയുടെ മരണത്തിൽ ദുരൂഹതകളുന്നയിച്ച് ബന്ധുക്കൾ. കല്ലടയാറ്റിൽ കഴിഞ്ഞ ദിവസം കണ്ടെത്തിയ അമൽ പിഎസിനെ കോളേജ് മാനേജ്‌മെന്റ് കടുത്ത മാനസിക പീഡനത്തിന് വിധേയനാക്കിയെന്നാണ് ആരോപണം. ഇതേ തുടർന്നാകും ആറ്റിൽ അമൽ ചാടിയതെന്നാണ് സംശയം. കൊലപ്പെടുത്താനുള്ള സാധ്യതയും ചിലർ ഉന്നയിക്കുന്നു. എന്നാൽ അമലിന്റെ ബാഗിൽ നിന്ന് ആത്മഹത്യാകുറിപ്പിന് സമാനമായ കത്ത് കിട്ടിയതിനാൽ കൊലപാതകമല്ലെന്ന നിലപാടിലാണ് പൊലീസ്. എങ്കിലും ആത്മഹത്യാകുറിപ്പിലെ വസ്തുതകളിലേക്ക് അന്വേഷണം വ്യാപിപ്പിക്കാൻ പൊലീസ് തയ്യാറല്ല.\nമുഖ്യധാരാ മാദ്ധ്യമങ്ങളും സത്യം എഴുതാൻ മടിക്കുന്നതിനാൽ അമലിന്റെ മരണം ആത്മഹത്യയിൽ മാത്രം ഒതുങ്ങുമെന്നാണ് ആക്ഷേപം. റാന്നി കാർമൽ എൻജിനിയറിങ് കോളേജിലെ മൂന്നാം വർഷ കമ്പ്യൂട്ടർ സയൻസ് വിദ്യാർത്ഥിയാണ് അമൽ. കോളേജ് മാനേജ്‌മെന്റിന്റെ നിരന്തര പീഡനങ്ങളിൽ മാനസിക വിഷമത്തിലായിരുന്നു അമൽ. ഇതിന്റെ തുടർച്ചയാണ് മരണം. രണ്ട് ദിവസം മുമ്പാണ് അമലിനെ കാണാതായത്. കോളേജിലേക്ക് പോയ അമൽ രാത്രിയായിട്ടും മടങ്ങിയെത്താത്തിനാൽ വീട്ടുകാർ അന്വേഷണം തുടങ്ങുകയായിരുന്നു. ബൈക്കിൽ പോയ അമലിനെ തേടി കോളേജിലെ സഹപാഠികളും കൂടി. മാനേജ്‌മെന്റിന്റെ പീഡനത്തെ കുറിച്ച് ഈ സമയത്ത് തന്നെ വീട്ടുകാർക്ക് വിവരം കിട്ടുകയും ചെയ്തു.\nഗംഗാശുചീകരണത്തിന് നൽകിയ ഒരു കോടിക്ക് പിന്നാലെ ജന്മഭൂമിക്കും ജനം ടിവിക്കും സ്‌പോൺസർഷിപ്പ്; കോടികളുടെ വിദേശ ഫണ്ട് എത്തിച്ചതിന്റെ പേരിലുള്ള അന്വേഷണം തടയാൻ കെപി യോഹന്നാൻ ഏതറ്റം വരേയും പോകുമെന്ന് ഉറപ്പായി; ആർഎസ്എസ് മുഖപത്രവും ഹിന്ദുസ്ഥാൻ ടൈംസും എഴുതിയിട്ടും സ്വയം പ്രഖ്യാപിത മെത്രാപൊലീത്തയെ താങ്ങി നിർത്തി കേരളത്തിലെ ബിജെപി നേതൃത്വം\nജയ്ഹിന്ദിൽ കോൺഗ്രസ് ഹൈക്കമാണ്ടിന്റെ 'സർജിക്കൽ സ്‌ട്രൈക്ക്'; കസേര ഒഴിയാത്ത കെപി മോഹനനിൽ നിന്നും അധികാരം പിടിച്ചെടുത്തത് ബിഎസ് ഷിജു; തിരുവനന്തപുരത്തെ ചാനൽ ആസ്ഥാനം സാക്ഷ്യം വഹിച്ചത് നാടകീയ സംഭവങ്ങൾക്ക്; അപ്രതീക്ഷിത നീക്കത്തിൽ ഞെട്ടി ജീവനക്കാർ; എല്ലാം നടന്നത് ഉമ്മൻ ചാണ്ടിയുടേയും ചെന്നിത്തലയുടേയും അറിവോടെ\nകെപി യോഹന്നാൻ കെസിസിയിൽ അംഗത്വം നേടിയത് യാക്കോബായ സഭയുമായി ഒത്തുകളിച്ചോ? യോഹന്നാൻ ബിഷപ്പല്ല, വെറുമൊരു ആൽമായൻ; ഒരുകാരണവശാലും ബിലീവേഴ്‌സ് ചർച്ചിനെ കേരള ചർച്ചസ് കൗൺസിലിൽ ഉൾപ്പെടുത്താനാകില്ലെന്നും സിഎസ്‌ഐ; ബിഷപ്പായി വാഴിച്ചതിന് സഭയുടെ അംഗീകാരമില്ല; ക്രൈസ്തവ സഭകളുടെ പൊതുവേദിയായ കെസിസി പിളർപ്പിലേക്ക്\nകെപി യോഹന്നാന്റെ കൈയേറ്റ ഭൂമിക്ക് ഒത്താശ ചെയ്തു പിണറായി സർക്കാരും മോദി സർക്കാരും; ഫെബ്രുവരിയിൽ മോദി കേരളത്തിൽ എത്തുന്നത് വിമാനത്താവളത്തിന് തറക്കല്ലിടാൻ; ബിജെപി പരിപാടികളുടെ സ്‌പോൺസറായി മോദിയെ കൈയിൽ എടുത്ത് യോഹന്നാൻ വിമാനത്താവളത്തിന് ഭൂമി നൽകി കൈവശപ്പെടുത്തുന്നത് കോടികളുടെ സർക്കാർ ഭൂമി\nഇതിനിടെയാണ് കല്ലടയാറ്റിലെ കുന്നത്തൂർ പാലത്തിന് സമീപം അമലിന്റെ ബൈക്കും ബാഗും കണ്ടെത്തിയത്. ഇതോടെ അമൽ ആറ്റിൽ ചാടിയെന്നും വ്യക്തമായി. ഇതോടെ ഫയർഫോഴ്‌സ് എത്തി തെരച്ചിലും നടത്തി. ഇതിനിടെയാണ് കുടപുഴ പാലത്തിന് സമീപം അമലിന്റെ മൃതദേഹം കണ്ടെത്തിയത്. ബാഗിൽ നിന്ന് കത്തും കിട്ടി. ഇതോടെയാണ് പീഡനം വ്യക്തമാകുന്നത്. തിരുവനന്തപുരം മെഡിക്കൽ കോളേജിൽ പോസ്റ്റ് മോർട്ടം ചെയ്ത ശേഷം മൃതദേഹം സംസ്‌കരിച്ചു. കോളേജിലേയും ഹോസ്റ്റൽ അധികൃതരുടേയും പീഡനമാണ് മരണത്തിലേക്ക് കാര്യങ്ങളെത്തിച്ചതെന്നാണ് സൂചന.\nകോളേജ് ഹോസ്റ്റലിൽ നിന്നായിരുന്നു അമൽ പഠിച്ചിരുന്നത്. എന്നാൽ പരീക്ഷകളിൽ ചില വിഷയങ്ങളിൽ അമൽ തോറ്റതോടെ കോളേജ് സമ്മർദ്ദവും തുടങ്ങി. അമലിനെ ഹോസ്റ്റലിൽ നിന്ന് പുറത്താക്കി. അമലിന്റെ അമ്മയെ കോളേജിൽ വിളിച്ചു വരുത്തി രൂക്ഷമായ ഭാഷയിൽ അമലിനെ കുറ്റപ്പെടുത്തുകയും ചെയ്തു. ഹോസ്റ്റലിൽ കമ്പ്യൂട്ടർ ഉപയോഗവും മറ്റും കൂടുതലാണെന്നും അതുകൊണ്ടാണ് പഠനത്തിൽ മികവ് കാട്ടാനാവാത്തതെന്നുമായിരുന്നു കോളേജ് അധികൃതരുടെ കണ്ടെത്തിൽ. അമ്മയെ വിളിച്ചു പറഞ്ഞ് ഇല്ലാത്തത് പലതും കോളേജ് അധികാരികൾ പറഞ്ഞത് അമലിനെ മാനസികമായി തളർത്തി. ഇക്കാര്യമെല്ലാം ബാഗിനുള്ളിലെ കുറിപ്പിലും അമൽ രേഖപ്പെടുത്തിയിട്ടുണ്ട്.\nഅങ്ങനെ അമലിനെ മാനസിക സമ്മർദ്ദത്തിലാക്കിയതന്റെ ഫലമായിരുന്നു ആത്മഹത്യ. അതുകൊണ്ട് തന്നെ കോളേജ് മാനേജ്‌മെന്റിനെതിരെ ആത്മഹത്യാ പ്രേരണയ്ക്ക് കേസ് എടുക്കണമെന്നാണ് ആവശ്യം. എന്നാൽ കോളേജ് ടിസി യോഹന്നാന്റേത് ആയുതു കൊണ്ട് മാത്രം പൊലീസിന് മിണ്ടാട്ടമില്ല. കോളേജിനെതിരെ നടപടി എടുക്കാതിരിക്കാൻ പൊലീസിൽ ഉന്നതതല സമ്മർദ്ദവുമുണ്ട്. അതിനിടെ കോളേജിലെ പഠനനിലവാരത്തിലെ പ്രശ്‌നങ്ങളാണ് അമലിനേയും ബാധിച്ചതെന്ന ആക്ഷേപവും ശക്തമാണ്. ഇത് പുറത്തുവരാതിരിക്കാനാണ് അമലിനെതിരെ കള്ളക്കഥകൾ പ്രചരിപ്പിക്കുന്നതെന്നാണ് സഹപാഠികളുടെ നിലപാട്. ഇതൊക്കെ പുറത്തു പറഞ്ഞാൽ കോളേജിൽ നിന്ന് പുറത്താക്കുമെന്ന ഭീഷണിയും കുട്ടികൾക്കുണ്ട്.\nകൊട്ടാരക്കര പുത്തൂർ കരിമ്പിൻപുഴ താഴം പ്രസന്ന വിലാസത്തിൽ പ്രസന്നകുമാർ-സുജ ദമ്പതിമാരുടെ മകനാണ് മരിച്ച അമൽ. അഖിലാണ് സഹോദരൻ.\nഇലക്ട്രീഷ്യനെ കാണാതായപ്പോൾ സുഹൃത്തുക്കൾ പറഞ്ഞുപരത്തിയത് ഓച്ചിറ ക്ഷേത്രത്തിലെ സമൂഹ വിവാഹത്തിൽ വച്ച് പെണ്ണ് കെട്ടിയെന്ന്; പിന്നീട് കാണുന്നത് തനിച്ച് താമസിക്കുന്ന വീട്ടിലെ ഉത്തരത്തിൽ തൂങ്ങിയ നിലയിൽ അസ്ഥികൂടം മാത്രമായ ശരീരം; വീടും സ്ഥലവും എസ്എൻഡിപി വകയെന്നുള്ള ബോർഡും; ധവാന്റെ വിൽപത്രം വ്യാജമാണെന്നും മരണം കൊലപാതകമാണെന്നും ഭാര്യയും ബന്ധുക്കളും; അന്വേഷണത്തിനായി മുഖ്യമന്ത്രിക്ക് പരാതി\nഡിപ്ലോമാറ്റിക് ബാഗേജ് സ്വർണക്കടത്ത് കേസിൽ കസ്റ്റംസിന് ലഭിച്ചത് നിർണായക തെളിവുകൾ; തിരുവനന്തപുരത്ത് വിവിധ ഭാഗങ്ങളിൽ നിന്നായി കണ്ടെടുത്തത് മുമ്പ് അഞ്ച് തവണ സ്വർണം കടത്തിയ കാരിബാഗുകൾ; പരിശോധന നടത്തിയത് ഒന്നാം പ്രതി സരിത്തിന്റെ മൊഴിയുടെ അടിസ്ഥാനത്തിൽ; വെളിച്ചത്ത് വരുന്നത് സ്വർണ്ണക്കടത്ത് പരമ്പരയുടെ ഞെട്ടിക്കുന്ന വിവരങ്ങൾ\nസ്വർണ്ണക്കടത്തു കേസിൽ എൻഐഎ സംഘം കസ്റ്റംസ് ഓഫീസിലെത്തി സരിത്തിനെ ചോദ്യം ചെയ്യുന്നു; സ്വർണം വാങ്ങിയവർ ആരെന്ന് ചോദിച്ചറിയുന്നു; ഐഎസിന്റെ ദക്ഷിണേന്ത്യാ ഘടകവുമായി സ്വർണം കടത്തിയവർക്ക് ബന്ധമുണ്ടെന്ന അന്വേഷണം എൻ.ഐ.എ ഊർജ്ജിതമാക്കും; സ്വപ്‌നയും എൻ.ഐ.എ വലയിൽ ആയെന്ന് സൂചന; കണ്ണുവെട്ടിച്ചുള്ള സ്വപ്‌നയുടെ പാച്ചിലിന് ബ്ലോക്കിട്ട് ദേശീയ സുരക്ഷാ ഏജൻസി; കേസിൽ പ്രതി ചേർത്തതോടെ മുൻകൂർ ജാമ്യാപേക്ഷയും അസാധുവായ നിരാശയിൽ സ്വർണ്ണക്കടത്തിലെ നായിക


എന്നാ പിന്നെ അനുഭവിച്ചോ; ചാനല് പരിപാടിയ്ക്കിടെ ഗാര്‍ഹിക പീഡനപരാതി നല്‍കിയ സ്ത്രീയോട് മോശമായി പ്രതികരിച്ച് എം.സി. ജോസഫൈന് - Media Vision News\nഎന്നാ പിന്നെ അനുഭവിച്ചോ; ചാനല് പരിപാടിയ്ക്കിടെ ഗാര്‍ഹിക പീഡനപരാതി നല്‍കിയ സ്ത്രീയോട് മോശമായി പ്രതികരിച്ച് എം.സി. ജോസഫൈന്\nതിരുവനന്തപുരം: ഗാര്‍ഹിക പീഡനത്തെ കുറിച്ച് പരാതി നല്‍കാനെത്തിയ സ്ത്രീയോട് മോശമായ ഭാഷയില് പ്രതികരിച്ച് വനിതാ കമ്മീഷന് അധ്യക്ഷ എം.സി. ജോസഫൈന്. പൊലീസില് പരാതി നല്‍കിയിട്ടില്ലെങ്കില്, എന്നാല് പിന്നെ പീഡനം അനുഭവിച്ചോളൂ എന്നാണ് ജോസഫെന് പറഞ്ഞത്. മനോരമ ന്യൂസില് നടന്ന ഫോണ് ഇന് പരിപാടിക്കിടെയായിരുന്നു ജോസഫൈന്റെ പ്രതികരണം.\nPrevious articleവിവാഹ വേദിയില് വച്ച് വിവാഹത്തില് നിന്നും പിന്‍മാറി വധു; കാരണം വരന്‍റെ ‘ആ പ്രശ്നം’\nNext article‘ഹാഹാ’ ഇമോജി ഉപയോഗിക്കുന്നത് ഇസ്ലാമില് പൂര്‍ണ്ണമായും നിരോധിച്ചിരിക്കുന്നു : ഫത്‌വ പുറപ്പെടുവിച്ച് മത പുരോഹിതന്


അന്താരാഷ്ട്ര അത്‌ലറ്റിക്‌സില് മലയാളിയുടെ അഭിമാനമായി വി.കെ. വിസ്മയ - Express Kerala\nഹിമാ ദാസിനും മുഹമ്മദ് അനസിനുമൊപ്പം ചുരുങ്ങിയ കാലയളവില് രാജ്യത്തിന്റെ അഭിമായി മാറിയിരിക്കുകയാണ് വിസ്മയ. 2018ലെ ഏഷ്യന് ഗെയിംസില് വനിതകളുടെ 400 മീറ്റര് റിലേയില് ഇന്ത്യ സ്വര്‍ണം നേടിയിരുന്നു. അന്ന് റിലേയുടെ ആങ്കര് പോര്‍ഷന് ഓടിയെടുത്തത് വിസ്മയ ആയിരുന്നു. ഏവരേയും വിസ്മയിപ്പിച്ച ആ പ്രകടനം രാജ്യത്തിനു സമ്മാനിച്ചത് വി.കെ വിസ്മയ എന്ന മികച്ച അത്‌ലറ്റിനെയാണ്. ഓരോ മത്സരത്തിലും തന്റെ മികച്ച പ്രകടനം കാഴ്ചവച്ച് അക്ഷരാര്‍ത്ഥത്തില് അത് തെളിയിക്കുകയാണ് താരമിപ്പോള്.


മികച്ച നടിക്കുള്ള സംസ്ഥാന ചലചിത്ര പുരസ്‌കാരം നേടിക്കൊടുത്ത ബിരിയാണി 26ന് തീയറ്ററിലേക്ക് – Utharadesam\nകൊച്ചി: കനി കുസൃതിക്ക് മികച്ച നടിക്കുള്ള സംസ്ഥാന ചലചിത്ര പുരസ്‌കാരം നേടിക്കൊടുത്ത ബിരിയാണി 26ന് തീയറ്ററിലെത്തും. ഇതിനകം തന്നെ വിവിധ അന്താരാഷ്ട്ര ചലച്ചിത്രമേളകളില് അവാര്‍ഡുകള് വാരിക്കൂട്ടിയ ചിത്രം സജിന് ബാബു ആണ് സംവിധാനം ചെയ്തത്. മതപരമായ ദുരാചാരങ്ങള്‍ക്കെതിരെ പൊരുതുന്ന സ്ത്രീയെയാണ് കനി കുസൃതി ഇതില് അവതരിപ്പിച്ചിരിക്കുന്നത്. അന്തരിച്ച നടന് അനില് നെടുമങ്ങാടും ചിത്രത്തില് പ്രധാന വേഷം ചെയ്തിട്ടുണ്ട്.\nസജിന് ബാബു തന്നെയാണ് കഥയും തിരക്കഥയും രചിച്ചിരിക്കുന്നത്. യു.എ.എന് ഫിലിം ഹൗസ് നിര്‍മിച്ചിരിക്കുന്ന ചിത്രത്തിന്റെ ഛായാഗ്രഹണം കാര്‍ത്തിക് മുത്തുകുമാറും സംഗീത സംവിധാനം ലിയോ ടോമും ചിത്രസംയോജനം അപ്പു എന്. ഭട്ടതിരിയുമാണ് നിര്‍വഹിച്ചിരിക്കുന്നത്. 2020 മുതല് 50ലേറെ ചലച്ചിത്ര മേളകളില് പ്രദര്‍ശിപ്പിച്ചിട്ടുള്ള ബിരിയാണിക്ക് 20ഓളം അവാര്‍ഡുകള് ലഭിച്ചിട്ടുണ്ട്. റോമിലെ ഏഷ്യാറ്റിക്ക ഫിലിം ഫെസ്റ്റിവലിലാണ് ബിരിയാണി ആദ്യമായി പ്രദര്‍ശിപ്പിച്ചത്. അവിടെ മികച്ച സിനിമക്കുള്ള ”നെറ്റ് പാക്ക്” അവാര്‍ഡ് ലഭിച്ചിട്ടുണ്ട്.


കരിപ്പൂര് സ്വര്‍ണ്ണക്കടത്ത്: ചെര്‍പ്പുളശ്ശേരി കൊടുവള്ളി സംഘങ്ങള്‍ക്കിടയിലെ കണ്ണി ഫിജാസ് അറസ്റ്റില്\nകേസില് പൊലീസ് അന്വേഷിക്കുന്ന സൂഫിയാന്റെ സഹോദരന് കൂടിയാണ് ഫിജാസ്.\n26 Jun 2021 1:16 AM GMT\nകരിപ്പൂര് സ്വര്‍ണ്ണക്കടത്തുകേസില് ഒരാള് കൂടി പൊലീസ് പിടിയില്. കവര്‍ച്ച ആസൂത്രണത്തിനായി ചെര്‍പ്പുള്ളശ്ശേരി, കൊടുവള്ളി സംഘങ്ങളെ തമ്മില് ബന്ധിപ്പിച്ചിരുന്ന കൊടുവള്ളി സ്വദേശി ഫിജാസിനെയാണ് പൊലീസ് പിടികൂടിയിരിക്കുന്നത്. കേസില് പൊലീസ് അന്വേഷിക്കുന്ന സൂഫിയാന്റെ സഹോദരന് കൂടിയാണ് ഫിജാസ്. സ്വര്‍ണ്ണം കൊണ്ടുവന്നത് സൂഫിയാന് വേണ്ടിയാണെന്നാണ് കസ്റ്റംസ് അനുമാനിക്കുന്നത്. രാമനാട്ടുകര സ്വര്‍ണ്ണക്കള്ളക്കടത്തിന്റെ മുഖ്യ ആസൂത്രകന് സൂഫിയാനാണെന്നാണ് പൊലീസ് സംശയിക്കുന്നത്.\nപ്രതികളുമായി ഇന്ന് പൊലീസ് തെളിവെടുപ്പ് നടത്താനിരിക്കുകയാണ്. കൊടുവള്ളി പൊലീസ് സ്റ്റേഷനിലെ ചോദ്യം ചെയ്യലിന് ശേഷമാകും പ്രതികളെ തെളിവെടുപ്പിനായി കൊണ്ടുപോകുക. സ്വര്‍ണക്കടത്ത്, രാമനാട്ടുകര അപകട കേസുകളുടെ പശ്ചാത്തലത്തില് സംസ്ഥാനത്തെ സ്വര്‍ണക്കടത്തുമായി ബന്ധപ്പെട്ട് മുന് കേസുകള് ഉള്‍പ്പെടെ പൊലീസ് അന്വേഷിച്ചുവരികയാണ്.\nദൗത്യ സംഘമാണ് കരിപ്പൂര് വിമാനത്താവളവുമായി ബന്ധപ്പെട്ട പഴയകേസുകളും പരിശോധിക്കാന് ഒരുങ്ങുന്നത്. പഴയ കേസുകള് ആദ്യം അന്വേഷിക്കാനാണ് ദൗത്യ സംഘത്തിന്റെ തീരുമാനം.കൊലപാതകം, ദുരൂഹ മരണം, തട്ടിക്കൊണ്ട് പോകല് കേസുകളാണ് അന്വേഷിക്കുന്നത്. കാണാതായവരെ പറ്റിയും പണമിടപാടുകളും പരിശോധിക്കും. സ്വര്‍ണക്കടത്ത് സംഘത്തിന്റെ പണം തട്ടിയെന്ന ആര്‍എംപി നേതാവ് ടിപി ചന്ദ്രശേഖരന് വധക്കേസിലെ മുഖ്യ പ്രതി കൊടി സുനി പ്രതിയായ കേസുള്‍പ്പെടെയാണ് സംഘം പരിശോധിക്കുന്നത്. അഞ്ച് കോടി രൂപയാണ് അന്ന് കൊടി സുനിയും സംഘവും തട്ടിയെടുത്തത് എന്നാണ് കേസ്. എഡിജിപി എസ് ശ്രീജിത്തിന്റെ നേതൃത്വത്തിലാണ് സ്വര്‍ണക്കടത്ത് പരിശോധിക്കുന്ന ദൗത്യ സംഘം പ്രവര്‍ത്തിക്കുന്നത്. തീവ്രവാദ വിരുദ്ധസേന തലവന് അനൂപ് കുരുവിള ജോണ് ആണ് ദൗത്യ സംഘത്തിലെ പ്രധാനി.


തൃശ്ശൂര് ജില്ലയില് 2,287 പേര്‍ക്ക് കൂടി കൊവിഡ്; 2,659 പേര്‍ക്ക് രോഗമുക്തി – Kairali News | Kairali News Live l Latest Malayalam News\nതൃശ്ശൂര് ജില്ലയില് ഇന്ന് 2,287 പേര്‍ക്ക് കൂടി കൊവിഡ് സ്ഥിരീകരിച്ചു. 2,659 പേര് രോഗമുക്തരായി. ജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 11,149 ആണ്.\nതൃശ്ശൂര് സ്വദേശികളായ 117 പേര് മറ്റു ജില്ലകളില് ചികിത്സയില് കഴിയുന്നു. ജില്ലയില് ഇതുവരെ കോവിഡ് സ്ഥിരീകരിച്ചവരുടെ എണ്ണം 3,24,291 ആണ്. 3,11,346 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്. ഇന്നത്തെ ടെസ്റ്റ് പോസിറ്റിവിറ്റി നിരക്ക് 16.67% ആണ്.\nജില്ലയില് വെളളിയാഴ്ച്ച സമ്പര്‍ക്കം വഴി 2,268 പേര്‍ക്കാണ് രോഗം സ്ഥിരീകരിച്ചത്. കൂടാതെ 08 ആരോഗ്യപ്രവര്‍ത്തകര്‍ക്കും, സംസ്ഥാനത്തിന് പുറത്തുനിന്ന് എത്തിയ 04 പേര്‍ക്കും, ഉറവിടം അറിയാത്ത 07 പേര്‍ക്കും രോഗബാധ ഉണ്ടായിട്ടുണ്ട്.\n13,721 സാമ്പിളുകളാണ് പരിശോധനയ്ക്ക് എടുത്തത്. ഇതില് 9,448 പേര്‍ക്ക് ആന്‍റിജന് പരിശോധനയും, 4,103 പേര്‍ക്ക് ആര്‍ടി-പിസിആര് പരിശോധനയും, 170 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയില് ഇതുവരെ ആകെ 24,25,597 സാമ്പിളുകളാണ് പരിശോധനയ്ക്ക് അയച്ചത്.\n1,434 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നത്. ഇതുവരെ ആകെ 2,71,654 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നിട്ടുളളത്. 50 പേര്‍ക്ക് സൈക്കോ സോഷ്യല് കൗണ്‍സിലര്‍മാര് വഴി കൗണ്‍സിലിംഗ് നല്‍കി.\nകടങ്ങോട്, അവിണിശ്ശേരി, തളിക്കുളം, നാട്ടിക, വരവൂര്, മുണ്ടത്തിക്കോട്, എറിയാട്, പടിഞ്ഞാറെ വെമ്പല്ലൂര്, പുത്തൂര് എന്നിവിടങ്ങളില് നാളെ (31/07/2021) മൊബൈല് ടെസ്റ്റിംഗ് ലാബുകള് കോവിഡ്-19 ടെസ്റ്റുകള് സൗജന്യമായി ചെയ്യുന്നതാണ്. പൊതുജനങ്ങള് ഈ സൗകര്യം പരമാവധി പ്രയോജനപ്പെടുത്തേണ്ടതാണ്.\nആകെ 11,50,571 4,97,578


kerala covid latest update on cases deaths and vaccination 582115\n6111 പേര്‍ക്ക് കോവിഡ് സ്ഥിരീകരിച്ചു; 51 മരണം\n7202 പേര് രോഗമുക്തി നേടി; 62,288 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്\nNovember 18, 2021 6:02:43 pm\nകഴിഞ്ഞ 24 മണിക്കൂറിനിടെ 66,693 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 39 തദ്ദേശ സ്വയംഭരണ പ്രദേശങ്ങളിലായി 46 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nAlso Read: വൈദ്യുതി നിരക്ക് കൂട്ടുന്നതിൽ തീരുമാനമെടുക്കേണ്ടത് മുഖ്യമന്ത്രിയെന്ന് കെ.കൃഷ്ണൻ കുട്ടി\nWeb Title: Kerala covid latest update on cases deaths and vaccination 58 115\nവൈദ്യുതി നിരക്ക് കൂട്ടുന്നതിൽ തീരുമാനമെടുക്കേണ്ടത് മുഖ്യമന്ത്രിയെന്ന് കെ.കൃഷ്ണൻ കുട്ടി


ഫാന്റസി പ്രീമിയർ ലീഗ് കളിക്കാൻ തയ്യാറല്ലേ? | Fanport | Premier League News Malayalam\nThursday, Feb 25, 2021 03:56 PM\nHome Football Premier League ഫാന്റസി പ്രീമിയർ ലീഗ് കളിക്കാൻ തയ്യാറല്ലേ?\nഫാന്റസി പ്രീമിയർ ലീഗ്. ഇംഗ്ലീഷ് പ്രീമിയർ ലീഗിനൊപ്പം പ്രീമിയർ ലീഗ് ആരാധകർക്കും കളിക്കാൻ പറ്റിയ ഒരു ഫാന്റസി ഗെയിമാണ് ഫാന്റസി പ്രീമിയർ ലീഗ്.\nഎന്താണ് എഫ് പി എൽ?\nFPL സിംപിളാണ്. ഒരു 15 കളിക്കാരെ തിരഞ്ഞെടുക്കുക. അവര് ശരിക്കുമുള്ള കളിയില് (പ്രീമിയര് ലീഗില്) പോയന്റ് നേടിയാല് ആ പോയന്‍റ് നിങ്ങളുടെ ടീമിന്. അത്രേയുള്ളൂ.\nFPL ഇല് നമ്മുടെ ടീം തുടക്കത്തില് തന്നെ നാല് ലീഗുകളില് ഓട്ടോമാറ്റിക് ആയി കയറും. അതിലുള്ള മറ്റ് കളിക്കാരുമായാണ് മത്സരം. ഇത് കൂടാതെ നമ്മുക്ക് പ്രൈവറ്റ് ലീഗുകളും ഉണ്ടാക്കാം മറ്റുള്ളവരുടെ പ്രെവറ്റ് ലീഗുകളിലും ചേരാം.\nചെയ്യേണ്ടത് നാലു കാര്യങ്ങൾ;\nFPL കളിക്കാന് വെറും നാല് കാര്യങ്ങള് നോക്കിയാല് മതി.\nഒന്ന്- ടീം സെലക്ഷന്\nഓരോ കളിക്കാരനും തുടക്കത്തില് ഓരോ വിലയാണ്. മൊത്തം നൂറു പൗണ്ടേ നമുക്ക് ചിലവാക്കാന് സാധിക്കുള്ളൂ. ആ കാശിനു മികച്ച 15 കളിക്കാരെ വാങ്ങുന്നതാണ് കഴിവ്. അതില് മൂന്ന് ഫോര്‍വേര്‍ഡ്, അഞ്ച് മിഡ്, അഞ്ച് ഡിഫണ്ടര്, രണ്ടു ഗോളികളെ തിരഞ്ഞെടുക്കണം. കളിക്കാരെ പറ്റി ഒരു ഐഡിയയുമില്ലെങ്കില് ഓട്ടോ പിക്ക് അടിച്ചാല് ഗെയിം തന്നെ കളിക്കാരെ സെലക്ട് ചെയ്ത് തരും. പ്രീമിയര് ലീഗിലെ ഒരു ടീമില് നിന്നും മൂന്നിലധികം കളിക്കാരെ തിരഞ്ഞെടുക്കാനും പറ്റില്ല.\nഈ 15 കളിക്കാരില് ഒരു ഗോളി അടക്കം4പേര് ബെഞ്ചില് ആയിരിക്കും. ബാക്കി 11 പേരുടെ പോയന്‍റ് ആണ് ടീമിന് കിട്ടുക. ഇതില് തന്നെ ഒരാളെ കാപ്റ്റനും വൈസ് കാപ്റ്റനും ആക്കാം. കാപ്റ്റന് ഇരട്ടി പോയന്‍റ് ലഭിക്കും. കാപ്റ്റന് കളിച്ചില്ലെങ്കില് വൈസ് കാപ്റ്റന് കിട്ടും.\nഈ 11 പേരില് മിനിമം മൂന്ന് ഡിഫന്‍ഡര് ഉണ്ടാവണം.\nനമ്മുടെ ടീമില് ഉള്ള കളിക്കാരന് പരിക്ക് പറ്റുകയോ നന്നായി കളിക്കുന്നില്ലെങ്കിലോ അല്ലെങ്കില് മാച്ച് ഫിക്ച്ചര് ടഫ് ആവുകയോ മറ്റോ ആണെങ്കില് നമ്മുക്ക് കളിക്കാരെ മാറ്റം.\nകളി നടക്കുന്ന ഓരോ ആഴ്ച്ചയെയും ഓരോ ഗെയിം വീക്ക് ആയിട്ടാണ് കണക്കാക്കുക. പ്രീമിയര് ലീഗ് തുടങ്ങുന്നതിനു മുന്‍പ് വരെ എത്രെ വേണെമെങ്കിലും കളിക്കാരെ മാറ്റം. തുടങ്ങി കഴിഞ്ഞാല് അടുത്ത ഓരോ ഗെയിം വീക്ക് തുടങ്ങുന്നതിനു തൊട്ടു മുന്‍പ് ട്രാന്‍സ്ഫര് ചെയ്യണം. ഗെയിം വീക്കിന്‍റെ ഇടയ്ക്ക് വെച്ച് കളിക്കാരെ മാറ്റാന് പറ്റില്ല. പിന്നെ മാറ്റാന് അടുത്ത ഗെയിം വീക്ക് വരെ കാത്തിരിക്കണം.\nഅതേപോലെ ഒരു ഗെയിം വീക്കില് ടീമില് നിന്ന് ഫ്രീയായി ഒരാളെയോ മാറ്റാന് പറ്റുള്ളൂ. അതില് കൂടുതല് മാറ്റണമെങ്കില്4പോയന്‍റ് വെച്ച് പോവും. അഥവാ ആരെയും മാറ്റിയില്ലെങ്കില് അടുത്ത ഗെയിം വീക്കില് രണ്ടു പേരെ ഫ്രീ ആയി മാറ്റാം. പക്ഷെ ആ ഗെയിം വീക്കിലും മാറ്റിയില്ലെങ്കില് അത് കഴിഞ്ഞുള്ള ഗെയിം വീക്കില് മൂന്നു പേരെ മാറ്റാന് പറ്റില്ല. രണ്ടു പേരെ തന്നെയോ പറ്റൂ. കാരണം വെറുതെ വിടുന്ന ഫ്രീ ട്രാന്‍സ്ഫര് ഒരു ഗെയിം വീക്കിനപ്പുറം നീളില്ല.\nFPL കളിക്കാന് മിനിമം അറിയേണ്ട രണ്ടു കാര്യങ്ങള് ആണ് മുകളില് പറഞ്ഞത്. ഇനി ഒരു രണ്ടു കാര്യങ്ങള് കൂടി നോക്കിയാല് മതി.\nഒന്ന് ഫ്രീ ഹിറ്റ്. ഇത് എടുത്താല് ഒരു ഗെയിം വീക്കില് നമുക്ക് പുതിയൊരു ടീമിനെ താത്കാലികമായി വെക്കാം. അടുത്ത ഗെയിം വീക്കില് പഴയ ടീം തന്നെ നിലവില് വരും.\nപ്രീമിയര് ലീഗിലെ രണ്ടാം പകുതിയില് ഫിക്ച്ചര് ചേഞ്ച് വരുമ്പോള് ഇത് ഉപയോഗിക്കാം.\nരണ്ടാമത്തെ ചിപ്പ് ബെഞ്ച് ബൂസ്റ്റ്. ഇത് എടുത്താല് ആ ഗെയിം വീക്കില് ബെഞ്ചിലെ കളിക്കാരുടെ പോയന്‍റ് കൂടി കിട്ടും.\nമൂന്നാമത്തെ ചിപ്പ് ട്രിപ്പിള് ക്യാപ്റ്റന്. പേര് പോലെ തന്നെ ഈ ചിപ്പ് എടുത്താല് ക്യാപ്റ്റന്‍റെ പോയന്റ്സ് ആ ഗെയിം വീക്കില് മൂന്ന് ഇരട്ടിയാക്കും.\nഎന്നാല് എല്ലാം ഓരോ പ്ലേറ്റ് പോരട്ടെ എന്ന് പറഞ്ഞു മൂന്ന് ചിപ്പും കൂടി എടുക്കാന് വരട്ടെ. ഈ മൂന്നു ചിപ്പും ഒരു സീസണില് ഒരിക്കല് മാത്രമേ ഉപയോഗിക്കാന് പറ്റൂ. അത് കൊണ്ട് മികച്ച സമയത്തിനു വേണ്ടി കാത്തിരിക്കണം.\nനാല്- വൈല്‍ഡ് കാര്‍ഡ്\nഇതും ചിപ് പോലെ തന്നെയാണ്. ഇത് എടുത്താല് നമുക്ക് എത്രെ കളിക്കാരെ വേണെമെങ്കിലും ഫ്രീയായി ട്രാന്‍സ്ഫര് ചെയ്യാം. നേരെത്തെ പറഞ്ഞ ഒരു ഫ്രീ ട്രാന്‍സ്ഫര് പരിധിയില്ലാതെ. പ്രീമിയര് ലീഗിന്‍റെ ആദ്യ പകുതിയിലും രണ്ടാം പകുതിയിലും ഓരോ തവണ ഈ ചിപ് ഉപയോഗിക്കാം. ടീമിലെ കുറെ കളിക്കാരെ പോയന്‍റ് നഷ്ടപ്പെട്ടാതെ ട്രാന്‍സ്ഫര് ചെയ്യേണ്ടി വന്നാല് ആണ് ഇത് ഉപയോഗിക്കേണ്ടി വരുക.\nഇത്രേയുള്ളൂ FPL. നിങ്ങളുടെ കളിക്കാരന് എങ്ങനെയാണ് പോയന്‍റ് നേടുക എന്നറിയാന് താഴെയുള്ള ടേബിള് നോക്കുക.\nഇനി ടീം സെറ്റ് ചെയ്ത് കളിച്ചോള്ളൂ. ഒപ്പം ഫാൻപോർട്ടിന്റെ ഫാന്റസി ലീഗിലും ചേരൂ.\nഫാൻപോർട്ടിന്റെ ലീഗിൽ ചേരാൻ-\nലീഗ് കോഡ്: 35624-8127\nഹെഡ് ടു ഹെഡ് ലീഗ്:\nഹെഡ് ടു ഹെഡ് കോഡ്: 35624-145486\nPrevious articleസിംഗപ്പൂര് ഓപ്പണ് ആദ്യ റൗണ്ട് വിജയം സ്വന്തമാക്കി റുത്വിക ശിവാനി\nNext articleബ്രസീലിയൻ വിങ്ങർ എവർട്ടണിലേക്കോ?


പ്രോപ്പര്‍ട്ടി ടാക്‌സ് വെട്ടിക്കുന്നവരെ പിടികൂടാന് ഇനി റവന്യൂ വീടുകളില് നേരിട്ട് പരിശോധന നടത്തുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nപ്രോപ്പര്‍ട്ടി ടാക്‌സ് വെട്ടിക്കുന്നവരെ പിടികൂടാന് ഇനി റവന്യൂ വീടുകളില് നേരിട്ട് പരിശോധന നടത്തും\n: സ്വന്തം ലേഖകന് in Ireland, News on September 28, 2014\nഡബ്ലിന്: പ്രോപ്പര്‍ട്ടി ടാക്‌സ് വെട്ടിക്കുന്നവരെ പിടികൂടാന് ഇനി റവന്യൂ വീടുകളില് നേരിട്ട് പരിശോധന നടത്തും. പലരും നികുതി അടയ്‌ക്കേണ്ടതിലും കുറഞ്ഞ തുകയാണ് അടയ്ക്കുന്നതെന്ന് കണ്ടെത്തിയതിനെ തുടര്‍ന്നാണ് റവന്യൂ അധികൃതര് വീടുകളില് നേരിട്ട് എത്തി പരിശോധന നടത്താന് തീരുമാനിച്ചത്. പത്ത് ലക്ഷം നികുതി ദായകരുടെയെങ്കിലും നികുതി സ്വത്തുക്കള് പുനര് മൂല്യനിര്‍ണ്ണയം നടത്തി നികുതി തുക കൃത്യമായി നിര്‍ണ്ണയിക്കേണ്ടതുണ്ടെന്നും അധികൃതര് വ്യക്തമാക്കി. ഇതേതുടര്‍ന്നാണ് വീടുകളില് നേരിട്ട് എത്തി പരിശോധന നടത്താന് തീരുമാനിച്ചത്.\n2013 ലെ സി ആന്‍ഡ് എജി റിപ്പോര്‍ട്ട് പ്രകാരം വീട്ടുടമസ്ഥരില് നിന്നുള്ള വിവിധ നികുതികളായി 95 മില്യന് യൂറോ ഇപ്പോഴും പിരിഞ്ഞു കിട്ടാനുണ്ട്. നികുതി തുക സംബന്ധിച്ച് തര്‍ക്കം നിലനില്‍ക്കുന്ന വീടുകളില് 786,000 ഓളം വീടുകള്‍ക്ക് റവന്യൂ നിര്‍ദ്ദേശിച്ചതിലും കുറഞ്ഞ തുക മാത്രമേ മൂല്യമുള്ളൂ എന്നാണ് വീടുടമകളുടെ വാദം. 240,000 ഓളം വീടുകള്‍ക്ക് റവന്യൂ അധികൃതര് കണക്കുകൂട്ടിയതിലും മൂല്യമുണ്ട്. ഈ സാഹചര്യത്തിലാണ് കൃത്യമായ മൂല്യനിര്‍ണ്ണയം നടത്തുന്നതിന് പരിശോധന കര്‍ശനമാക്കാന് തീരുമാനിച്ചത്.\nഅധികൃതര് പുറത്ത് വിട്ടകണക്ക് പ്രകാരം 418,880 നികുതി ദായകര് അഥവാ 23 ശതമാനം പേരുടെ പ്രോപ്പര്‍ട്ടി 100,000 യൂറോ വരെ മൂല്യം കണക്കാക്കുന്നു. 506,880 നികുതി ദായകര് അഥവാ 28 ശതമാനം പേരുടെ ഉടമസ്ഥതയിലുള്ള പ്രോപ്പര്‍ട്ടികള്‍ക്ക് 100,000 യൂറോയ്ക്കും 150,000 യൂറോയ്ക്കും ഇടയില് വില കല്‍പ്പിക്കപ്പെടുന്നു. നികുതി ദായകരില് 22 ശതമാനം വരുന്ന 399,520 പേരുടെ സ്വത്തുക്കള് 150,000 യൂറോയ്ക്കും 200,000 യൂറോയ്ക്കും ഇടയില് വില കല്‍പ്പിക്കപ്പെടുന്നു. 3,520 വീടുകള് 1 മില്യന് യൂറോ അല്ലെങ്കില് അതിന് മുകളില് മൂല്യമുള്ളവയാണ്


സൂപ്പർതാരങ്ങളുടെ ഹീറോയിസം സിനിമയിൽ മാത്രം ; യഥാർത്ഥ ജീവിതത്തിൽ വെറും പിണ്ടികൾ ; രാജീവ് രവി പറയുന്നത് ഇങ്ങനെ|\nസൂപ്പർതാരങ്ങളുടെ ഹീറോയിസം സിനിമയിൽ മാത്രം ; യഥാർത്ഥ ജീവിതത്തിൽ വെറും പിണ്ടികൾ ; രാജീവ് രവി പറയുന്നത് ഇങ്ങനെ\nമലയാളത്തിലെ സൂപ്പര്‍താരങ്ങള് ഹീറോകളല്ല, യഥാര്‍ത്ഥ ജീവിതത്തില് കോമാളികള് മാത്രമാണെന്ന് സംവിധായകന് രാജീവ് രവി. സൂപ്പര്‍സ്റ്റാറുകളുടെ ഫ്യൂഡല് മനോഭാവത്തിനെതിരെ രംഗത്ത് വരേണ്ടതും പ്രതിരോധിക്കേണ്ടതും സിനിമയിലെ യുവതലമുറയാണ്. അവര്‍ക്ക് പറയാനുള്ള അധികാരമുണ്ട്. കാരണം അവരുടേതായ ഒരു ഇടം സിനിമയില് നേടിയവരാണ് ഈ യുവതലമുറയിലുള്ളതെന്നും രാജീവ് രവി പറയുന്നു.\nചിലപ്പോള് അവരെ ഇതുപോലെ ചോദ്യം ചെയ്യുന്നതില് നിന്ന് പിന്തിരിപ്പിക്കുന്നത് വൈകാരികമായ ബന്ധമായിരിക്കുമെന്നും രാജീവ് രവി പറയുന്നു. കാരണം മുതിര്‍ന്ന താരങ്ങളില് പലരും അവരുടെ കുടുംബത്തില് തന്നെയുളളവരാണെന്ന സത്യവും വിസ്മരിക്കാനാവില്ല. ഒരു സഹപ്രവര്‍ത്തക ആക്രമിക്കപ്പെട്ടിരിക്കുകയാണ്. അവളോടൊപ്പം നില്‍ക്കാനുള്ള ബാധ്യത തീര്‍ച്ചയായും അവര്‍ക്കുണ്ട്.\nസൂപ്പര്‍താരങ്ങളെ ധിക്കരിക്കുന്നവര്‍ക്ക് സിനിമാരംഗത്ത് നിന്ന് ഒഴിവാക്കല് നേരിടേണ്ടി വരും. അതു ഭയന്നിട്ടാണ് പലരും ഇത്തരം അനീതികള്‍ക്കെതിരെ ശബ്ദിക്കാത്തത്. ഇത്തരം ഗ്രൂപ്പുകള് സിനിമാരംഗത്ത് ശക്തമാണ് അവരാണ് ഒരു സിനിമാ ഹിറ്റാകണോ ഫ്‌ളോപ്പാകണോ എന്നൊക്കെ തീരുമാനിക്കുന്നതെന്നും രാജീവ് രവി പറയുന്നു.\nAMMA Mammootty Mohanlal\nPrevious Articleരഹസ്യങ്ങൾ പലതും പുറത്തായപ്പോൾ പിശാചിന്റെ സഭയായി ഓർത്തഡോക്‌സ് ; 16-ാം വയസുമുതൽ വൈദികർ പീഡിപ്പിച്ചു; ലൈംഗികചൂഷണ വിവാദത്തിൽ വീട്ടമ്മയുടെ മൊഴി സർവ്വ വിശ്വാസികളേയും ഞെട്ടിക്കുന്നത് ; ഇത് പീഡന വീരന്മാരുടെ സഭയോ .\nNext Article മോശം മെസേജുകള്; എത്ര ആട്ടി ഓടിച്ചാലും പിന്നേം തോണ്ടാന് വരും; ആയാൾ തന്നെ ലിംവിഗ് ടുഗതര് ആക്കി ; ഗതികേടുകൊണ്ട് കരഞ്ഞു കൊണ്ടാണ് മിക്ക ദിവസവും അഭിനയിച്ചതെന്ന് നിഷ; ഉപ്പും മുളകും സംവിധായകൻ കാണിച്ചു കൂട്ടുന്നത് ഇങ്ങനെ ; പുതിയ വിവാദം ഇതാണ്


മത്തായി9| ഓൺലൈൻ ബൈബിൾ | പുതിയ ലോക ഭാഷാന്തരം\nമത്തായി എഴുതിയത് 9:1-38\n9 അങ്ങനെ, യേശു വള്ളത്തിൽ കയറി അക്കരെയുള്ള സ്വന്തം നഗരത്തിലെത്തി.+2കുറച്ച് ആളുകൾ ചേർന്ന് തളർന്നുപോയ ഒരാളെ കിടക്കയിൽ കിടത്തി യേശുവിന്റെ അടുത്ത് കൊണ്ടുവന്നു. അവരുടെ വിശ്വാസം കണ്ട് യേശു തളർവാതരോഗിയോട്, “മകനേ, ധൈര്യമായിരിക്ക്. നിന്റെ പാപങ്ങൾ ക്ഷമിച്ചിരിക്കുന്നു”+ എന്നു പറഞ്ഞു.3അപ്പോൾ ചില ശാസ്‌ത്രിമാർ, “ഇവൻ ദൈവനിന്ദയാണല്ലോ പറയുന്നത് ”+ എന്ന് ഉള്ളിൽ പറഞ്ഞു.4അവരുടെ ഉള്ളിലിരുപ്പു മനസ്സിലാക്കി യേശു അവരോടു ചോദിച്ചു: “നിങ്ങൾ എന്തിനാണ് ഇങ്ങനെ ദുഷിച്ച കാര്യങ്ങൾ ചിന്തിക്കുന്നത്?+5ഏതാണ് എളുപ്പം? ‘നിന്റെ പാപങ്ങൾ ക്ഷമിച്ചിരിക്കുന്നു’ എന്നു പറയുന്നതോ അതോ ‘എഴുന്നേറ്റ് നടക്കുക’+ എന്നു പറയുന്നതോ?6എന്നാൽ ഭൂമിയിൽ പാപങ്ങൾ ക്ഷമിക്കാൻ മനുഷ്യപുത്രന് അധികാരമുണ്ടെന്നു നിങ്ങൾ അറിയാൻവേണ്ടി...” പിന്നെ യേശു തളർവാതരോഗിയോടു പറഞ്ഞു: “എഴുന്നേറ്റ്, കിടക്ക എടുത്ത് വീട്ടിലേക്കു പോകൂ.”+7അയാൾ എഴുന്നേറ്റ് വീട്ടിലേക്കു പോയി. 8 ഇതു കണ്ട് ജനക്കൂട്ടം ഭയന്നുപോയി. മനുഷ്യർക്ക് ഇത്തരം അധികാരം നൽകിയ ദൈവത്തെ അവർ സ്‌തുതിച്ചു.9യേശു അവിടെനിന്ന് പോകുന്ന വഴിക്കു മത്തായി എന്നു പേരുള്ള ഒരാൾ നികുതി പിരിക്കുന്നിടത്ത് ഇരിക്കുന്നതു കണ്ട്, “എന്നെ അനുഗമിക്കുക” എന്നു പറഞ്ഞു. ഉടനെ മത്തായി എഴുന്നേറ്റ് യേശുവിനെ അനുഗമിച്ചു.+ 10 പിന്നീട് യേശു മത്തായിയുടെ വീട്ടിൽ ഭക്ഷണത്തിന് ഇരിക്കുമ്പോൾ കുറെ നികുതിപിരിവുകാരും പാപികളും വന്ന് യേശുവിന്റെയും ശിഷ്യന്മാരുടെയും കൂടെ ഭക്ഷണത്തിന് ഇരുന്നു.+ 11 എന്നാൽ പരീശന്മാർ ഇതു കണ്ടിട്ട് യേശുവിന്റെ ശിഷ്യന്മാരോട്, “ഇത് എന്താ നിങ്ങളുടെ ഗുരു നികുതിപിരിവുകാരുടെയും പാപികളുടെയും കൂടെ ഭക്ഷണം കഴിക്കുന്നത് ”+ എന്നു ചോദിച്ചു. 12 ഇതു കേട്ടപ്പോൾ യേശു അവരോടു പറഞ്ഞു: “ആരോഗ്യമുള്ളവർക്കല്ല, രോഗികൾക്കാണു വൈദ്യനെ ആവശ്യം.+ 13 ‘ബലിയല്ല, കരുണയാണു ഞാൻ ആഗ്രഹിക്കുന്നത് ’+ എന്നു പറയുന്നതിന്റെ അർഥം എന്താണെന്നു പോയി പഠിക്ക്. നീതിമാന്മാരെയല്ല, പാപികളെ വിളിക്കാനാണു ഞാൻ വന്നത്.” 14 പിന്നെ യോഹന്നാന്റെ ശിഷ്യന്മാർ യേശുവിന്റെ അടുത്ത് വന്ന് ചോദിച്ചു: “ഞങ്ങളും പരീശന്മാരും പതിവായി ഉപവസിക്കാറുണ്ട്. പക്ഷേ അങ്ങയുടെ ശിഷ്യന്മാർ എന്താണ് ഉപവസിക്കാത്തത്?”+ 15 അപ്പോൾ യേശു പറഞ്ഞു: “മണവാളൻ+ കൂടെയുള്ളപ്പോൾ അയാളുടെ കൂട്ടുകാർ എന്തിനു ദുഃഖിക്കണം? എന്നാൽ മണവാളനെ അവരുടെ അടുത്തുനിന്ന് കൊണ്ടുപോകുന്ന കാലം വരും.+ അപ്പോൾ അവർ ഉപവസിക്കും. 16 പഴയ വസ്‌ത്രത്തിൽ ആരും പുതിയ തുണിക്കഷണം* തുന്നിച്ചേർക്കാറില്ല. കാരണം ആ തുണിക്കഷണം ചുരുങ്ങുമ്പോൾ അതു പഴയ വസ്‌ത്രത്തെ വലിച്ചിട്ട് കീറൽ കൂടുതൽ വലുതാകും.+ 17 അതുപോലെ, ആരും പുതിയ വീഞ്ഞു പഴയ തുരുത്തിയിൽ ഒഴിച്ചുവെക്കാറുമില്ല. അങ്ങനെ ചെയ്‌താൽ തുരുത്തി പൊളിഞ്ഞ് വീഞ്ഞ് ഒഴുകിപ്പോകും. തുരുത്തിയും നശിക്കും. പുതിയ വീഞ്ഞു പുതിയ തുരുത്തിയിലാണ് ഒഴിച്ചുവെക്കുന്നത്. അപ്പോൾ രണ്ടും നഷ്ടപ്പെടില്ല.” 18 യേശു സംസാരിച്ചുകൊണ്ടിരിക്കുമ്പോൾ, ഒരു പ്രമാണി യേശുവിനെ സമീപിച്ച് താണുവണങ്ങിക്കൊണ്ട് പറഞ്ഞു: “എന്റെ മകൾ ഇതിനോടകം മരിച്ചുകാണും; എന്നാലും അങ്ങ് വന്ന് അവളുടെ മേൽ കൈ വെക്കേണമേ; എങ്കിൽ അവൾ ജീവിക്കും.”+ 19 യേശു എഴുന്നേറ്റ് അയാളോടൊപ്പം പോയി. യേശുവിന്റെ ശിഷ്യന്മാരും ഒപ്പം ചെന്നു. 20 അവർ പോകുമ്പോൾ, 12 വർഷമായി രക്തസ്രാവത്താൽ+ കഷ്ടപ്പെട്ടിരുന്ന ഒരു സ്‌ത്രീ പിന്നിലൂടെ വന്ന് യേശുവിന്റെ പുറങ്കുപ്പായത്തിന്റെ അറ്റത്ത്* തൊട്ടു.+ 21 “യേശുവിന്റെ പുറങ്കുപ്പായത്തിലൊന്നു തൊട്ടാൽ മതി, എന്റെ അസുഖം മാറും”*+ എന്ന് ആ സ്‌ത്രീയുടെ മനസ്സു പറയുന്നുണ്ടായിരുന്നു. 22 യേശു തിരിഞ്ഞ് ആ സ്‌ത്രീയെ കണ്ടിട്ട്, “മകളേ, ധൈര്യമായിരിക്കുക. നിന്റെ വിശ്വാസം നിന്നെ സുഖപ്പെടുത്തിയിരിക്കുന്നു”*+ എന്നു പറഞ്ഞു. അപ്പോൾത്തന്നെ അവരുടെ അസുഖം മാറി.+ 23 യേശു പ്രമാണിയുടെ വീട്ടിലെത്തി. കുഴൽ ഊതുന്നവരെയും കരഞ്ഞ് ബഹളംകൂട്ടുന്ന ജനക്കൂട്ടത്തെയും+ കണ്ട് 24 അവരോടു പറഞ്ഞു: “പൊയ്‌ക്കൊള്ളൂ. കുട്ടി മരിച്ചിട്ടില്ല, അവൾ ഉറങ്ങുകയാണ്.”+ ഇതു കേട്ട് അവർ യേശുവിനെ കളിയാക്കിച്ചിരിക്കാൻതുടങ്ങി. 25 ജനക്കൂട്ടം പുറത്ത് പോയ ഉടനെ യേശു അകത്ത് ചെന്ന് കുട്ടിയുടെ കൈയിൽ പിടിച്ചു;+ അപ്പോൾ അവൾ എഴുന്നേറ്റു.+ 26 ഈ വാർത്ത നാട്ടിലെങ്ങും പരന്നു. 27 യേശു അവിടെനിന്ന് പോകുന്ന വഴിക്ക് രണ്ട് അന്ധർ,+ “ദാവീദുപുത്രാ, ഞങ്ങളോടു കരുണ കാണിക്കണേ” എന്നു വിളിച്ചുപറഞ്ഞുകൊണ്ട് യേശുവിന്റെ പിന്നാലെ ചെന്നു. 28 യേശു വീട്ടിൽ എത്തിയപ്പോൾ ആ അന്ധന്മാർ യേശുവിന്റെ അടുത്ത് എത്തി. യേശു അവരോടു ചോദിച്ചു: “എനിക്ക് ഇതു ചെയ്യാൻ കഴിയുമെന്നു നിങ്ങൾ വിശ്വസിക്കുന്നുണ്ടോ?”+ അവർ പറഞ്ഞു: “ഉണ്ട് കർത്താവേ, വിശ്വസിക്കുന്നുണ്ട്.” 29 അപ്പോൾ യേശു അവരുടെ കണ്ണുകളിൽ തൊട്ട്, “നിങ്ങളുടെ വിശ്വാസംപോലെ സംഭവിക്കട്ടെ” എന്നു പറഞ്ഞു. 30 അങ്ങനെ അവർക്കു കാഴ്‌ച കിട്ടി.+ എന്നാൽ “ആരും ഇത് അറിയരുത് ”+ എന്നു യേശു അവരോടു കർശനമായി പറഞ്ഞു. 31 പക്ഷേ അവിടെനിന്ന് പോയ അവർ യേശുവിനെക്കുറിച്ചുള്ള വാർത്ത നാട്ടിലെങ്ങും പറഞ്ഞുപരത്തി. 32 അവർ പോയപ്പോൾ ആളുകൾ ഭൂതബാധിതനായ ഒരു ഊമനെ യേശുവിന്റെ അടുത്ത് കൊണ്ടുവന്നു.+ 33 യേശു ഭൂതത്തെ പുറത്താക്കിയപ്പോൾ ഊമൻ സംസാരിച്ചു.+ ജനം അതിശയിച്ച്, “ഇങ്ങനെയൊന്ന് ഇതിനു മുമ്പ് ഇസ്രായേലിൽ കണ്ടിട്ടില്ല”+ എന്നു പറഞ്ഞു. 34 എന്നാൽ പരീശന്മാർ ഇങ്ങനെ പറയുന്നുണ്ടായിരുന്നു: “ഭൂതങ്ങളുടെ അധിപനെക്കൊണ്ടാണ് ഇവൻ ഭൂതങ്ങളെ പുറത്താക്കുന്നത്.”+ 35 യേശുവാകട്ടെ എല്ലാ നഗരങ്ങളിലും ഗ്രാമങ്ങളിലും ചുറ്റിസഞ്ചരിച്ച് അവരുടെ സിനഗോഗുകളിൽ പഠിപ്പിക്കുകയും ദൈവരാജ്യത്തെക്കുറിച്ചുള്ള സന്തോഷവാർത്ത പ്രസംഗിക്കുകയും എല്ലാ തരം രോഗങ്ങളും വൈകല്യങ്ങളും സുഖപ്പെടുത്തുകയും ചെയ്‌തു.+ 36 ജനക്കൂട്ടത്തെ കണ്ടപ്പോൾ യേശുവിന് അലിവ് തോന്നി.+ കാരണം അവർ ഇടയനില്ലാത്ത ആടുകളെപ്പോലെ അവഗണിക്കപ്പെട്ടവരും മുറിവേറ്റവരും ആയിരുന്നു.+ 37 യേശു ശിഷ്യന്മാരോടു പറഞ്ഞു: “വിളവ് ധാരാളമുണ്ട്; പക്ഷേ പണിക്കാർ കുറവാണ്.+ 38 അതുകൊണ്ട് വിളവെടുപ്പിനു പണിക്കാരെ അയയ്‌ക്കാൻ വിളവെടുപ്പിന്റെ അധികാരിയോടു യാചിക്കുക.”+\n^ അതായത്, കഴുകാത്തതുകൊണ്ട് ചുരുങ്ങിയിട്ടില്ലാത്ത തുണി.\n^ അഥവാ “തൊങ്ങലിൽ.”\n^ അഥവാ “ഞാൻ രക്ഷപ്പെടും.”\n^ അഥവാ “രക്ഷിച്ചിരിക്കുന്നു.”\nസ്വന്തം നഗരം: അതായത് കഫർന്നഹൂം. ഗലീലപ്രദേശത്തെ യേശുവിന്റെ പ്രധാനതാവളം ഇതായിരുന്നു. (മത്ത 4:13; മർ 2:1) യേശു വളർന്നുവന്ന നസറെത്തും വെള്ളം വീഞ്ഞാക്കിയ കാനായും വിധവയുടെ മകനെ ഉയിർപ്പിച്ച നയിനും കഫർന്നഹൂമിൽനിന്ന് അധികം അകലെയല്ലായിരുന്നു. കഫർന്നഹൂമിനു സമീപത്തുള്ള ബേത്ത്‌സയിദയുടെ പരിസരപ്രദേശങ്ങളിൽവെച്ചാണു യേശു 5,000-ത്തോളം പുരുഷന്മാർക്ക് അത്ഭുതകരമായി ഭക്ഷണം കൊടുക്കുകയും അന്ധനു കാഴ്‌ചശക്തി തിരികെ നൽകുകയും ചെയ്‌തത്.\nഅവരുടെ വിശ്വാസം കണ്ട്: “അവരുടെ” എന്ന ബഹുവചനരൂപത്തിലുള്ള സർവനാമം സൂചിപ്പിക്കുന്നത് യേശു ആ തളർവാതരോഗിയുടെ വിശ്വാസം മാത്രമല്ല ആ മുഴുവൻ കൂട്ടത്തിന്റെയും വിശ്വാസം ശ്രദ്ധിച്ചെന്നാണ്.\nമകനേ: വാത്സല്യം സൂചിപ്പിക്കാൻ യേശു ഉപയോഗിച്ച പദം.—2തിമ 1:2; തീത്ത 1:4; ഫിലേ 10.\nഏതാണ് എളുപ്പം?: തനിക്കു മറ്റുള്ളവരുടെ പാപങ്ങൾ ക്ഷമിക്കാനാകും എന്ന് അവകാശപ്പെടാൻ എളുപ്പമാണ്. കാരണം അതു സംഭവിച്ചോ ഇല്ലയോ എന്നു സ്ഥിരീകരിക്കാനുള്ള ദൃശ്യമായ തെളിവുകൾ ചൂണ്ടിക്കാണിക്കാനാകില്ല. എന്നാൽ എഴുന്നേറ്റ് നടക്കുക എന്ന വാക്കുകൾ നിറവേറണമെങ്കിൽ ഒരു അത്ഭുതം നടന്നേ തീരൂ. അപ്പോൾ യേശുവിനു പാപങ്ങൾ ക്ഷമിക്കാനും അധികാരമുണ്ടെന്ന കാര്യം എല്ലാവർക്കും വ്യക്തമാകുമായിരുന്നു. ഈ വിവരണവും യശ 33:24-ഉം, രോഗങ്ങളെ നമ്മുടെ പാപാവസ്ഥയുമായി ബന്ധിപ്പിച്ച് സംസാരിക്കുന്നു.\nമനുഷ്യപുത്രൻ: മത്ത 8:20-ന്റെ പഠനക്കുറിപ്പു കാണുക.\nനിങ്ങൾ അറിയാൻവേണ്ടി. . .: പൂരണചിഹ്നം (. . .) സൂചിപ്പിക്കുന്നത് യേശു ആ വാചകം ഇടയ്‌ക്കുവെച്ച് നിറുത്തിയെന്നാണ്. തുടർന്ന് എല്ലാവരുടെയും മുന്നിൽവെച്ച് ആ മനുഷ്യനെ സുഖപ്പെടുത്തിക്കൊണ്ട് താൻ പറഞ്ഞ കാര്യം ശരിയാണെന്നു യേശു ശക്തിയുക്തം തെളിയിച്ചു.\nമത്തായി: ബൈബിളിൽ കാണുന്ന “മത്ഥിഥ്യ” (1ദിന 15:18) എന്ന എബ്രായപേരിന്റെ ഗ്രീക്കിലുള്ള ചുരുക്കരൂപമായിരിക്കാം “മത്തായി.” മത്ഥിഥ്യ എന്ന പേരിന്റെ അർഥം “യഹോവയുടെ സമ്മാനം” എന്നാണ്.\nമത്തായി: മത്ത തലക്കെട്ടിന്റെയും 10:3-ന്റെയും പഠനക്കുറിപ്പുകൾ കാണുക.\nനികുതി പിരിക്കുന്നിടം: അഥവാ “നികുതി പിരിക്കുന്ന താത്‌കാലികകേന്ദ്രം.” നികുതി പിരിക്കുന്നയാളുടെ ഓഫീസ്, ഒരു ചെറിയ കെട്ടിടമോ താത്‌കാലികമായി കെട്ടിയുണ്ടാക്കിയ ഒരു നിർമിതിയോ ആയിരുന്നു. നികുതിപിരിവുകാരൻ അവിടെ ഇരുന്ന് കയറ്റുമതി-ഇറക്കുമതി സാധനങ്ങളുടെയും ആ ദേശത്തുകൂടെ വ്യാപാരികൾ കൊണ്ടുപോകുന്ന വസ്‌തുക്കളുടെയും നികുതി പിരിച്ചിരുന്നു. മത്തായി നികുതി പിരിച്ചിരുന്ന ഓഫീസ് കഫർന്നഹൂമിലോ കഫർന്നഹൂമിന് അടുത്തോ ആയിരുന്നിരിക്കാം.\nഎന്നെ അനുഗമിക്കുക: മർ 2:14-ന്റെ പഠനക്കുറിപ്പു കാണുക.\nഭക്ഷണത്തിന് ഇരിക്കുക: മർ 2:15-ന്റെ പഠനക്കുറിപ്പു കാണുക.\nനികുതിപിരിവുകാർ: മത്ത 5:46-ന്റെ പഠനക്കുറിപ്പു കാണുക.\nപാപികൾ: ബൈബിൾ പറയുന്നതനുസരിച്ച് എല്ലാ മനുഷ്യരും പാപികളാണ്. (റോമ 3:23; 5:12) അതുകൊണ്ട് ഇവിടെ ഈ പദം കുറിക്കുന്നത്, പാപപ്രവൃത്തികൾ ചെയ്യുന്നതിനു സമൂഹത്തിൽ പേരുകേട്ടവരെയായിരിക്കാം. ഇവർ ഒരുപക്ഷേ അധാർമികജീവിതം നയിച്ചിരുന്നവരോ കുറ്റകൃത്യങ്ങൾ ചെയ്‌തിരുന്നവരോ ആയിരിക്കാം. (ലൂക്ക 7:37-39; 19:7, 8) കൂടാതെ മോശയിലൂടെ കൊടുത്ത നിയമം അറിയാത്തവരോ റബ്ബിമാർ രൂപംനൽകിയ പാരമ്പര്യങ്ങൾ ആചരിക്കാത്തവരോ ആയ ജൂതന്മാരെയും ജൂതന്മാരല്ലാത്തവരെയും കുറിക്കാനും ജൂതമതനേതാക്കൾ ഈ പദം ഉപയോഗിച്ചിരുന്നു.\nബലിയല്ല, കരുണ: ഹോശ 6:6-ലെ ഈ വാക്കുകളെക്കുറിച്ച് യേശു രണ്ടു പ്രാവശ്യം പരാമർശിക്കുന്നുണ്ട്. (ഇവിടെയും മത്ത 12:7-ലും.) സുവിശേഷയെഴുത്തുകാരിൽ മത്തായി മാത്രമേ ഈ ഉദ്ധരണിയും കരുണ കാണിക്കാത്ത അടിമയെക്കുറിച്ചുള്ള ദൃഷ്ടാന്തവും രേഖപ്പെടുത്തിയിട്ടുള്ളൂ. പിൽക്കാലത്ത് യേശുവിന്റെ അടുത്ത കൂട്ടാളിയായിത്തീർന്ന മത്തായി മുമ്പ് ആളുകൾ പുച്ഛത്തോടെ കണ്ടിരുന്ന നികുതിപിരിവുകാരനായിരുന്നെന്ന് ഓർക്കണം. (മത്ത 18:21-25) ബലിയോടൊപ്പം കരുണയും വേണമെന്നു യേശു ആവർത്തിച്ചുപറഞ്ഞ കാര്യം മത്തായി തന്റെ സുവിശേഷത്തിൽ എടുത്തുപറഞ്ഞിട്ടുണ്ട്.\nപതിവായി ഉപവസിക്കുക: മത്ത 6:16-ന്റെ പഠനക്കുറിപ്പു കാണുക.\nമണവാളന്റെ കൂട്ടുകാർ: അക്ഷ. “മണിയറപുത്രന്മാർ.” വിവാഹാഘോഷത്തിന് എത്തുന്ന അതിഥികളെ, പ്രത്യേകിച്ച് മണവാളന്റെ കൂട്ടുകാരെ കുറിക്കുന്ന ഒരു പ്രയോഗം.\nവീഞ്ഞു . . . തുരുത്തിയിൽ ഒഴിച്ചുവെക്കുക: മൃഗചർമംകൊണ്ടുള്ള തോൽക്കുടങ്ങളിൽ വീഞ്ഞു ശേഖരിച്ചുവെക്കുന്നതു ബൈബിൾക്കാലങ്ങളിൽ സാധാരണമായിരുന്നു. (1ശമു 16:20) ചെമ്മരിയാടോ കോലാടോ പോലുള്ള വളർത്തുമൃഗങ്ങളുടെ തോൽ അപ്പാടേ ഉപയോഗിച്ചാണ് അത്തരം തോൽക്കുടങ്ങൾ ഉണ്ടാക്കിയിരുന്നത്. പഴകുംതോറും ഇലാസ്‌തികത നഷ്ടപ്പെട്ട് വീഞ്ഞുതുരുത്തികൾ കട്ടിയുള്ളതാകും. എന്നാൽ പുതിയ തുരുത്തികൾക്കു വലിയാനും വികസിക്കാനും കഴിയുന്നതുകൊണ്ട് പുതുവീഞ്ഞു പുളിക്കുമ്പോഴുണ്ടാകുന്ന മർദം താങ്ങാനാകുമായിരുന്നു.—പദാവലിയിൽ “വീഞ്ഞുതുരുത്തി” കാണുക.\nഒരു പ്രമാണി: മർക്കോസിന്റെയും ലൂക്കോസിന്റെയും സമാന്തരവിവരണങ്ങളിൽ ഈ ‘പ്രമാണിയുടെ’ (ഗ്രീക്കിൽ, അർഖോൻ) പേര് യായീറൊസ് എന്നാണെന്നു പറഞ്ഞിരിക്കുന്നു. അദ്ദേഹത്തെ അവിടെ സിനഗോഗിന്റെ അധ്യക്ഷൻ എന്നാണു വിളിച്ചിരിക്കുന്നത്.—മർ 5:22; ലൂക്ക 8:41.\nയേശുവിനെ താണുവണങ്ങി: അഥവാ “യേശുവിനെ കുമ്പിട്ട് നമസ്‌കരിച്ചു; യേശുവിനെ ആദരിച്ചു.”—മത്ത 8:2-ന്റെ പഠനക്കുറിപ്പു കാണുക.\nരക്തസ്രാവം: ആർത്തവരക്തസ്രാവം നിലയ്‌ക്കാത്ത ഒരു രോഗാവസ്ഥയായിരിക്കാം ഇത്. മോശയിലൂടെ കൊടുത്ത നിയമമനുസരിച്ച് ഇത് ആ സ്‌ത്രീയെ ആചാരപരമായി അശുദ്ധയാക്കി. അതുകൊണ്ടുതന്നെ അവർ മറ്റുള്ളവരെ തൊടാൻ പാടില്ലായിരുന്നു.—ലേവ 15:19-27.\nമകളേ: യേശു ഒരു സ്‌ത്രീയെ “മകളേ” എന്നു നേരിട്ട് വിളിച്ചതായി രേഖപ്പെടുത്തിയിരിക്കുന്ന ഒരേ ഒരു സന്ദർഭം. ആ സ്‌ത്രീയുടെ പ്രത്യേകസാഹചര്യവും മാനസികാവസ്ഥയും പരിഗണിച്ചും അതുപോലെ അവർ ‘വിറയ്‌ക്കുന്നതു’ കണ്ടിട്ടും ആയിരിക്കാം യേശു അങ്ങനെ വിളിച്ചത്. (ലൂക്ക 8:47) വാത്സല്യം തുളുമ്പുന്ന ഈ പ്രയോഗം ആ സ്‌ത്രീയോടുള്ള യേശുവിന്റെ ആർദ്രസ്‌നേഹവും കരുതലും എടുത്തുകാട്ടുന്നു. ഈ അഭിസംബോധന ആ സ്‌ത്രീയുടെ പ്രായത്തെക്കുറിച്ചുള്ള സൂചനകളൊന്നും തരുന്നില്ല.\nദാവീദുപുത്രാ: യേശുവിനെ “ദാവീദുപുത്രാ” എന്നു വിളിച്ചതിലൂടെ, യേശു ദാവീദിന്റെ സിംഹാസനത്തിന് അവകാശിയാണെന്നും അതുകൊണ്ട് മിശിഹയാണെന്നും തങ്ങൾ വിശ്വസിക്കുന്നുണ്ടെന്ന് അവർ തെളിയിക്കുകയായിരുന്നു.—മത്ത 1:1,6എന്നിവയുടെ പഠനക്കുറിപ്പുകൾ കാണുക.\nപഠിപ്പിക്കുകയും . . . പ്രസംഗിക്കുകയും: മത്ത 4:23-ന്റെ പഠനക്കുറിപ്പു കാണുക.\nസന്തോഷവാർത്ത: മത്ത 4:23-ന്റെ പഠനക്കുറിപ്പു കാണുക.\nഅലിവ് തോന്നി: ഇവിടെ ഉപയോഗിച്ചിരിക്കുന്ന സ്‌പ്‌ളങ്‌ഖ്‌നീസൊമായ് എന്ന ഗ്രീക്കുക്രിയയ്‌ക്കു “കുടൽ” (സ്‌പ്‌ളാങ്‌ഖനാ) എന്നതിനുള്ള പദവുമായി ബന്ധമുണ്ട്. ഇതു ശരീരത്തിന്റെ ഉള്ളിന്റെ ഉള്ളിൽ അനുഭവപ്പെടുന്ന ഒരു വികാരത്തെ, അതായത് ഒരു തീവ്രവികാരത്തെ, കുറിക്കുന്നു. അനുകമ്പയെ കുറിക്കുന്ന ഗ്രീക്കുപദങ്ങളിൽ ഏറ്റവും ശക്തമായ ഒന്നാണ് ഇത്.\nഅവഗണിക്കപ്പെട്ട: ആട്ടിപ്പായിച്ച ആടുകൾ ആകെ തളർന്ന് നിസ്സഹായാവസ്ഥയിലായതിന്റെ ഒരു ചിത്രമാണ് ഇതു നൽകുന്നത്. ആലങ്കാരികാർഥത്തിൽ ഇത്, നിരാശിതരും അവഗണിക്കപ്പെട്ടവരും നിസ്സഹായരും ആയ ജനക്കൂട്ടത്തെ കുറിക്കുന്നു.\nമുറിവേറ്റ: ഗ്രീക്കുപദത്തിന്റെ അക്ഷരാർഥം “തോൽ ഉരിഞ്ഞ” എന്നാണ്. മുൾച്ചെടികളുടെയോ കൂർത്ത പാറകളുടെയോ ഇടയിലൂടെ നടക്കുമ്പോൾ ഉരഞ്ഞോ വന്യമൃഗങ്ങളുടെ കടിയേറ്റോ തോൽ ഉരിഞ്ഞ ആടിന്റെ ചിത്രമാണ് ഇതു മനസ്സിലേക്കു കൊണ്ടുവരുന്നത്. എന്നാൽ പിൽക്കാലത്ത് ഈ പദം, “മോശമായ പെരുമാറ്റം നേരിട്ട, ദ്രോഹത്തിന് ഇരയായ, വ്രണിതനായ” എന്നൊക്കെയുള്ള അർഥത്തിൽ ആലങ്കാരികമായി ഉപയോഗിച്ചുതുടങ്ങി.\nഗലീലക്കടലിന്റെ വടക്കേ തീരം, വടക്കുപടിഞ്ഞാറേക്കുള്ള കാഴ്‌ച\n1. ഗന്നേസരെത്ത് സമഭൂമി. ത്രികോണാകൃതിയിലുള്ള ഫലഭൂയിഷ്‌ഠമായ ഈ പ്രദേശത്തിന് ഏതാണ്ട്5കി.മീ. നീളവും 2.5 കി.മീ. വീതിയും ഉണ്ടായിരുന്നു. ഗന്നേസരെത്തിന്റെ തീരപ്രദേശത്തുവെച്ചാണ് യേശു മീൻപിടുത്തക്കാരായ പത്രോസ്, അന്ത്രയോസ്, യാക്കോബ്, യോഹന്നാൻ എന്നിവരെ തന്നോടൊപ്പം ശുശ്രൂഷ ചെയ്യാൻ ക്ഷണിച്ചത്.—മത്ത 4:18-22.\n2. യേശുവിന്റെ ഗിരിപ്രഭാഷണം ഇവിടെയുള്ള മലയിൽവെച്ചായിരുന്നെന്നു പരമ്പരാഗതമായി വിശ്വസിച്ചുപോരുന്നു.—മത്ത 5:1; ലൂക്ക 6:17, 20.\n3. കഫർന്നഹൂം. യേശു ഈ നഗരത്തിൽ താമസിച്ചിരുന്നു. കഫർന്നഹൂമിൽവെച്ചോ അതിന് അടുത്തുവെച്ചോ ആണ് യേശു മത്തായിയെ കണ്ടുമുട്ടിയത്.—മത്ത 4:13; 9:1, 9.\nവീഞ്ഞു സൂക്ഷിച്ചിരുന്ന തോൽക്കുടം\nസാധാരണയായി ആടുകളുടെയോ കന്നുകാലികളുടെയോ ചർമംകൊണ്ടാണു തോൽക്കുടങ്ങൾ ഉണ്ടാക്കിയിരുന്നത്. ചത്ത മൃഗത്തിന്റെ തലയും പാദങ്ങളും മുറിച്ചുമാറ്റിയശേഷം ഉദരഭാഗത്ത് അല്‌പംപോലും കീറലുണ്ടാകാതെ അതിന്റെ ചർമം മാംസത്തിൽനിന്ന് വളരെ ശ്രദ്ധയോടെ ഉരിഞ്ഞെടുക്കും. അതു സംസ്‌കരിച്ചെടുത്തിട്ട് അതിലെ തുറന്നിരിക്കുന്ന ഭാഗങ്ങൾ തുന്നിച്ചേർക്കും. എന്നാൽ തോൽക്കുടത്തിലേക്ക് എന്തെങ്കിലും ഒഴിക്കുന്നതിനും മറ്റും കഴുത്തിന്റെയോ കാലിന്റെയോ ഭാഗം തുന്നാതെ വിട്ടിരുന്നു. എന്നിട്ട് ഈ ഭാഗം എന്തെങ്കിലും വെച്ച് അടയ്‌ക്കുകയോ ചരടുകൊണ്ട് കെട്ടുകയോ ചെയ്യും. തോൽക്കുടങ്ങളിൽ വീഞ്ഞിനു പുറമേ പാൽ, വെണ്ണ, പാൽക്കട്ടി, എണ്ണ, വെള്ളം എന്നിവയും സൂക്ഷിക്കാറുണ്ടായിരുന്നു.\nഒന്നാം നൂറ്റാണ്ടിലെ സിനഗോഗ്\nഗലീലക്കടലിന് ഏതാണ്ട് 10 കി.മീ. വടക്കുകിഴക്കുള്ള ഗാംലായിൽ കണ്ടെത്തിയ സിനഗോഗിന്റെ (ഒന്നാം നൂറ്റാണ്ടിലേത്) ചില സവിശേഷതകൾ ഉൾപ്പെടുത്തി തയ്യാറാക്കിയ മാതൃക. പണ്ടത്തെ ഒരു സിനഗോഗിന്റെ ഏകദേശരൂപം മനസ്സിലാക്കാൻ ഇതു നമ്മളെ സഹായിക്കുന്നു.


ക്ലാസിക് 350ന് വില വര്‍ധിപ്പിച്ച് റോയല് എന്‍ഫീല്‍ഡ് – Malayalamtoday\nജനപ്രിയ മോഡലായ ക്ലാസിക് 350 മോഡലിന് വില വര്‍ധിപ്പിച്ച് ഐക്കണിക്ക് ഇരുചക്ര വാഹന നിര്‍മ്മാതാക്കളായ റോയല് എന്‍ഫീല്‍ഡ്. ബൈക്കിന്റെ ഓരോ വേരിയന്റിലും വില പരിഷ്‌ക്കരണം നടപ്പിലാക്കിയിട്ടുണ്ടെന്ന് ഗാഡി വാഡി ഡോട്ട് കോം റിപ്പോര്‍ട്ട് ചെയ്യുന്നു.\nക്ലാസിക് 350 മോഡലിന്റെ വേരിയന്റിനെ അനുസരിച്ച് 5,231 രൂപ മുതല് 5,992 രൂപ വരെയാണ് വില വര്‍ധിപ്പിച്ചിരിക്കുന്നത്. മാറ്റ്, ക്രോം പതിപ്പിനാണ് ഏറ്റവും കൂടുതല് വില വര്‍ധനവുണ്ടായിരിക്കുന്നതെന്നാണ് റിപ്പോര്‍ട്ടുകള്.\nറോയല് എന്‍ഫീല്‍ഡ് ക്ലാസിക് 350-യുടെ പ്രാരംഭ സ്റ്റാന്‍ഡേര്‍ഡ് മോഡലിന്റെ വില 1.72,466 രൂപയാണ് ഇനി മുതല്. നേരത്തെയുണ്ടായിരുന്ന 1,67,235 രൂപയില് നിന്നും 5,231 രൂപയാണ് കൂടിയിരിക്കുന്നത്. വില വര്‍ധനവ് കൂടാതെ റെട്രോ ക്ലാസിക് മോഡലിന് കമ്ബനി മറ്റ് മാറ്റങ്ങളൊന്നുംവരുത്തിയിട്ടില്ല. എന്നാല്, വരാനിരിക്കുന്ന പുതുതലമുറ മോഡലില് നിരവധി മാറ്റങ്ങള് പ്രതീക്ഷിക്കാം.\nമന്‍സൂറിന്റെ കൊലപാതകം ആസൂത്രിതമെന്ന് റിമാന്‍ഡ് റിപ്പോര്‍ട്ട്\nമഹാരാഷ്ട്രയില് കോവിഡ് രണ്ടാം തരംഗം രൂക്ഷമാകുന്നു\nട്രാന്‍സ്ജെന്ററായി വേഷം ധരിച്ച് ബൈക്ക് യാത്രികനെ ആക്രമിച്ചു;…\nചമ്പക്കര മഹിളാ മന്ദിരത്തില് നിന്ന് പ്രായപൂര്‍ത്തിയാകാത്ത മൂന്ന്…\nമൂന്ന് മാസം പ്രായമുള്ള കുഞ്ഞിനെ അമ്മ റിമോട്ട്…\nകുട്ടികളുടെ കാര്യത്തില് ജാഗ്രത വേണം; സ്‌കൂള് തുറക്കലില്…


അവാര്‍ഡ്ദാന ചടങ്ങ് ബഹിഷ്‌കരിച്ചവര്‍ക്ക് മെഡല് സ്പീഡ് പോസ്റ്റിലെത്തും: 'പണം കൊണ്ടുവരുന്നത് മന്ത്രിയുടെ വീട്ടില് നിന്നല്ലെന്ന്' ജയരാജിന് അലന്‍സിയറുടെ മറുപടി - ഇ വാർത്ത | evartha\nഅവാര്‍ഡ്ദാന ചടങ്ങ് ബഹിഷ്‌കരിച്ചവര്‍ക്ക് മെഡല് സ്പീഡ് പോസ്റ്റിലെത്തും: ‘പണം കൊണ്ടുവരുന്നത് മന്ത്രിയുടെ വീട്ടില് നിന്നല്ലെന്ന്’ ജയരാജിന് അലന്‍സിയറുടെ മറുപടി\nദേശീയ ചലച്ചിത്ര പുരസ്‌കാരം രാഷ്ട്രപതിക്കു പകരം കേന്ദ്ര വാര്‍ത്താവിതരണ മന്ത്രി സ്മൃതി ഇറാനി നല്‍കിയതില് പ്രതിഷേധിച്ച് ചടങ്ങ് ബഹിഷ്‌കരിച്ച 68 ജേതാക്കള്‍ക്കും മെഡലും പ്രശസ്തിപത്രവും ചെക്കും സ്പീഡ് പോസ്റ്റില് ലഭിക്കും.\nഡയറക്ട്രേറ്റ് ഓഫ് ഫിലിം ഫെസ്റ്റിവല് സംഘാടകരാണ് ഇക്കാര്യം വ്യക്തമാക്കിയത്. സാധാരണ ഗതിയില് ചടങ്ങില് പങ്കെടുക്കാത്തവര്‍ക്ക് സ്പീഡ് പോസ്റ്റിലൂടെ പുരസ്‌കാരം എത്തിച്ചു നല്‍കുന്ന പതിവുണ്ടെന്ന് അധികൃതര് വ്യക്തമാക്കി.\nകഴിഞ്ഞ കാലങ്ങളിലും ആരോഗ്യപരമായ കാരണങ്ങള് കൊണ്ടും മറ്റ് പ്രശ്‌നങ്ങള് മൂലവും ചടങ്ങില് സംബന്ധിക്കാന് സാധിക്കാത്തവര്‍ക്ക് ഇതു പോലെ പുരസ്‌കാരം അയച്ചു നല്‍കിയിട്ടുണ്ടെന്ന് അധികൃതര് പറഞ്ഞു.\nഅതിനിടെ ദേശീയ ചലച്ചിത്ര അവാര്‍ഡ്ദാന ചടങ്ങിനെതിരെ പ്രതിഷേധിച്ചവര് പണം തിരികെ നല്‍കണമെന്ന് പറഞ്ഞ ജയരാജിന്റെ നിലപാടിന് മറുപടിയുമായി നടന് അലന്‍സിയര് രംഗത്തെത്തി. പണം കൊണ്ടു വരുന്നത് മന്ത്രിയുടെ വീട്ടില് നിന്നല്ലെന്ന് അലന്‍സിയര് പറഞ്ഞു.\nപുരസ്‌കാര ചടങ്ങ് ബഹിഷ്‌കരിച്ച നടപടി തെറ്റാണെന്നും ഇവര് അക്കൗണ്ടില് വന്ന പണം തിരികെ നല്‍കണമെന്നും ജയരാജ് പറഞ്ഞിരുന്നു. പുരസ്‌കാരം വാങ്ങാതെ തലയുയര്‍ത്തി മടങ്ങി പോന്നവര്‍ക്കൊപ്പമാണ് താനെന്നു അലന്‍സിയര് പറഞ്ഞു.\nപുരസ്‌കാരം ഏറ്റു വാങ്ങിയവരെ പരോക്ഷമായി വിമര്‍ശിക്കുകയും ചെയ്തു അലന്‍സിയര്. ചിലര്‍ക്ക് അവാര്‍ഡ് എത്ര കിട്ടിയാലും പോരാ എന്നുള്ളത് ഒരു രോഗമാണ്. അതിന് ചികിത്സ വേണം. അവാര്‍ഡ്ദാന ചടങ്ങ് മറ്റുളളവര് ബഹിഷ്‌കരിച്ചപ്പോള് യേശുദാസും ജയരാജും അവാര്‍ഡ്ദാന ചടങ്ങില് പങ്കെടുത്ത് പുരസ്‌കാരം ഏറ്റു വാങ്ങിയിരുന്നു.\nരാഷ്ട്രപതിക്ക് പകരം കേന്ദ്രമന്ത്രി സ്മൃതി ഇറാനി പുരസ്‌കാരം നല്‍കുന്നതില് പ്രതിഷേധിച്ച് മലയാളത്തില് നിന്നുള്ള പുരസ്‌കാര ജേതാക്കള് കൂട്ടായി പരാതി നല്‍കുകയും ചടങ്ങില് നിന്ന് വിട്ടുനില്‍ക്കാന് തീരുമാനിക്കുകയും ചെയ്തിരുന്നു.\nഎന്നാല് ഈ പ്രതിഷേധം വകവയ്ക്കാതെ ജയരാജും യേശുദാസും പുരസ്‌കാരം ഏറ്റു വാങ്ങുകയായിരുന്നു. ദേശീയ ചലച്ചിത്ര പുരസ്‌കാര ചടങ്ങില് 140 അവാര്‍ഡ് ജേതാക്കളില് 68 പേരാണ് ബഹിഷ്‌കരിച്ചത്. 11 പേര്‍ക്ക് മാത്രമാണ് രാഷ്ട്രപതി അവാര്‍ഡ് നല്‍കിയത്.


സുഊദി യാമ്പുവിലെ 'തനിമ' സോണ് 'മുഹമ്മദ് നബി: ജീവിതവും സന്ദേശവും' എന്ന വിഷയത്തില് ഇസ്‌ലാമിക സമൂഹത്തിന് ഒരു വായനാ മത്സരം നടത്തിയിരുന്നു. പ്രബോധനം വാരികയുടെ 2015 ഡിസംബര് 25 ലക്കം 'മുഹമ്മദ് നബി മാതൃകാ ജീവിതം' എന്ന വിഷയത്തില് വന്ന ലേഖനങ്ങളെ അവലംബിച്ചായിരുന്നു മത്സരം. ഒരു ചോദ്യാവലിയും\nതയാറാക്കി. ഉത്തരങ്ങള് വായനയിലൂടെ കണ്ടെത്തി ചോദ്യാവലി പൂരിപ്പിച്ചു നല്‍കി ഒന്നാംഘട്ട മത്സരത്തില് പങ്കെടുക്കാന് എല്ലാവര്‍ക്കും അവസരം നല്‍കി. പ്രബോധനം വാരികയുടെ പ്രസ്തുത ലക്കം തേടിപ്പിടിച്ചും, ലഭ്യമാകാത്തവര് ഓണ് ലൈന് വായന നടത്തിയും നൂറോളം പേര് മത്സരത്തില് പങ്കാളികളായി. വിജ്ഞാന മത്സരത്തില് പങ്കെടുത്തവരില്‍നിന്ന് ഉയര്‍ന്ന മാര്‍ക്ക് നേടിയ ഇരുപതോളം പേര്‍ക്ക് ഐ.പി.എച്ച് പ്രസിദ്ധീകരിച്ച 'മരുഭൂമിയിലെ പ്രവാചകന്' എന്ന പുസ്തകത്തെ ആസ്പദമാക്കി രണ്ടാംഘട്ട എഴുത്തു പരീക്ഷ സംഘടിപ്പിച്ചു. വിജ്ഞാന മത്സരത്തിലെ ചോദ്യങ്ങള് ഒറ്റവാചകത്തില് എഴുതാന് കഴിയുന്ന വിധത്തില് തയാറാക്കിയതും പൊതുപരീക്ഷ എഴുതുന്ന രീതിയില് സംവിധാനിച്ചതും\nപുതുമയായിരുന്നു. വിജയികള്‍ക്ക് സമ്മാനങ്ങള് വിതരണം ചെയ്യാന് പ്രത്യേകം പൊതു സമ്മേളനവും ഒരുക്കി. സമ്മാനാര്‍ഹര് തങ്ങളുടെ വായനാനുഭവങ്ങള് സദസ്യരുമായി പങ്കുവെച്ചത് ശ്രോതാക്കള്‍ക്കും പുസ്തക വായനക്ക് പ്രചോദനമായി. ചിലര്‍ക്കെങ്കിലും ഇത്തരം പരിപാടികള് വായനയെ തിരിച്ചു\nപിടിക്കാന് പ്രചോദനമായി എന്നതും എടുത്തുപറയേണ്ടണ്ടതാണ്.\nപൊതു സമൂഹത്തില് വായനയെ പ്രോത്സാഹിപ്പിക്കാനാണ്\nതനിമ യാമ്പു സോണ് ഇത്തരമൊരു പ്രബന്ധ രചനാമത്സരം ഒരുക്കിയത്. ആവശ്യമുള്ളവര്‍ക്ക് പുസ്തകങ്ങളും 'ഇസ്‌ലാം ഓണ് ലൈവി'ന്റെ വിഷയവുമായി ബന്ധപ്പെട്ട ലിങ്കുകളും നല്‍കി. മത്സരത്തില് ധാരാളം പേര് പങ്കാളികളായതും ഏറെ സന്തോഷം നല്‍കി. വിജയികള്‍ക്കുള്ള സമ്മാന ദാന ചടങ്ങ് നല്ലൊരു സൗഹൃദ സംഗമ പരിപാടിയായി. മത്സരത്തില് പങ്കെടുത്ത എല്ലാവരെയും കുടുംബസമേതം ക്ഷണിച്ചിരുന്നു. ആകര്‍ഷകമായ സമ്മാനത്തോടൊപ്പം മുഹമ്മദ് നബിയെക്കുറിച്ച് സമഗ്രമായി പഠിക്കാന് പറ്റിയ പുസ്തകവും അവര്‍ക്കു നല്‍കി. പരിപാടിയില് പങ്കെടുത്ത സഹോദര സമുദായത്തിലെ വ്യക്തികള് മുഹമ്മദ് നബിയുടെ ജനനം കൊണ്ട് അനുഗൃഹീതമായ സുഊദി അറേബ്യയില് നീണ്ട കാലം പ്രവാസിയായിട്ടും ഒരു മത്സരം ഉണ്ടായപ്പോഴാണ് മുഹമ്മദ് നബിയെ കുറിച്ച് അറിയാന് ശ്രമിച്ചതെന്ന് പറഞ്ഞപ്പോള് ഏറെ നിര്‍വൃതി തോന്നി.\nവായനയെ പ്രോത്സാഹിപ്പിക്കാന് ഇത്തരം നല്ല പരിപാടികള് വ്യാപകമായി നടക്കേണ്ടതിന്റെ പ്രസക്തി ബോധ്യപ്പെടുത്താനാണ് യാമ്പുവിലെ ഈ അനുഭവ വിവരണം ഇവിടെ പകര്‍ത്തിയത്. പുതുതലമുറക്ക് വായന ശീലമാക്കാന് ഇത്തരത്തില് എന്ത് പരിപാടികളാണ് നാം ആസൂത്രണം ചെയ്യേണ്ടത് എന്ന് ഗൗരവപൂര്‍വം ചര്‍ച്ച ചെയ്യേണ്ടിയിരിക്കുന്നു. പ്രിന്റ് മാധ്യമങ്ങളുടെയും നല്ല പുസ്തകങ്ങളുടെയും വായന കുറഞ്ഞുവരുന്നത് ഒട്ടും ശുഭസൂചകമല്ല. വായനക്കാരെ ആ രണ്ടു മാധ്യമങ്ങളിലേക്ക് തിരിച്ചുകൊണ്ടണ്ടുവരണം. അതിന് എന്തുണ്ട് വഴിയെന്നു ആലോചിക്കണം. എങ്കിലേ വിജ്ഞാന സമ്പാദനം തപസ്യയാക്കിയ നല്ലൊരു തലമുറയെ വാര്‍ത്തെടുക്കാന് സാധ്യമാവൂ.


പ്ലസ് വണ് പ്രവേശന ജൂലായ് ആദ്യം; സി.ബി.എസ്.ഇ. വിദ്യാർത്ഥികൾക്ക് കൂടി അവസരം - Pathram Online\nപ്ലസ് വണ് പ്രവേശന ജൂലായ് ആദ്യം; സി.ബി.എസ്.ഇ. വിദ്യാർത്ഥികൾക്ക് കൂടി അവസരം\nതിരുവനന്തപുരം: പ്ലസ് വണ് പ്രവേശന നടപടികള് ജൂലായ് ആദ്യം ആരംഭിക്കും. സി.ബി.എസ്.ഇ.ക്കാര്‍ക്കുകൂടി അവസരം ലഭിക്കും വിധം പ്രവേശന ഷെഡ്യൂള് തയ്യാറാക്കും. 21-ന് ഹയര്‍സെക്കന്‍ഡറി ഫലപ്രഖ്യാപനത്തിനുശേഷം പൊതുവിദ്യാഭ്യാസവകുപ്പിന്റെ ഉന്നതതലയോഗം ചേരുന്നുണ്ട്. ഇതില് രൂപരേഖ തയ്യാറാക്കും. യോഗ്യരായവര്‍ക്കെല്ലാം പ്രവേശനം ലഭിക്കുമെന്നാണ് പൊതുവിദ്യാഭ്യാസവകുപ്പ് വ്യക്തമാക്കിയിട്ടുള്ളത്.\nഎ പ്ലസുകാര് വര്‍ധിച്ച കഴിഞ്ഞവര്‍ഷം ബാച്ചുകള് ക്രമീകരിച്ച് നല്‍കേണ്ടിവന്നിരുന്നു. 4,23,303 കുട്ടികളാണ് ഉപരിപഠനത്തിന് യോഗ്യത നേടിയിട്ടുള്ളത്. 3,61,307 പ്ലസ് വണ് സീറ്റുകള് നിലവിലുണ്ട്. വി.എച്ച്.എസ്.ഇ.യില് 33,000 സീറ്റും ഐ.ടി.ഐ. കളില് 64,000 സീറ്റും പോളിടെക്നിക്കുകളില് 9000 സീറ്റും ഉണ്ട്.\nപത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം ജില്ലകളില് പത്താംക്ലാസ് ജയിച്ചവരെക്കാള് കൂടുതല് സീറ്റുണ്ട്. മറ്റുജില്ലകളില് പ്ലസ് വണ് സീറ്റില് കുറവുണ്ടെങ്കിലും ഇതരകോഴ്സുകളിലേക്ക് പലരും ചേക്കേറുമെന്നതിനാല് പ്രവേശനത്തെ ബാധിക്കാനിടയില്ല.\nമന്ത്രിയുടെ രൂപസാദൃശ്യം; അശ്ലീല വീഡിയോ നിർമിക്കാൻ പണം വാഗ്ദാനം ചെയ്തു; ഭീഷണിപ്പെടുത്തി; ക്രൈം നന്ദകുമാറിനെതിരേ കൂടുതൽ വെളിപ്പെടുത്തലുകൾ…\nഹയര്‍സെക്കന്‍ഡറി ഏകജാലക പ്രവേശനനടപടികളിലെ അപാകം പരിഹരിക്കണമെന്നാവശ്യപ്പെട്ട് അധ്യാപകര് രംഗത്തുവന്നിട്ടുണ്ട്. സ്‌കൂള്, കോമ്പിനേഷന് ട്രാന്‍സ്ഫറും സപ്ലിമെന്ററി അലോട്ട്‌മെന്റും ഒരുമിച്ചുനടത്താത്തതിനാല് ഉയര്‍ന്ന ഡബ്ല്യു.പി.ജി.എ.യുള്ള കുട്ടികള്‍ക്ക് ഉദ്ദേശിച്ച സ്‌കൂളിലും കോമ്പിനേഷനിലും പ്രവേശം ലഭിക്കുന്നില്ല.\nസ്‌കൂള് കോമ്പിനേഷന് ട്രാന്‍സ്ഫറും സപ്ലിമെന്ററി അലോട്ട്‌മെന്റും ഒരു പൊതുമെറിറ്റിന്റെ അടിസ്ഥാനത്തില് നടത്തിയാല് പ്രവേശന നടപടികള് സുതാര്യമാകുമെന്ന് കേരള ഹയര്‍സെക്കന്‍ഡറി സ്‌കൂള് ടീച്ചേഴ്സ് യൂണിയന് ജനറല് സെക്രട്ടറി അബ്ദുല് ജലീല് ചൂണ്ടിക്കാട്ടി.\nസ്‌കൂളുകളില്‍നിന്ന് അനുവദിക്കുന്ന ക്ലബ്ബ് സര്‍ട്ടിഫിക്കറ്റുകള് എണ്ണം നിജപ്പെടുത്തണം. ബോണസ് പോയന്റ് അനുവദിക്കുന്നതില് പുനഃപരിശോധന വേണമെന്നും അധ്യാപകര് ചൂണ്ടിക്കാട്ടുന്നുണ്ട്.


4malayalees - മോദി സര്‍ക്കാരിന്റെത് ഇരട്ടത്താപ്പ് ; രൂക്ഷ വിമര്‍ശനം നടത്തി വിജയ് മല്യ ; തന്റെ പണം സ്വീകരിച്ച് ജെറ്റ് എയര്‍വേസിന്റെ രക്ഷിക്കണമെന്നും ആവശ്യം\nജെറ്റ് എയര്‍വേസിനെ രക്ഷിക്കാന് ബാങ്കുകള് അടിയന്തരമായി 1500 കോടി രൂപ നല്‍കണണെന്ന് സര്‍ക്കാര് ആവശ്യപ്പെട്ടതിന് പിന്നാലെ മോദി സര്‍ക്കാരിനെതിരെ വിമര്‍ശനവുമായി മദ്യവ്യവസായിയും കിങ്ഫിഷര് സ്ഥാപകനുമായ വിജയ് മല്യ. കിങ്ഫിഷര് വലിയ പ്രതിസന്ധിയില്‍പ്പെട്ടപ്പോള് സര്‍ക്കാര് ഒന്നും ചെയ്തില്ലെന്നാണ് വിജയ് മല്യയുടെ വിമര്‍ശനം. കിങ്ഫിഷറിനെ രക്ഷിക്കാനായി തന്റെ നിക്ഷേപങ്ങള് സ്വീകരിക്കണമെന്ന ആവശ്യവും അംഗീകരിക്കപ്പെട്ടിരുന്നില്ലെന്നും വിജയ് മല്യ പറഞ്ഞു. ഇന്ന് ഇന്ത്യ ഭരിക്കുന്ന എന്.ഡി.എ സര്‍ക്കാരിന്റെ ഇരട്ടത്താപ്പ് നയമാണ് സ്വീകരിക്കുന്നതെന്നും വിജയ് മല്യ ട്വിറ്ററില് കുറ്റപ്പെടുത്തി.\n'കിങ്ഫിഷര് കമ്പനിയേയും തൊഴിലാളികളേയും രക്ഷിക്കാന് 4000 കോടി രൂപ ഞാന് നിക്ഷേപിച്ചിരുന്നു. എന്നാല് അത് സ്വീകരിച്ചില്ലെന്ന് മാത്രമല്ല സാധ്യമായ വഴികളിലൂടെയെല്ലാം എന്നെ ആക്രമിച്ചു. ഇതേ പി.എസ്.യു ബാങ്കുകള് തന്നെയാണ് കിങ്ഫിഷര് എന്ന വലിയ കമ്പനിയെ ഇല്ലാതാക്കിയത്. ഇപ്പോള് ജെറ്റ് എയര്‍വേസിനെ രക്ഷിക്കാന് നോക്കുന്ന എന്.ഡി.എ സര്‍ക്കാരിന്റെ ഇരട്ടത്താപ്പാണ് ഇപ്പോള് കാണുന്നത് ' വിജയ് മല്യ പറഞ്ഞു.\nഅന്ന് കിങ്ഫിഷറിനെ രക്ഷിക്കാന് നോക്കിയ മന്‍മോഹന് സിങ് ഭരണകൂടത്തെ ബി.ജെ.പി സര്‍ക്കാര് വിമര്‍ശിച്ചു. എന്നാല് ബി.ജ.പിയുടെ നരേഷ് ഗോയല് അതേ സഹായം ജെറ്റ് എയര്‍വേസിന് ചെയ്തുകൊടുക്കുന്നു. ഞാന് ഇപ്പോള് ജെറ്റ് എയര്‍വേസിനായി മുന്നോട്ടുവെക്കുന്ന സഹായം പി.എസ്.യു ബാങ്കുകള് സ്വീകരിക്കണം. ജെറ്റ് എയര്‍വേസിനെ സംരക്ഷിക്കണം. അതാണ് എന്റെ ആവശ്യം മല്യ ട്വിറ്ററില് കുറിച്ചു.\nകടങ്ങള് കൊടുത്തുതീര്‍ക്കാനായി കര്‍ണാടക കോടതിക്ക് മുന്‍പില് ലിക്വിഡ് അസറ്റ് നല്‍കാന് തയ്യാറാണെന്ന് താന് അറിയിച്ചിരുന്നെങ്കിലും ബാങ്കുകള് അത് സ്വീകരിക്കാന് തയ്യാറായില്ലെന്നും മല്യ കുറ്റപ്പെടുത്തി.\nകടുത്ത സാമ്പത്തിക പ്രതിസന്ധിയെ തുടര്‍ന്ന് ഇന്നലെ ജെറ്റ് എയര്‍വേസ് മേധാവി നരേഷ് ഗോയലും ഭാര്യ അനിത ഗോയലും രാജിവെച്ചിരുന്നു. വിവിധ ബാങ്കുകള് 1500 കോടി രൂപ ജെറ്റ് എയര്‍വേസിന് സഹായമായി നല്‍കണമെന്നും കഴിഞ്ഞ ദിവസം സര്‍ക്കാര് ആവശ്യപ്പെട്ടിരുന്നു. അതേസമയം എസ്.ബി.ഐ അടക്കമുള്ള ദേശസാല്‍കൃതബാങ്കുകള് ജെറ്റ് എയര്‍വേസ് ഏറ്റെടുത്തുനടത്തുമെന്നും റിപ്പോര്‍ട്ടുകളുണ്ട്.